
Cine este Maurice Leblanc 


Fiul unui armator importator de cărbune din Scoţia, Maurice 
Leblanc se naşte la Rouen, în 1364, Studiază dreptul. Lucrează 
la tatăl său, hoinăreşte duminica prin ţinutul Caux (Normandie) 
unde se va petrece acţiunea unora dintre romanele sale. 
Frecventează scriitori (Flaubert, Maupassant) care vor avea o 
influenţă considerabilă asupra vieţii şi operei sale. Îi cunoaşte de 
asemenea pe Zola, Mirbeau, Edmond de Goncourt şi Pierre 
Laffite, cel care îi comandă pentru revista lui lunară „Ştiu totul”, 
o nuvelă polițistă care să echivaleze cu Sherlock Holmes sau cu 
Raffles, spărgătorul amator. Publicase deja o culegere de 
nuvele, un roman, i se pusese în scenă o piesă, fără prea mare 
succes de public, dar apariţia în 1905 a lui Arsene Lupin, 
gentlemanul spărgător, cucereşte cititorii şi aventurile sale sunt 
aşteptate cu nerăbdare în fiecare lună. 

Cu Arsene Lupin, Maurice Leblanc, pe atunci ziarist tipic 
parizian, a creat mitul supraomului, elegant, curtenitor, victimă 
a societăţii şi hoţ pentru o cauză bună. Investigația şi acţiunea 
polițistă devine la acesta un joc în care el se substituie justiţiei, 
căreia îi livrează, de altfel, pe vinovaţi. 

Fiind chiar un personaj al timpului său, evoluând în situaţii 
precise, Lupin păstrează de-a lungul timpului nenumărați 
admiratori 

Teatrul, filmul, televiziunea au acaparat şi acest erou agil şi 
vesel, mereu gata de o glumă, dar şi de acţiune, şef de bandă, 
dar şi solitar în întreprinderile cele mai temerare, râzându-şi de 
poliţie, sau substituindu-se ei ca detectiv. 

Maurice Leblanc a devenit, astfel, prizonierul personajului său. 
Cumpără o proprietate la Etretat (orăşel rezidenţial pe litoralul 
Canalului Mânecii) pe care o va numi „Clos Lupin”. Se stinge din 
viaţă în 1941, la Perpignan. (F D.) 


1 
VIZITA NOCTURNĂ 


După o seară la teatru, Raoul d'Avenac intră în apartament, 
se opri o clipă în faţa oglinzii din vestibul şi-şi contemplă, nu fără 
oarecare plăcere, talia bine fixată în costumul excelent croit, 
eleganța siluetei, umerii laţi, forţa pieptului care se rotunjea sub 
plastron. 

Vestibulul, prin dimensiunile restrânse şi amenajarea lui, 
sugera unul din acele apartamente confortabile, mobilate luxos, 
unde nu putea locui decât un om de gust, având obiceiul şi 
mijloacele de a-şi satisface fanteziile cele mai costisitoare. Raoul 
se relaxa, cam în fiecare seară, fumând o ţigară în cabinetul său 
de lucru şi stând intr-un fotoliu larg de piele, pentru a gusta în el 
unele din acele pauze pe care el le numea „aperitivul somnului”. 
Creierul său se elibera astfel de toate grijile şi aţipea în voia 
visurilor, în care defilau amintirile zilei încheiate, ca şi proiectele 
confuze pentru ziua următoare. A 

Era pe punctul de a deschide uşa cabinetului, dar ezită. Işi 
aduse aminte dintr-odată că nu el era acela care aprinse lumina 
în vestibul şi că, la sosire, cele trei becuri ale lustrei răspândeau 
deja lumină. 

„Bizar, îşi spuse el. Totuşi, nimeni n-a putut veni aici de la 
plecarea mea, fiindcă servitorii erau în concediu. Trebuia oare 
să admit că n-am stins lumina când am ieşit?” 

D'Avenac era un om căruia nimic nu-i scăpa, dar care nu-şi 
pierdea timpul căutând soluţia problemelor mărunte pe care 
întâmplarea ni le pune, şi pe care circumstanţele se angajează 
aproape mereu să ni le explice în maniera cea mai frumoasă din 
lume. 

„Noi înşine ne fabricăm misterele, îşi spuse el. Viaţa este mult 
mai puţin complicată decât se crede şi ea însăşi descurcă ceea 
ce nouă ni se pare încurcat”. 

Astfel, când deschise uşa din faţa lui, nu fu surprins peste 
măsură să zărească în cameră, stând în picioare, rezemată de o 
măsuţă, o tânără femeie. 

— Doamne Dumnezeule! strigă el, iată o apariţie graţioasă. 

Ca şi în vestibul, graţioasa apariţie, aprinsese toate becurile, 
preferând, fără îndoială, lumina deplină. Putu admira, după plac, 
o figură frumoasă încadrată de bucle blonde, un cap subţire, 


bine proporţionat, destul de înalt îmbrăcat într-o rochie de-o 
croială puţin demodată. Privirea îi era neliniştită, iar figura 
concentrată de emotie. 

Raoul d'Avenac nu era un tip lipsit de pretenţii, femeile 
copleşindu-l mereu cu favorurile lor. El crezu deci într-un 
adevărat noroc şi acceptă aventura ca şi pe altele pe care nu le 
solicitase. 

— Nu vă cunosc, doamnă, nu-i aşa? zise el surâzând. V-am 
văzut vreodată? 

Ea făcu un gest care însemnă că, în fond, el nu se înşela 
deloc. El reluă: 

— Cum naiba aţi putut pătrunde, aici? 

Ea arătă o cheie şi el exclamă: 

— Chiar aveţi o cheie de la apartamentul meu? E, într-adevăr 
amuzant. 

El era din ce în ce mai convins că sedusese fără ştirea lui pe 
frumoasa vizitatoare, şi că ea venea la el ca o pradă uşoară, 
însetată de senzaţii rare şi gata să se lase cucerită. 

Inaintă deci spre ea, cu siguranţa lui obişnuită în asemenea 
cazuri, hotărât să nu lase deloc să-i scape o ocazie care se 
prezenta sub o formă atât de fermecătoare. Dar, contrar oricărei 
aşteptări, tânăra femeie se retrase şi întinse braţele cu un aer 
înspăimântat 

— Nu vă apropiaţi! Vă interzic să vă apropiaţi.. Nu aveţi 
dreptul... 

Fizionomia sa luă o expresie de groază care o buimăci. ŞI 
apoi, aproape în acelaşi timp, ea începu să râdă şi să plângă, cu 
mişcări convulsive şi o aşa agitaţie, încât el îi spuse încet: 

— Calmaţi-vă, vă rog... Nu vă voi face niciun rău. 

Nu aţi venit aici pentru a mă prăda, nu-i aşa? nici pentru a mă 
ucide cu revolverul? Atunci pentru ce v-aş face rău? Să vedem, 
răspundeţi... Ce vreţi de la mine? 

Incercând să se stăpânească, ea murmură: 

— Să vă cer ajutor. 

— Dar nu este meseria mea de a apăra. 

— S-ar părea că da... şi că tot ce încercaţi, reuşiţi. 

— Drace! Este un privilegiu plăcut pe care mi-l acordaţi. Şi 
dacă încerc să vă iau în braţe, aş reuşi? 

Gândiţi-vă, deci, o femeie, la o oră a dimineţii la un domn, 
frumoasă cum sunteţi, seducătoare... Recunoaşteţi că, fără să 


fiu încrezut, pot să-mi imaginez... 

El se apropie din nou, fără ca ea să protesteze, îi luă mâna şi 
o strânse între ale sale. Apoi îi mângâie încheietura şi antebraţul 
dezgolit şi avu pe neaşteptate impresia că, dacă ar fi atras-o 
spre el, ea nu l-ar fi respins, poate deloc, atât era slăbită de 
emoție. 

Puțin ameţit, el o atrase foarte discret, după ce-şi trecuse 
brațul în jurul taliei tinerei femei. Dar, în acest moment, 
observând-o, văzu ochii atât de înspăimântați şi o figură aşa de 
amărâtă, plină de durere şi rugă, încât întrerupse gestul şi 
pronunță: 

— Vă cer scuze, doamnă 

Ea spuse încet: 

— Nu doamnă... domnişoară... 

Şi continuă imediat: 

— Da, ştiu, o asemenea purtare la această oră!... e normal ca 
dumneavoastră să fi-ţi indignat.. 

— Oh! absolut indignat, spuse, el în bătaie de joc. De la 
miezul nopţii încoace, ideile mele asupra femeilor se schimbă 
din ce în ce şi ajung să-mi imaginez lucruri absurde şi să am o 
conduită lipsită de vreo delicateţe. Incă o dată, iertaţi-mă. M-am 
purtat urât. S-a terminat? Nu mă mai vreţi? 

— Nu, spuse ea. 

El suspină: 

— Doamne, cât sunteţi de fermecătoare şi ce păcat că aţi 
venit pentru un interes care nu este acela pe care-l credeam! 
Aşadar, veniţi să mă vedeţi la fel cum atâtea persoane, veneau 
să-l consulte pe Sherlock Holmes în casa lui de pe Baker Street? 
Atunci, domnişoară, vorbiţi şi daţi-mi toate explicaţiile necesare. 
Devotamentul meu vă aparţine. Vă ascult. 

O îndemnă să ia ioc. Dacă se linişti prin umorul deschis şi 
gentileţea respectuoasă a lui Raoul, ea rămase totuşi foarte 
palidă. Buzele sale, de o expresie graţioasă, proaspete ca buzele 
de copil, se crispau din când în când. Dar el avea încredere în 
ochii ei. 

— Scuzaţi-mă, zise cu o voce schimbată, poate nu am 
dreptate. Cu toate acestea ştiu bine ce înseamnă şi că sunt 
lucruri... lucruri de neînțeles... şi altele care pot veni şi care îmi 
produc frică... da, care îmi produc frică dinainte, fără să ştiu de 
ce... căci, în sfârşit, nimic nu dovedeşte că ele se vor produce. 


Dumnezeule, Dumnezeul meu, ce înspăimântător şi cât sufăr!... 

Ea îşi trecu mâna peste frunte cu un gest de oboseală ca şi 
cum ar fi vrut să alunge gânduri ce o extenuau. Lui Raoul i se 
făcu într-adevăr milă de disperarea ei şi începu să râdă pentru a 
o linişti. 

— Păreţi nervoasă! Nu trebuie. Aceasta nu duce la nimic. 
Haide, curaj, domnişoară. Nu mai e nimic de care să vă temeti, 
chiar din partea mea, din moment ce mi se cere ajutor. Veniţi 
din provincie, nu-i aşa? 

— Da. Am plecat de acasă azi dimineaţă şi am sosit spre 
seară. Portăreasa, care credea că eraţi aici, mi-a indicat 
apartamentul. Am sunat. Nimeni. 

— Într-adevăr, servitorii aveau concediu, iar eu am luat cina la 
restaurant. 

— Atunci, spuse ea, m-am servit de această cheie... 

— Pe care o aveţi de la cine? 

De la nimeni. Am furat-o de la cineva. 

— Care cineva? 

— Vă voi explica. 

— Fără prea mare întârziere. Vreau atât de mult să ştiu! Dar, 
o clipă... Sunt sigur, domnişoară că nu aţi mâncat azi dimineaţă 
şi că trebuie să muriţi de foame! 

— Nu, am găsit ciocolată pe masă. 

— Perfect! Dar e altceva decât ciocolata. Vă voi servi şi vom 
discuta după aceea, sunteţi de acord? Dar aveţi cu adevărat un 
aer tânăr... un copil! Cum am putut să vă iau drept o doamnă! 

El râdea şi căuta să o facă să râdă. In timp ce deschidea un 
dulap de unde scoase biscuiţi şi vin dulce. 

— Cum vă numiţi? Căci, în sfârşit, ar fi bine să ştiu. 

— Imediat... Vă voi spune totul. 

— Perfect. În rest, nu am nevoie să vă cunosc numele pentru 
a vă servi. Poate dulceaţă?... sau miere?... Da, frumoaselor buze 
trebuie să le placă mierea şi este excelentă cea pe care o am în 
cămară. O aduc... 

Vru să plece din cameră, când sună telefonul. 

„Bizar, murmură el. La această oră... îmi permiteti, 
domnişoară?” 

Luă receptorul şi, schimbând puţin intonaţia, pronunţă: 

„Alo... alo...” 

O voce de departe îi spuse: 


— Tu eşti? 

— Eu sunt, afirmă el. 

— Ce noroc! reluă vocea. De atâta timp te sun! 

— Scuzele mele, dragă prietene, eram la teatru. 

— Şi iată-te întors?... 

— Am impresia că da. 

— Sunt foarte mulţumit, 

— Şi eu la fel! zise Râul. Dar ai putea să-mi dai o informaţie, 
dragul meu, o cât de mică informaţie? 

— Grăbeşte-te 

— Deci, cine eşti? 

— Cum? Nu-ţi aminteşti de mine? 

— Mărturisesc, dragă prietene, că până acum... 

— Bechoux.. Theodore Be&choux... 

Raoul d'Avenac împiedică o pornire şi afirmă: 

— Nu cunosc. 

Vocea protestă: 

— Da, eu!.. Bechoux polițistul... Béchoux, brigadierul de la 
siguranţă. 

— Oh! Te cunosc ca reputaţia, dar n-am avut niciodată 
plăcerea. 

— Fără glume, haide! Am participat la atâtea acţiuni 
împreună! Partida de baccarat? Omul cu dinţii de aur? Cele 
douăsprezece africane?... Atâtea triumfuri... obţinute împreună. 

— Trebuie să te înşeli. Cu cine crezi că ai onoarea să 
comunici? 

— Cu tine. Zău! 

— Care, eu? 

— Vicontele Raoul d'Avenac. 

— Este într-adevăr numele meu. Dar te asigur că Raoul 
d'Avenac nu te cunoaşte. 

— Poate, dar Raoul d'Avenac mă cunoştea când purta alte 
nume. 

— Ticălosule! Precis. 

— Ei, bine, Jim Barnett, de exemplu, Barnett de la „Agenţia 
Barnett $ C-ie”. Şi apoi, Jean d'Enneris, d'Enneris de la „Locuinţa 
misterioasă”. Şi apoi, trebuie să-ţi citez numele tău adevărat? 

— Fugi de-aici! Nu mă înroşesc. Din contră. 

— Arsene Lupin. 

— Perfect. Suntem de acord şi situaţia este lămurită, într- 


adevăr, sub acest nume, sunt cel mai cunoscut. Şi atunci vechiul 
meu prieten, ce vrei? 

— Ajutorul tău şi asta imediat. 

— Ajutorul meu? Ţie însuţi? 

— Ce vrei să spui? 

— Nimic, sunt la dispoziţia ta. Unde eşti? 

— La le Havre. 

— Ce să faci? Meditezi asupra bumbacului? 

— Nu, am venit pentru a-ţi telefona. 

— Foarte drăguţ. Ai părăsit Parisul pentru a-mi telefona din le 
Havre? 

Acest nume de oraş, pe care Raoul îl pronunţă în faţa tinerei 
fete, păru să o tulbure şi şopti: 

„Le Havre... Vi se telefonează din le Havre? E straniu. ŞI, cine 
vă telefonează? Lăsaţi-mă să ascult”. 

Impotriva voinţei lui Raoul, ea zări celălalt receptor şi, o dată 
cu el, auzi vocea lui B&choux care spunea: 

— Nu pentru acest motiv. Eram în district. Cum nu exista 
telefon de noapte, am oprit o maşină care m-a condus la le 
Havre. Şi acum mă reîntorc la mine. 

— Asta înseamnă? întrebă d'Avenac. 

— Cunoşti Radicatel-ul? 

— Zău! un banc de nisip în mijlocul Senei, nu foarte departe 
de revărsare. 

— Da, între Lillebonne şi Tancarville şi la treizeci de kilometri 
de la Havre. 

— Te gândeşti dacă le cunosc! Estuarul Senei! Regiunea 
Caux! Toată viaţa mea este acolo, adică istoria contemporană. 
Astfel că te culci pe un banc? 

— Ce tot aiurezi? i 

— Vreau să spun că locuieşti pe un morman de nisip! 

— Inainte de el se află un mic sat minunat, de unde îşi trage 
numele de Radicatel şi acolo - locuiesc de mai multe luni, 
pentru a mă odihni. Intr-o căsuţă... 

— Cu un suflet...? 

— Nu, dar cu o cameră pentru prieteni, pe care ţi-o rezerv. 

— Pentru ce această delicată atenţie? 

— O afacere curioasă, complicată, pe care mi-ar plăcea s-o 
lămuresc cu tine... 

— Pentru că nu poţi s-o descurci tu singur, hai, mai marele 


meu? 

Raoul observa tânăra fată a cărei tulburare în creştere 
începea să o ameţească. El încercă să-i ia receptorul. Dar ea nu- 
| lăsă şi Bechoux insistă: 

— Este urgent. Printre alte evenimente, o tânăra fată a 
dispărut astăzi... 

— Este un eveniment zilnic. Nu e un motiv de alarmare. 

— Nu, dar câteva detalii sunt neliniştitoare şi apoi... 

— Şi apoi, ce? strigă Raoul nerăbdător. 

— Ei bine, mai devreme, pe la ora două, s-a petrecut o crimă. 
Cumnatul acestei fete, care o căuta în parc, de-a lungul râului, a 
fost ucis de o împuşcătură de revolver. Deci, cum ai un rapid la 
ora opt dimineaţă şi... 

La această evocare a unei crime, tânăra fată se ridică. 
Receptorul îi scăpă din mână. Vru să vorbească, scoase un 
suspin, se clătină şi căzu pe braţul unei canapele. 

Raoul d'Avenac strigă grăbit la Bechoux, pe un ton furios: 

— Nu eşti decât un imbecil! Ai un fel de a anunţa lucrurile! 
Atunci, ce? Nu ghiceşti nimic, idiotule? 

Atârnă din nou aparatul cu putere, întinse fata pe fotoliu şi o 
sili să inspire dintr-un flacon de săruri. 

— Ei, bine, ce ai, domnişoară? Cuvintele lui B&choux nu au 
nicio importanţă deoarece el vorbeşte despre dvs. Şi dispariţia 
dvs.! Pe lângă aceasta, îl cunoaşteţi şi ştiţi bine că nu este un tip 
priceput, un tip de prim-plan. Vă implor, reveniţi-vă şi să căutăm 
să lămurim situaţia. 

Dar Raoul nu întârzie să vadă că niciun efort nu putea să 
limpezească situaţia în acel moment şi că fata, deja foarte lovită 
de evenimente pe care el nu le cunoştea, nu îşi regăsea 
echilibrul după anunţul neprevăzut şi stângaci al crimei. Trebuie 
să aibă răbdare până când ora dezvăluirii va veni. 

Reflectă câteva secunde şi, cu curaj, se hotărî. Aranjându-şi 
repede figura în fata unei oglinzi, prin câteva adăugiri care-i 
schimbară mai mult expresia decât faţa, trecu în camera vecină, 
îşi schimbă hainele, luă din dulapul de perete o valiză mereu 
pregătită, ieşi şi alergă la garaj. 

Raoul reveni îndată cu automobilul său şi urcă din nou la el. 
Fata, trezită, stătea nemişcată, incapabilă să facă vreo mişcare. 
Fără să opună cea mai mică rezistenţă, ea se lăsă purtată până 
la maşină, unde el o întinse cât mai bine posibil. 


Aplecându-se la ureche, îi şopti: 

— După comunicarea lui B&choux, locuiţi tot La Radicatel nu-i 
aşa? 

— Da, la Radicatel. 

— Mergem acolo. 

Ea avu un gest de spaimă. Şi el o simţi că tremură din cap 
până-n picioare. Dar îi spuse cuvinte de liniştire, cu o voce joasă 
care o legănă şi o făcu să plângă fără ca ea să se mai 
gândească să protesteze... 

Trei ore îi ajunseră lui Raoul pentru a parcurge cele patruzeci 
şi cinci de leghe care separa capitala de satul normand 
Radicatel. Niciun cuvânt nu fu schimbat între ei. Fata, de altfel, 
sfârşi prin a adormi şi, când capul ei se înclina pe umărul lui 
Raoul, el i-l îndrepta cu gingăşie. Fruntea îi ardea. Buzele 
bolboroseau cuvinte care nu se puteau desluşi. 

Se crăpă de ziuă când ajunseră în faţa unei bisericuțe 
minunate, aşezată în verdeaţa născută în josul unei văi strâmte 
care urcă spre falezele regiunii Caux şi lângă un râuleţ, 
întortocheat care se varsă în Sena. În spatele lui dincolo de 
vastele livezi şi în largul fluviului care înconjoară Quillebeuf, nori 
subţiri şi lungi, de un roz trecând spre roşu, anunțau apropiata 
ridicare a soarelui. 

În satul încă adormit, nimeni. Niciun zgomot. 

— Casa dvs. Este departe de aici? spuse el? 

— Imediat... acolo... în faţă... 

O alee minunată cu patru rânduri de stejari bătrâni urma râul 
şi conducea la un mic castel care se zărea printre zăbrelele unei 
porţi. Râul cotea în dreptul lui, trecea pe sub un terasament, 
umplea şanţuri căptuşite cu întărituri metalice, apoi se întorcea 
încă o dată şi pătrundea într-un domeniu care încercuia un 
perete înalt de piatră cu contraforturi de cărămizi. 

Fata avu atunci o nouă criză de teamă şi Raoul ghici că ar fi 
dorit să fugă, mai mult decât să se reîntoarcă în locuri unde a 
trebuit să sufere. Totuşi, ea se stăpâni. 

— Nu trebuie să-mi pară rău că intru, spuse ea. Se afla foarte 
aproape o uşă joasă de la care am de asemenea cheia fără ca 
cineva să ştie. 

— Puteţi să mergeţi? întrebă Raoul. 

— Da... o clipă... 

— Dimineaţa e călduţă. Nu vă e frig, nu-i aşa? 


— Nu. 

O cărare se desprindea la dreapta, trecea peste extremităţile 
şantierului, mergând între perete şi livezi. 

Raoul o susţinea cu braţul pe fată, care părea epuizată. 

In faţa uşii îi spuse: 

— Am vrut inutil să vă obosesc cu întrebări. Bechoux mă va 
informa şi, de altfel, ne vom gândi bine. De la el aveţi cheia 
apartamentului meu? 

— Da şi nu. El îmi vorbise adesea de dvs. Şi eu ştiam că cheia 
se găsea sub pendula din camera sa. Acum câteva zile, am luat- 
o fără ştirea lui. 

— Daţi-mi-o, vreţi? O voi pune tot acolo şi nu va fi nimic. Nu 
trebuie ca nici el, nici altcineva să ştie, că aţi venit la Paris şi că 
eu v-am adus aici, nici chiar că ne cunoaştem. 

— Nimeni nu va şti. 

— Încă ceva. Evenimentele ne reunesc într-un mod 
neprevăzut şi fără ca noi să fi ştiut cine suntem şi unul şi 
celălalt. Ascultaţi sfaturile mele şi nu vă îndepărtați niciodată de 
mine. E înţeles? 

— Da. 

— In acest caz, semnaţi această hârtie. 

Raoul luă o foaie albă din portofel şi scrise cu stiloul: 

„Dau întreaga putere d-lui Raoul d'Avenac pentru a cerceta 
adevărul şi a lua deciziile conforme cu interesele mele”. 

Ea semnă. 

— Bine, zise Raoul. Sunteţi salvată. 

Privi semnătura. 

— Catherine... vă numiţi Catherine... Sunt încântat. Este un 
nume pe care îl ador. Pe cuvânt. Odihniţi-vă. 

Ea intră. 

El auzi, de cealaltă parte a peretelui, zgomotul înăbuşit al 
paşilor ei. Apoi se făcu tăcere. Lumina zilei creştea. Ea îi 
descrisese acoperişul căsuţei locuite de Bechoux. Raoul reveni 
deci, urmări din nou aleea, ieşi din sat şi-şi aşeză maşina sub un 
şopron. Lângă el, într-o curte mică cu pomi fructiferi şi 
înconjurată de un gard de mărăcini, era un coteţ vechi de 
porumbei pardosit cu pietre în partea din faţă şi o bancă lucind 
de nouă. 

Căsuţa cu acoperişul înalt, avea o fereastră întredeschisă. 
Raoul escaladă faţada şi, fără să trezească persoana care 


dormea în pat, după ce aşeză cheia sub pendulă, cercetă 
camera şi dulapurile de perete. Convins că nu-i era întinsă o 
cursă, supoziţie care n-ar fi fost imposibilă, el cobori. 

Uşa căsuţei nu era închisă. O cameră mare ocupa parterul, 
împreună cu bucătăria şi sufrageria şi se termina printr-un iatac. 

Desfăcând valiza şi aşezându-şi hainele pe un scaun, el prinse 
cu un ac de gămălie o foaie de hârtie pe care înscrise aceste 
cuvinte: „Vă rog să nu mă treziţi”. Luă pijamaua luxoasă. O 
pendulă suna ora cinci. 

„În trei minute adorm, îşi spuse. E tocmai momentul de a-mi 
pune, fără să încerc să o rezolv, următoarea întrebare: spre ce 
aventură nouă şi pasionantă destinul mă îndeamnă?” 

Acum destinul lui avea păr blond, ochi pierduţi şi o gură de 
copil. 


II 
EXPLICAŢIILE LUI THEODORE 
BECHOUX 


Raoul d'Avenac sări din patul său şi-l înşfăcă de gât pe 
B&choux spunând: 

— Ordonasem să fiu lăsat liniştit şi tu ai îndrăzneala să mă 
trezeşti! 

B&choux protestă: 

— Dar nu, dar nu... Priveam cum dormi şi nu te recunoşteam. 
Eşti mai brunet... de un roşu închis. Ai aerul unui tip din sud. 

— De câteva zile, într-adevăr. Când e vorba de o veche 
nobleţe perigordină, se impune să ai o tentă de cărămidă veche. 

Îşi strânseră mâinile afectuos, încântați să se revadă. Trăiseră 
atâtea evenimente împreună! Ce aventuri formidabile! 

— Ei, aminteşte-ţi, spunea Raoul d'Avenac, aminteşte-ţi de 
timpul când mă numeam Jim Barnett şi când conduceam o 
agenţie de informaţii! Aminteşte-ţi de ziua în care ţi-am 
batjocorit întreg pachetul de titluri de la poştaşi. Aminteşte-ţi de 
călătoria mea de nuntă cu soţia ta... A propos! ce mai face? 
Sunteţi tot divorţaţi? 

— Tot. 

— Ah! Vremuri frumoase! 

— Vremuri frumoase! aprobă Bechoux, emoţionat. Şi istoria 
de la Casa Misterioasă, îţi aminteşti? 

— Dacă mi-o amintesc! Istoria diamantelor furate de sub 
nasul tău!... 

— Nu sunt doi ani de la aceasta, reluă Bechoux cu voce 
plângăreaţă. 

— Dar cum m-ai regăsit? Cum ai ştiut că eram Raoul 
d'Avenac? 

— Întâmplarea... zise B&choux... un denunţ al unuia din 
complicii tăi, care a venit pe la Prefectură şi pe care l-am 
interceptat. 

D'Avenac îl îmbrăţişă într-un elan spontan. 

— Îmi eşti ca un frate, Theodore B&choux! Şi-ţi dau voie să-mi 
spui Raoul.. Da, un frate. Îţi voi repeta mereu aceasta. N-aş 
aştepta o secundă mai mult pentru a-ţi înapoia cei trei mii de 


franci care se găseau în buzunarul secret al portofelului tău. 

Aceasta îl făcu la rândul său pe Be&choux să-l strângă de gât 
pe prietenul său Era scos din sărite. 

— Hot! Escroc! ai urcat în camera mea în această noapte! Mi- 
ai gătit portofelul! Eşti chiar aşa de necioplit? 

Raoul râdea ca un nebun 

— Ce vrei tu, bătrâne? Nu se doarme cu fereastra deschisă. 
Am vrut să te fac să vezi pericolul.. Ţi i-am luat de sub pernă... 
Recunoaşte că e caraghios. 

Be&choux recunoscu, câştigat dintr-o dată de veselia lui Raoul 
şi, ca şi Raoul, începu să râdă, cu mânie la început, apoi natural 
şi fără un gând la trecut. 

— Afurisit Lupin! Vei fi mereu acelaşi! Neserios pentru orice 
nimic. Nu ţi-e ruşine, la vârsta ta? 

— Denunţă mă. 

— Imposibil, zise Bechoux, suspinând. Vei scăpa din nou Nu 
se poate face într-adevăr nimic contra ta... Şi apoi, ar fi 
dezgustător din partea mea Mi-ai făcut atâtea servicii 

— Şi-ţi voi face în continuare. Vezi, a fost de ajuns chemarea 
ta pentru a veni să mă odihnesc în patul tău şi să-ţi mănânc 
micul dejun. 

Intr-adevăr, o vecină care făcea menajul lui Bechoux tocmai îi 
aducea cafea, pâine şi unt şi Raoul îşi făcu tartine gustoase şi 
goli ceaşca Apoi se bărbieri, se spălă chiar afară cu o găleată de 
apă fierbinte şi, refăcut, înviorat, aruncă în glumă în stomacul lui 
Be&choux o lovitură cam prea tare 

— Pleacă de aici cu discursul tău, Theodore. Fii scurt şi 
meticulos, convingător şi sec, tumultuos şi metodic Nu uita 
niciun detaliu şi nici nu da unul în plus. Dar mai întâi să te 
privesc!... 

ÎI luă de umăr şi îl examină: 

— Mereu acelaşi... Nu te-ai mai schimbat... Braţe prea lungi... 
O figură în acelaşi timp bună şi aspră, aer pretenţios şi 
dezgustător... o eleganţă de chelner... Adevărat, ai alură. ŞI 
acum să discutăm. Nu te voi întrerupe deloc. 

Bechoux reflectă şi începu: 

— Locuinţa vecină... 

— Un cuvânt, zise Raoul. În ce calitate eşti tu amestecat în 
această afacere? Ca brigadier de siguranţă? 

— Nu. Ca obişnuit ai familiei de vreo două luni, asta înseamnă 


din luna aprilie când am venit din Radicatel, în convalescenţă, 
după o dublă pneumonie care era cât pe ce... 

— Nu mă interesează. Continuă. Nu te mai interoghez. 

— Spuneam deci că domeniul de la Barre-y-va... 

— Ciudat nume! strigă d'Avenac. Acelaşi nume ca şi acela al 
micii capele cocoţate pe coastă, lângă Candebec şi unde duce 
bariera de nisip, adică fluxul, ridicarea bruscă a apelor care 
înalţă Sena de două ori pe zi şi mai ales la echinocţiu. Bariera 
ajunge aici sau mai curând urcă până în acest loc. Datorită 
înălţimii. E bine, nu! 

— Da. Însă aici nu e vorba de Sena care urcă până în sat, ci 
este râul pe care tu poate l-ai remarcat, L'Aurelle, care se varsă 
în Sena şi care îşi întoarce drumul şi debordează la orele 
mareelor cu mai mare sau mai mică violenţă. 

— Doamne, ce mai vorbeşti! zise Raoul în glumă. 

— Deci ieri pe la începutul prânzului, venise cineva de la 
castel să mă caute... 

— Care castel? 

— Cel de la Barre-y-va. 

— Ah! se află un castel! 

— Bineînţeles. Un mic castel unde locuiesc două surori. 

— Ce fel de religie? 

— Ei! 

— Evident. Vorbeşti de surori? Sunt surori ale sărmanilor? 

— Explică-te. 

— Ei bine vrei să povestesc eu istoria ta? Mă vei opri dacă mă 
înşel Dar nu mă înşel niciodată. Asta este un principiu. Ascultă. 
Castelul de la Barre-y-va, care făcea parte altădată, din senioria 
Basmes, a fost cumpărat pe la mijlocul secolului al XIX-lea, de 
către un armator din Le Havre. Fiul său, Michel Montessieux, aici 
crescu, aici se căsători, aici îşi pierdu una după alta soţia şi fiica 
şi rămase singur cu două nepoate, Bertrande şi Catherine, 
surorile de acum. Refăcut, el se instală la Paris, dar continuă în 
acest timp să vină de două ori pe an, timp de o lună, în jurul 
sărbătorilor de Paşti şi o lună cu ocazia vânătorii. Cea mai mare 
dintre nepoatele sale, Bertrande, se căsători din fericire cu un 
domn Guercin, industriaş în Paris având afaceri numeroase în 
America. Ne-am pus de acord? 

— De acord. 

Catherine, cea mică, stătea deci cu Michel Montessieux şi un 


servitor încă tânăr, Arnold, foarte devotat stăpânului său, Dl. 
Arnold, cum îi spunea el. Ea crescu şi se instrui îndeajuns pentru 
o femeie, liberă de orice oprelişte, puţin capricioasă, exuberantă 
şi visătoare, pasionată de gimnastică şi de lectură, nu-i plăcea 
decât la bariera de nisip, aruncându-se spre a înota în apa 
lucitoare a Aurelle-el, uscându-se în iarbă, cu picioarele în aer, 
rezemate de un măr bătrân. Bunicul său o iubea mult, dar, 
ciudat, taciturn, nu se ocupa decât de ştiinţele oculte, de chimie 
şi chiar de alchimie, se spunea. Spun bine? 

— Uimitor! 

— Or, acum douăzeci de luni, la sfârşitul lui septembrie, în 
seara zilei când ei părăseau Normandia după sejurul lor obişnuit, 
bunicul Montessieux muri subit în apartamentul său din Paris. 
Cea mare, Bertrande, se găsea la Bordeaux cu soţul său. Ea 
reveni precipitată şi cele două surori locuiră împreună. Bunicul 
lăsase mai puţină avere decât s-ar fi crezut şi niciun testament 
Cât despre domeniul de la Barre-y-va, fu părăsit. Gratiile şi 
porţile castelului erau închise cu cheia. Nimeni nu mai 
pătrundea aici. 

— Nimeni, spuse Be&choux. 

— Numai în acest an cele două surori hotărâră să petreacă 
aici vara. Dl. Guercin soţul, Bertrandei, reveni în Franţa, apoi 
plecă din nou, apoi reveni, trebuia să le întâlnească. Îl aveau cu 
ele pe dl. Arnold şi o fată în casă, bucătăreasă, care era în 
serviciul Bertrandei de mai mulţi ani. In sat, ele angajează 
provizoriu două fete de la ţară şi toată lumea începu să 
muncească, pentru a pune în ordine castelul şi a curăța grădina, 
care devenise un veritabil iad. lată, dragul meu. Suntem şi acum 
de acord? 

Bechoux îl ascultase pe Raoul cu un aer stupid. Recunoştea 
substanţa chiar a informaţiilor culese de el referitoare la aceste 
fapte şi rezumate de el într-un caiet pe care îl ascunsese într-un 
dulap de perete din camera sa, printre teancuri de hârtii din 
dosare vechi. In cursul vizitei nocturne, Raoul d'Avenac avusese 
deci timp să descopere şi să citească aceste pagini? 

— Suntem de acord, bolborosi Bechoux, care nu avu forţa să 
protesteze. 

— In acest caz, ajunge, spuse Raoul. Caietul tău secret nu 
suflă un cuvânt despre ziua de ieri... Dispariţia Chaterinei 
Montessieux... Asasinarea nu ştiu cui. Am încheiat, dragul meu. 


— Ei bine, iată, spuse Be&choux, căruia nu-i plăcea să se 
repete. lată... Toate aceste evenimente tragice s-au desfăşurat 
în câteva ore, ieri... Dar trebuie mai întâi să ştii că dl. Guercin, 
soţul Bertrandei, revenise din ajun. Un tip vesel, acest Guercin, 
un om de afaceri, îndrăzneţ, solid, plesnind de sănătate... în 
seara la care asistasem, fusese foarte bine dispus şi Chaterine 
însăşi râsese din inimă. Intrasem să mă culc către ora zece şi 
jumătate. Noaptea, nimic. Niciun zgomot suspect. Numai 
dimineaţa, către începutul prânzului,  Charlote, camerista 
Bertrandei Guercin, veni precipitată la mine, strigând: 

— Domnişoara a dispărut... Trebuie să se fi înecat în râu. 

Raoul d'Avenac îl întrerupse pe Bechoux: 

— Supoziţie puţin verosimilă, Theodore. Mi-ai vorbit despre ea 
ca despre o înotătoare desăvârşită. g 

— Nu se ştie niciodată... o slăbiciune, ceva care te agaţă. In 
tot cazul, sosind la castel, găsii pe sora sa înnebunită, pe 
cumnatul său şi servitorul Arnold foarte agitaţi, când îmi arătară 
spre sfârşitul parcului, între două stânci, unde ea avea obiceiul 
să coboare în apă, halatul de baie. 

— Aceasta nu dovedeşte că... 

— Aceasta dovedeşte oricând, orice lucru. Şi apoi, ţi-am spus 
de câteva săptămâni era absorbită. Ingrijorată... Şi atunci, 
inevitabil ne-a venit ideea... 

— Că ea s-ar fi sinucis? întrebă liniştit Raoul. 

— Cel puţin de asta se teme biata ei soră. 

— Ar fi putut avea un motiv pentru a se omori? 

— Poate. Era logodită, şi căsătoria ei... 

Raoul strigă cu mânie: 

— Ei, ce logodită... iubeşte pe cineva? 

— Da, un bărbat tânăr pe care l-a cunoscut în această iarnă la 
Paris şi, pentru acest motiv, cele două surori au venit să se 
retragă la castel. Contele Pierre de Basmes locuieşte cu mama 
sa la castelul de Basmes, de care depindea odinioară castelul 
acesta şi care este aşezat pe platou... Uite, se zăreşte de aici. 

— Şi sunt piedici în căsătorie? 

— Mama nu vrea ca fiul ei să se însoare cu o fată tânără care 
nu are nici avere, nici titlu. leri dimineaţă, o scrisoare de la 
Pierre de Basmes fu adusă Chaterinei. În această scrisoare pe 
care am găsit-o până la urmă, el îşi anunţa plecarea imediat. 
Şase luni într-o călătorie pe care mama sa i-o impusese... El 


plecă, fără speranţe, se spune şi o imploră pe Chaterina să nu-l 
uite şi să-l aştepte. După o oră, adică la ora zece, Chaterine 
plecă. Nu a mai fost văzută. 

— Poate a ieşit fără să se ştie. 

— Imposibil. 

— Deci, tu crezi în sinucidere? 

Bechoux răspunse limpede; 

— Din partea mea, nu. Cred în moarte. 

— Drace! Şi pentru ce? 

— Pentru că, în cursul cercetării pe care am efectuat-o, am 
găsit proba materială, vizibilă, pe care o avea, pe care o are 
încă, în parc, adică în domeniul care împrejmuieşte zidurile, un 
bandit care dă târcoale şi ucide. 

— L-aţi văzut? 

— Nu, dar a venit pentru a doua oară. 

— A omorât? 

— Da, a omorât. Cum ţi-am telefonat ieri, a omorât-o. leri, 
spre sfârşitul orei trei, sub ochii mei, domnul Guercin mergea 
de-a lungul râului şi traversa vechiul pod, mâncat de vreme... 

— Stop! 

— Cum stop? Abia încep. 

— Opreşte-te. 

— Absurd! Este întreaga dramă pe care vreau să ţi--o 
povestesc, şi o dramă asupra căreia avea o certitudine, fapte. 
Dacă refuzi să cunoşti aceste fapte, cum vrei tu?... 

— Nu refuz să recunosc, dar refuz să ascult de două ori 
povestea. Ori, cum le vei spune imediat acestor domni de la 
tribunal, care nu vor întârzia să vină, este cu totul inutil să te 
epuizezi să-mi spui ceea ce mi-ai relatat, ce vei relata pe loc şi 
cu comentarii. 

— Totuşi... 

— Nu, dragul meu, când povesteşti, produci o plictiseală 
nemăsurabilă. Lasă-mă să respir. 

— Atunci? 

— Atunci, hai să vizităm parcul. Şi mai ales nici-un cuvânt în 
timpul acestei vizite. Ai un mare neajuns, vezi tu, Bechoux, 
vorbeşti prea mult. la exemplu de la vechiul tău prieten Lupin, 
mereu atât de discret, rezervat în cuvintele sale şi care nu 
flecăreşte alandala, ca o coţofană. Nu poţi reflecta bine decât 
când taci. Şi când te găseşti în faţa propriilor gânduri, fără a fi 


supărat de consideraţiile de prisos ale unui hai-hui, care înşiră 
cuvintele unele după altele, ca mărgelele puse pe un şirag. 

B&choux înţelese bine că acest discurs lui i se adresa, şi că el 
era iubitul care troncănea ca o coţofană. Cu toate acestea, cum 
ei mergeau braţ la braţ, ca vechi camarazi pe care-i uneşte o 
prietenie solidă şi o stimă firească, el ceru permisiunea de a 
pune o ultimă întrebare, o singură întrebare. 

— Pune. 

— Vei răspunde serios? 

— Da. 

— Ei bine, În general, care este părerea ta, asupra acestui 
dublu mister? 

— Aceea că el nu este dublu. 

— Ba da! Sunt două. Mai întâi dispariţia Chaterinei, şi apoi, 
asasinarea domnului Guercin. 

— Deci, domnul Guercin a fost asasinat? Ei bine, acesta este 
un mister. Unde este celălalt? 

— Ţi-o repet. Dispariţia Chaterinei. 

— Chaterina n-a dispărut. 

— Unde ar fi ea? 

— În camera ei pe cale de a adormi. 

Béchoux privi către vechiul său prieten şi suspină. Hotărât 
acest băiat nu va fi niciodată serios. 

În acest moment, când ei se apropiau de grilaj, zări pe o 
femeie voinică şi brunetă, care, neputând sări de pe domeniul 
păzit de un jandarm, aşezat lângă uşă, le făcea semn să se 
grăbească. 

Béchoux se nelinişti îndată. 

„Camerista Bertrandei Guercin, murmură el. Exact ca ieri, 
când ea venise să-mi anunţe dispariţia Chaterinei. Ce poate fi 
asta?” 

Şi el se grăbi, urmat de Raoul. 

— Ei bine, Charlotte, ce este? Îi spuse el, îndemnând-o să 
meargă. Nimic nou, sper? 

— Domnişoara Chaterine, bolborosi femeia. Doamna m-a 
trimis să vă prezint. 

— Vorbiţi, deci! O nenorocire, da? 

— Din contră. Domnişoara s-a reîntors în această noapte. 

Ea s-a reîntors în această noapte! 

— Da, doamna se ruga la căpătâiul domnului, când ea a 


văzut-o pe domnişoara care sosea lângă ea, plângând. Era la 
capătul puterilor. 

A trebui să o culce şi să o îngrijească. 

— Şi acum? 

— Domnişoara este în camera ei şi doarme. 

— Curios! zise Bechoux, privindu-l din nou pe Raoul. 

— Curios!... Din ce în ce mai curios... Este în camera ei şi 
doarme Curios! 

Raoul d'Avenac făcu un gest care însemna: 

„Ce-ţi spuneam eu? Când vei admite deci, o dată pentru 
totdeauna, că am întotdeauna dreptate?” 

— Din ce în ce mai curios! repetă Bechoux, care nu găsea un 
alt cuvânt pentru a-şi exprima stupoarea şi admiraţia. 


III 
ASASINATUL 


Domeniul de la Barre-y-va formează un dreptunghi foarte 
alungit, de aproape cinci hectare care împărţite inegal de râul 
L'Aurelle. Acesta îşi are izvorul în afara zidurilor şi traversează 
parcul, parcurgându-i întreaga lungime. 

La dreapta, terenul este destul de plat. Se află mai întâi o 
mică clădire de paroh, cu dezordinea sa de plante vii şi 
multicolore, apoi castelul, frumoasele peluze în stil englezesc. 
La stânga, un pavilion de vânzătoare părăsit se înalţă la intrarea 
spre un teren unduios care devine din ce în ce mai sălbatic şi se 
umple de stânci acoperite cu brazi. Zidul încercuieşte întreaga 
proprietate, pe care se pot arunca, din câteva puncte mai 
ridicate ale colinei învecinate, priviri indiscrete. 

În mijlocul râului, o insulă se uneşte cu cele două maluri prin 
bolțile unei punti de lemn. Aproape toate scândurile fiind 
putrezite, astfel că este periculos să o treci. 

În această insulă stă gata să cadă o ruină, un vechi porumbar 
în formă de turn. 

Raoul rătăci în toate părţile, nu chiar în maniera acelor 
detectivi care se aseamănă copoilor de vânătoare, adulmecând 
şi căutând de unde bate vântul, ci ca un călător care admiră, se 
orientează, acaparează din peisaj şi face cunoştinţă cu 
drumurile şi pădurile. 

— Îţi place? murmură în sfârşit B&choux. 

— Da. Este un domeniu frumos, pitoresc? şi care-mi place. 

— Mulţi vorbesc de asta 

— Despre ce? 

— De moartea domnului Guercin. 

— Ce te cramponezi? Se va vorbi de aceasta când va veni 
momentul. 

— Momentul a venit. 

— Atunci să intrăm în castel. 

Castelul nu avea un stil aparte, era o simplă casă joasă, cu 
două aripi, acoperită de tencuială albicioasă şi învelită cu un 
acoperiş prea mic. 

Doi jandarmi se plimbau în faţa uşilor şi ferestrelor. 

Un vestibul larg, de unde pleca o scară cu rampe de fier, 


forjat separa sufrageria de cele două saloane şi de sala de 
biliard. Imediat după moarte, victima fusese transportată într- 
unul din aceste saloane şi corpul stătea acolo, întins sub giulgiu, 
înconjurat de lumânări aprinse şi vegheat de două femei de 
ţară. Bertrande Guercin se ruga, în genunchi, îmbrăcată în 
negru. 

Be&choux îi spuse câteva cuvinte la ureche. Bertrande trecu în 
celălalt salon, îi fu prezent Raoul d'Avenac. 

— Prietenul meu... cel mai bun prieten... V-am vorbit adesea 
de el. Ne va ajuta. 

Ea semăna cu Catherine. Era poate mai frumoasă decât sora 
sa, de un farmec egal, dar cu o faţă adâncită de griji şi cu ceva 
tragic în privire, unde i se ghicea toată oroarea crimei. Raoul se 
înclină 

— Dacă tristeţea dvs. poate fi uşurată, fiţi sigură, doamnă, că 
vinovatul va fi descoperit şi pedepsit. 

— Sper din toată inima, spuse ea încet. Voi face tot ce trebui 
pentru aceasta Şi toţi cei care mă înconjoară, la fel, nu-i aşa 
Charlotte? adăugă ea adresându-se guvernantei 

— Doamna poate conta pe mine, spuse ea, firav şi întinzând 
braţele ca pentru o promisiune sfântă. 

Se auzi un uruit de motor. Poarta fu deschisă şi apărură două 
automobile. 

Valetul Arnold intră repede Era un bărbat de vreo cincizeci de 
ani, slab, cu pielea închisă. Îmbrăcat mai mult ca un gardian 
decât ca un servitor. 

— Magistraţii, domnule, îi spuse lui Bechoux. Sunt de 
asemenea doi doctori: cel din Lillebonne, care a venit ieri şi un 
medic legist. Doamne, trebuie să-i aştepte aici?” 

Răspunse Raoul, cu o voce clară, fără ezitare: 

— O clipă, Două chestiuni sunt de cercetat. Atentatul contra 
domnului Guercin, mai întâi. Din partea noastră, lăsăm totul la 
latitudinea justiţiei, ca anchetă să se deruleze cum trebuie. Dar, 
cât o priveşte pe sora d-voastră, doamnă, luăm toate precauţiile 
necesare. Jandarmii au fost avertizaţi de dispariţia ei, ieri? 

— De nevoie, zise Bechoux, deoarece această dispariţie ne 
părea drept consecinţa unui omor, şi pentru că cercetările 
noastre vizau pe vinovatul acestui omor şi al morţii d-lui 
Guercin. 

— Dar, când ea s-a întors azi-dimineaţă. A fost surprinsă de 


vreunul din cei de pază? 

— Nu, afirmă Bertrande Nu. După spusele Catherinei, ea s-a 
strecurat printr-o portiţă din grădină de la care avea cheia şi a 
putut pătrunde printr-o fereastră de la parter fără ca nimeni s-o 
fi văzut 

— Şi de atunci nu s-a vorbit de reîntoarcerea sa? 

— Ba da, declară servitorul Arnold. l-am spus imediat 
brigadierului de jandarmerie că temerile noastre au fost false şi 
că domnişoara, puţin suferindă, adormise ieri într-o cameră 
izolată, cea pentru lenjerie, unde a fost găsită aseară. 

— Bine, zise Raoul, istorisirea merge cum merge, ar trebui 
menţinută şi v-aş ruga să vă înţelegeţi cu sora dvs., doamnă. 
Ceea ce a făcut în acea zi, ceea ce a făcut, nu priveşte justiţia. 
Nu este decât un neajuns, acela al crimei, şi ancheta nu va 
scoate la iveală chestiuni pe care noi le hotărâm. Nu este 
aceasta şi părerea ta, Bechoux? 

— Tu vezi situaţia exact ca mine, pronunţă Be&choux, cu un 
aer de importanţă. 

În timp ce cei doi medici examinau corpul, avu loc, în 
sufragerie, o primă luare de contact între gazda castelului şi 
magistrați. Unul din jandarmi citi raportul său. Judecătorul de 
instrucţie (se numea dl. Vertillet) şi locţiitorul procurorului 
Republicii puseseră câteva întrebări. Dar tot interesul anchetei 
stătea în depoziţia lui Bechoux, care era cunoscut de magistrați 
şi care vorbea nu ca poliţist, ci ca martorul însuşi al faptelor la 
care asistase. 

Béchoux îl prezentă pe prietenul său Raoul d'Avenac care, 
printr-o întâmplare fericită, zise el, se afla la el şi, încet, cu 
cuvintele alese, cu paranteze care îi întrerupeau discursul, cu o 
intonaţie de om care nu spune decât ceea ce ştie, dar care 
vorbeşte despre aceasta cum trebuie, se exprimă astfel: 

— Trebuie să precizez că, ieri, la castel, noi eram, - spun noi, 
căci aceste doamne, vor să mă considere, după două luni, ca pe 
un obişnuit al casei - noi eram intr-o stare de nelinişte cu totul 
specială şi de altminteri fără cauză temeinică. Pentru motive 
asupra cărora este inutil să insistâăm, ne imaginam că d-ra. 
Montessieux avusese un accident oarecare şi mărturisesc că eu, 
cel dintâi printr-o aberaţie împotriva căreia experienţa mea în 
materie ar fi trebuit să mă pună în gardă, mă eliberasem de 
temeri pe care realitatea nu le justifica, deoarece Catherine 


Montessieux după o baie în râu, obosită fără îndoială şi ameţită, 
revenise să se odihnească fără ca niciunul din locuitorii acestui 
castel - eu nu eram atunci aici - să fi zărit-o, şi, lăsând în urma 
ei un halat care putea să ne facă să presupunem.. 

Bechoux se opri, încurcându-se în fraza lui interminabilă. 
Apoi, aruncând o privire inteligentă lui Raoul, ca pentru a-i 
spune: „Ei, iat-o pe Catherine ieşită din încurcătură...” el reluă, 
fără cea mai mică jenă: 

— Pe scurt, era ora trei. Chemat în grabă la castel, 
colaborasem la cercetări inutile şi prânziserăm, destul de 
îngrijoraţi, cum v-am spus-o, dar cu o nelinişte care se amesteca 
oricum cu o speranţă sigură. „Deoarece nu se găseşte nimic, 
insinuam eu. Noi trebuie să cercetăm ipoteza unei neînţelegeri 
care se va lămuri de la sine”. Doamna Guercin, puţin mai 
calmată, urcase în camera ei. Arnold şi Charlotte prânzeau în 
bucătărie - cum v-aţi putut da seama, această bucătărie este la 
dreapta, la capătul castelului şi deschisă pe această latură a 
fațadei. DI Guercin şi eu aveam bănuieli asupra incidentului şi 
căutam să-l readucem la proporţiile sale adevărate. Când dl. 
Guercin îmi spuse: 

— Pe scurt, nu am vizitat insula. 

— Pentru ce s-o facem? îi spusei. 

Vă amintesc, domnule judecător de instrucţie, că dl. Guercin 
nu sosise decât de alaltăieri, că el nu pătrunsese de ani în 
domeniul de la Barre-y-va şi, în consecinţă, ignorase detaliile pe 
care le cunoşteam toţi, deoarece noi eram acolo de mai bine de 
două luni. 

— Pentru ce s-o facem? îi spusei, podul este pe jumătate 
dărâmat şi nu este traversat decât în caz de urgenţă. 

— Totuşi, reluă dl. Guercin, cum se merge de cealaltă parte a 
râului? 

— Nu se merge mai de loc, îi răspunsei şi nu este niciun motiv 
pentru ca, după baie, d-ra Catherine să fi avut dorinţa de a se 
plimba, chiar pe celălalt mal. 

— Într-adevăr... într-adevăr... murmură el. Dar, totuşi, vreau 
să fac un înconjur pe acolo. 

B&choux se întrerupse din nou şi, înaintând spre prag, îi invită 
pe dl. Vertillet şi pe locţiitor pe o fâşie îngustă de ciment care se 
întindea de-a lungul parterului. 

„Această conversaţie avusese loc aici, domnule judecător de 


instrucţie. Nu mă mişcasem deloc din acest scaun de fier pe 
care-l vedeţi, în timp ce dl. Guercin se îndepărta. Vă daţi seama 
de locuri şi de distanţe, nu-i aşa? Eu apreciez, că o linie dreaptă 
care ar pleca de la această terasă până la intrarea podeţului ar 
măsura cel mult optzeci de metri. 

Vreau să vă spun - şi o constataţi dvs. înşivă - că o persoană 
aflată pe această terasă vede limpede tot ceea ce se petrece 
deasupra celei de-a doua arcade care trece peste celălalt braţ al 
râului şi că de la ea se zăreşte la fel de clar tot ceea ce se 
petrece pe suprafaţa micii insule. Nu sunt arbori. Nu sunt, de 
asemenea, arbuşti. Ca singur obstacol în calea vederii, vechiul 
turn al porumbarului. Dar, în partea unde se produse drama, 
adică în faţa acestui turn, avem dreptul să afirmăm că peisajul 
este absolut gol. Nimeni nu se poate ascunde aici... nimeni, mă 
bizui pe această părere.” 

— În afară de interiorul turnului, notă dl. Vertillet. 

— În afară de interior, aprobă B&choux. Dar vom mai vorbi 
despre aceasta. Aşteptând, dl. Guercin urmă această alee din 
stânga, care înconjoară peluza, apoi cărarea neîngrijită, aproape 
nefolosită, care conduce la punte şi puse piciorul pe prima 
scândură a podului. Incercare nesigură, dibuind cu o mână ce se 
agăţă de rampa mişcătoare. Apoi tentativa se continuă mai 
rapid şi, iată-l pe dl. Guercin în insulă. Numai atunci scopul 
acestei expediţii se arătă. DI. Guercin ajunse drept la poarta 
porumbarului. 

— Am putea să ne apropiem? făcu remarca dl. Vertillet. 

— Nu, nu, strigă Béchoux. Trebuie să vedem drama de aici. 
Trebuie, domnule judecător de instrucţie, să v-o reprezint aşa 
cum o vedem, din acelaşi loc, şi sub acelaşi unghi vizual. Sub 
acelaşi unghi vizual, repetă el, foarte mândru de expresia sa. Şi 
trebuie să mai spun că eu nu eram, că eu nu fusesem singurul 
martor al dramei. Dl. Arnold, care terminase dejunul fuma o 
ţigară. In picioare, chiar pe această terasă unde ne aflăm şi în 
faţa bucătăriei, adică, aşa cum vă puteţi convinge, la douăzeci 
de metri la dreapta noastră. Şi el însuşi a urmărit din ochi pe dl. 
Guercin. Situaţia vă este bine lămurită, domnule judecător de 
instrucţie? 

— Continuaţi, domnule Be&choux. 

Be&choux continuă: 

— Pe jos, ca pe întreg pământul insulei, se află mărăcini, 


urzici, o adevărată încrengătură de plante urcătoare care 
împiedică mersul şi am tot timpul să mă întreb de ce dl. Guercin 
se îndreaptă, spre porumbar. Nici gând ca d-ra Catherine să se fi 
refugiat acolo. Atunci? Curiozitatea? Nevoia de a se lămuri? 
Oricum, dl. Guercin este la patru, la trei paşi de uşă. Vedeţi 
distinctiv această uşă, nu-i aşa? Este în faţa noastră, joasă, în 
formă de boltă, făcută în temelia groasă din pietre pe care se 
sprijină zidul rotunjit. Un lacăt o ţine închisă cu două zăvoare 
late. DI. Guercin se aplecă şi deschise lacătul care cedă 
numaidecât, dintr-o cauză foarte simplă pe care o vedeţi 
constata imediat: unul din belciuguri s-a desprins din piatra 
unde fusese înfundat. Rămân cele două zăvoare. Dl. Guercin 
desfăcu pe cel de sus. Apoi pe cel de jos. Apucă clanţa şi trase 
uşa spre el Şi atunci, brusc, drama! O împuşcătură, înainte c-a 
el să fi avut timpul să se apere printr-un gest al braţului sau 
printr-o mişcare de retragere, înainte chiar de a-şi da seama că 
este un atac, o împuşcătură bruscă. DI Guercin cade! 

Bechoux se opri. Povestea sa, bine spusă, cu o convingere 
gâfâitoare care trăda spaima resimţită de el în ajun produsese 
efect. Doamna Guercin plângea. Magistraţii, intrigaţi, aşteptau 
explicaţii. Raoul d'Avenac asculta fără să-şi manifeste 
impresiile. Şi, în tăcere, maestru pentru auditorii săi, Bechoux 
încheie: 

— Fără îndoială, domnule judecător de instrucţie, focul a fost 
tras din interior. De aici, douăzeci de probe pentru una. Am 
notat două din ele. Mai întâi, imposibilitatea de a se ascunde în 
afară de acest loc, apoi tot fumul care scapă din interior şi care 
urcă prin crăpătura din lungul zidului. Bineînţeles, nu pierdu 
nicio secundă pentru a-mi stabili această certitudine. Dar ea se 
impuse imediat şi, în timp ce mă repezeam, în timp ce dl. 
Arnold,  întâlnindu-mă, alerga alături de mine, urmat 
îndeaproape pe cameristă, îmi spuneam: „Asasinul este acolo în 
spatele acestei uşi... şi cum el este înarmat, îi voi descărca 
revolverul..”. Deşi nu-l văzusem, deoarece uşa mobilă îmi 
ascundea ceea ce se petrecea în interior, nu puteam avea nici 
cea mai mică îndoială care să-mi schimbe convingerea absolută. 
Şi în acest timp, când, dl. Arnold şi cu mine trecurăm puntea - şi 
vă jur, domnule judecător de instrucţie, că niciunul nu ne 
luasem precauţii pentru a-l trece - când ajunserăm în faţa largii 
deschizături, nimeni nu era acolo, revolver de loc, nimeni! 


— Este evident că se ascundea în turn, spuse repede dl. 
Vertillet. 

— Nu mă îndoiam, spuse Be&choux. Din precauţie, dădui ordin 
d-lui Arnold şi Charlottei să vegheze prin spate, în cazul în care 
ar fi fost o fereastră sau vreo ieşire, iar eu îngenucheat lângă dl. 
Guercin. Era în agonie, incapabil să pronunţe alt lucru decât 
cuvinte incoerente. Îi desfăcui cravata, gulerul şi întredeschisei 
cămaşa, toată pătată de sânge. În acest moment, d-na Guercin, 
care auzise detunătura, sosi. Soţul ei muri în braţele sale. 

Fu o pauză. Cei roi magistrați schimbară câteva cuvinte cu 
voce joasă. Raoul d'Avenac reflecta. 

— Acum, zise Bechoux, dacă vreţi să mă însoţiţi domnule 
judecător de instrucție, v-aş da pe loc explicaţiile 
complementare. 

DI. Vertillet încuviinţă. Bechoux, din ce în ce mai plin de 
importanţă, grav şi solemn, arătă drumul şi merseră toţi până la 
punte, care după un examen rapid, arată mai solidă decât se 
credea. În realitate, chiar dacă se clătina, în mod sigur unele 
scânduri, şi mai ales bârnele transversale, erau în stare destul 
de bună şi te puteai aventura fără pericol. 

Turnul vechiului porumbar era mic şi puţin ridicat, cu o faţadă 
din pietre negre şi albe, dispuse în tablă de şah şi linii de 
cărămizi roşii înguste.  Găurile care serveau odinioară 
porumbeilor erau astupate cu ciment. O parte din acoperiş 
lipsea, iar capătul zidurilor era sfărâmat. 

Intrară. Lumina cădea de sus, printre bârnele acoperişului pe 
care nu mai era aproape de loc tablă. Pământul era noroios şi 
acoperit de dărâmături, cu mocirle de apă neagră. 

— Aţi vizitat şi cercetat, domnule Bechoux? întrebă dl. 
Vertillet. 

— Da, domnule judecător de instrucţie, ripostă brigadierul cu 
un ton care însemna că vizita şi cercetările fuseseră practicate 
aşa cum nimeni n-ar fi putut s-o facă în locul său. Da, domnule, 
şi îmi fu uşor, la prima vedere, să văd că asasinul nu se găsea în 
partea vizibilă care se întinde în faţa noastră. Dar, interogând-o 
pe d-na Guercin înţelesei că ea îşi amintea de existenţa unui 
etaj inferior, unde, copil fiind, cobora pe o scară cu bunicul ei. 
Imediat, nevrând s-o ating în nimic esenţial, dădui ordin d-lui 
Arnold să alerge cu bicicleta şi să prevină un medic din 
Lillebonne, ca şi jandarmeria. Şi-n timp ce d-na Guercin se ruga 


alături de soţul ei şi Charlotte mergea să caute pături pentru a-l 
întinde şi un cearceaf pentru a-l acoperi, eu îmi începui 
investigaţiile 

— Singur? 

— Singur, zise Bechoux şi acest cuvânt luă în gura sa atâta 
amploare, ca şi cum Béchoux ar fi reprezentat - şi, cu câtă 
autoritate! - toate forţele poliţiei şi toate puterile justiţiei. 

— Şi aceasta dură mult? : 

— Putin, domnule judecător de instrucție. Mai întâi pe jos. In 
această mocirlă de apă. Descoperii arma care servise crimei. Un 
browning cu şapte focuri. II vedeţi aici, în acelaşi loc. Apoi găsii, 
sub acest morman de pietre, o trapă pe care o ridicai şi unde se 
încrucişează cei doi montanţi ai unei scări de lemn în spirală şi 
coboară la acest etaj interior de care îşi aminteşte d-na Guercin. 
Era gol Vreţi să vă osteniţi să mă însoţiţi aici domnule judecător 
de instrucţie? 

Bechoux îşi aprinse lanterna de buzunar şi conduse 
magistraţii. Raoul îi urmă. 

Era o încăpere pătrată, înscrisă în circumferința turnului, boltă 
joasă şi care măsura poate cinci metri pe cinci. Apa de la primul 
etaj se infiltra prin crăpăturile bolţii, ceea ce forma mai bine de 
jumătate de picior de noroi. Aşa cum remarcă Bechoux, acest fel 
de pivniţă, era odinioară luminată electric, căci firele şi toată 
instalaţia se vedeau încă. Un miros de umiditate şi de 
putreziciune te strângea de gât. 

— Şi nimeni, domnule B&choux, nu se refugiase aici? întrebă 
dl. Vertillet. 

— Nimeni. 

— Nicio ascunzătoare? 

— O a doua vizită, efectuată de această dată cu unul din 
jandarmi, m-a convins că aşa ceva nu era şi, de altminteri cum 
s-ar fi putut respira într-o cocioabă mai mult subterană? Este 
deja o problemă pe care o voi rezolva cu greu, această pivniţă. 

— Dar, ce aţi hotărât?... 

— Da, este o conductă de aer care traversează bolta şi 
temelia turnului şi care răspunde astfel deasupra nivelului apei, 
chiar în timpul mareei puternice. Vă voi arăta afară, prin spatele 
porumbarului Ea este, în rest, pe jumătate astupată. 

— Şi atunci, domnule Bechoux, concluziile dvs.? 

— Nu am încă, domnule judecător de instrucţie, vă 


mărturisesc smerit că nu am. Ştiu că dl. Guercin a fost asasinat 
de cineva care se afla în turn. Dar ce s-a întâmplat cu acest 
cineva nu ştiu Şi pentru ce l-a omorât pe dl Guercin? Il pândea? 
A fost el surprins? Este aceasta o crimă din răzbunare, sau din 
cupiditate, sau din, întâmplare? Nu ştiu. Cineva, repet, care era 
în acest turn, în spatele acestei uşi a tras un glonte... lată, până 
în acest moment, tot ce se poate spune, domnule judecător de 
instrucţie, şi toate cercetările noastre ca şi cercetările 
următoare ale jandarmeriei, nu au ajuns cât de cât mai aproape 
de adevăr. 

Declaraţia lui Bechoux era atât de categorică, încât părea a 
se ciocni de un mister care nu s-ar clarifica niciodată Ceea ce dl. 
Vertillet remarca, nu fără oarecare ironie. 

— Trebuie totuşi ca asasinul să fie pe undeva. În afară de a fi 
scufundat sub pământ s-au de a-şi fi luat zborul în cer, este 
inadmisibil ca să se fi volatilizat, aşa cum istorisirea dvs. ar 
tinde să facă să se creadă. 

— Cercetaţi, domnule judecător de instrucţie, zise Bechoux, 
pe un ton înţepat. 

— Noi cercetăm, bineînţeles, brigadiere, şi sunt sigur că 
lucrând împreună, vom obţine rezultate - excelente. Nu există 
miracol în materie de criminalistică. Există procedee şi trucuri 
mai mult sau mai puţin abile. Le vom găsi şi pentru acest caz. 

Béchoux simţi că nu mai era nevoie de el, rolul său era 
terminat pentru un timp. Îl luă de braţ pe Raoul d'Avenac şi-l 
antrenă: 

— Ce spui de asta? 

— Eu? Nimic. 

— Dar ai vreo idee? 

— Despre ce? 

— Despre asasin... despre felul în care el a dispărut?... 

— O grămadă de idei. 

— Totuşi, te observam. Aveai aerul de a te gândi la un alt 
lucru, de ate plictisi. 

— Povestea ta mă plictisea, Bechoux. Doamne, ce lungă şi 
întortocheată a fost! 

Béchoux se împotrivi: 

— Depoziţia mea a fost un model de concizie şi luciditate. Am 
spus tot cea ce trebuia spus şi nimic în plus, aşa cum am făcut. 

— Doar că n-ai dus-o la un sfârşit. 


— Şi tu? Cred că nici tu nu eşti mult mai avansat ca mine. 

— Mult mai avansat. 

— În ce? M-ai încredinţat tu însuţi că nu ştiai nimic. 

— Eu nu ştiu nimic. Dar ştiu totul. 

— Explică-te. 

— Ştiu cum s-au petrecut lucrurile. 

— Ei? 

— Recunosc că este colosal să ştii cum s-au petrecut lucrurile. 

— Colosal... colosal... bolborosi B&choux, care se descurajă pe 
neaşteptate, şi care îl privea ca întotdeauna cu ochi mari. Şi poţi 
să-mi spui?... 

— Ah! asta nu. Deloc. 

— Din ce motiv? 

— Nu m-ai înţeles. 


IV 
ATACUL 


B&choux nu protestă deloc împotriva acestei afirmaţii şi nu se 
gândi măcar să se supere. Pentru el, Raoul, în această 
întâmplare, ca în toate celelalte, scotea la iveală lucruri pe care 
nimeni nu le observa. Atunci, cum să se simtă jignit dacă Raoul 
nu-l trata cu mai multă consideraţie, cum nu-l trata nici 
judecătorul de instrucţie sau locţiitorul procurorului? 

Dar se agăţă de braţul prietenului său şi, conducându-l de-a 
latul parcului, vorbea cu emfază despre situaţie. În speranţa de 
a obţine vreun răspuns la întrebările pe care i le punea cu un 
aer chibzuit, ca şi lui însuşi. 

— Ce de enigme, în tot cazul! Ce de puncte de lămurit! Nu-i 
nevoie să ţi le enumăr, nu-i aşa? lţi dai seama la fel de bine ca şi 
mine de exemplu, că nu se poate admite ca un om aflat la 
pândă în turn, să fi rămas aici după crima sa, deoarece nu a fost 
găsit - şi cu atât mai mult ca el să fi fugit, deoarece nu a fost 
văzut fugind... Atunci? Şi mobilul crimei? Cum! DI. Guercin era 
acolo din ajun şi individul care vroia să se debaraseze de el - 
căci se omoară pentru a se debarasa de cineva - acest individ 
ghicise că dl. Guercin trecuse podul şi deschisese uşa 
porumbarului? Neverosimil! 

Be&choux făcu o pauză şi observă faţa însoţitorului său. Raoul 
nu se clintea. El reluă: 

— Ştiu... Imi vei obiecta că această crimă a fost poate 
rezultatul unei întâmplări şi că ea s-a comis pentru că dl. 
Guercin pătrunsese în viziunea banditului. Ilpoteză absurdă. 
(Bechoux repetă acest cuvânt pe ton dispreţuitor, precum ÎI 
dispreţuia pe Raoul pentru că îşi imaginase o astfel de ipoteză). 
Da, absurd, căci, dl. Guercin folosise două sau trei minute ca să 
forţeze lacătul şi individul ar fi avut de douăzeci de ori timp să 
se ascundă la etajul inferior. Vei recunoaşte că raţionamentul 
meu este de necombătut şi că trebuie să-mi pui în faţă o altă 
versiune. 

Raoul nu se împotrivise deloc, cu nimic. Tăcea. 

Aşa că Bechoux schimbă vorba şi atacă un alt subiect 

— Şi acum despre Catherine Montessieux. Cel puţin aici nimic, 


decât întuneric. Ce-a făcut ea ieri? Pe unde a dispărut? Cum s-a 
reîntors, la ce oră? Mister. Şi mai mult mister încă pentru tine 
decât pentru mine, pentru că tu nu ştii tot trecutul acestei tinere 
persoane, temerile ei mai mult sau mai puţin fondate, capriciile 
ei, în sfârşit, totul. 

— Absolut totul 

— Şi eu la fel, de altminteri. Dar oricum există puncte 
esenţiale sigure asupra cărora aş putea să te lămuresc! 

— Deocamdată nu mă interesează. 

Béchoux se irită. 

— Dar, în sfârşit, la naiba, nimic nu te interesează? La ce te 
gândeşti? 

— La tine 

— La mine? 

— Da. 

— Şi în ce sens? 

— In sensul obişnuit în care mă gândesc la tine. 

— Cu alte cuvinte ca la un imbecil. 

— Deloc, dar ca la o fiinţă eminamente logică şi care nu face 
decât într-adins. 

— În ce fel? 

— În felul în care mă întreb de azi dimineaţă de ce ai venit la 
Radicatel? 

— Ţi-am spus-o. Pentru a-mi vindeca sechelele unei pleurezii. 

— Ai avut dreptate să vrei să te îngrijeşti, dar puteai s-o faci, 
de altfel, la Pantin sau la Charenton. De ce ai ales acest sătuc? 
Este cumva leagănul copilăriei tale? 

— Nu, zise Bechoux, îngrijorat Dar această căsuţă aparținuse 
unuia din prietenii mei şi atunci... 

— Minti. 

— Spun doar!... 

— Arată-mi ceasul tău, fermecătorule Béchoux. 

Brigadierul trase din buzunăraş ceasul său vechi de argint pe 
care i-l arătă lui Raoul. 

— Ei bine, zise acestea... vrei să-ţi spun ce se află sub 
această cutie? 

— Nimic, zise B&choux, din ce în ce mai stingherit. 

— Da, se află un carton, şi acest carton este fotografia iubitei 
tale. 

— lubita mea? 


— Da, bucătăreasa. 

— Ce tot îndrugi? 

— Eşti amantul Charlottei, bucătăreasa. 

— Charlotte nu este o bucătăreasă, este un fel de damă de 
companie. 

— O damă de companie care găteşte şi care este metresa ta. 

— Eşti nebun. 

— În tot cazul, o iubeşti. 

— Nu o iubesc. 

— Atunci de ce păstrezi această fotografie în dreptul inimii? 

— Cum ştii asta? 

— Ţi-am controlat ceasul astă-noapte, sub pernă. 

Bechoux murmură: 

„Canalie!...” 

Era furios, furios de a fi fost înşelat din nou şi mai ales de a fi 
pentru Raoul, un obiect de luat peste picior. Amantul 
bucătăresei! 

— Îţi repet, spuse el, cu o intonaţie sacadată, că Charlotte nu 
este o bucătăreasă, ci o damă de companie, cultivată, aproape 
o prietenă a d-nei Guercin, care apreciază marile sale calităţi 
sufleteşti şi de spirit. Am avut plăcerea să fac cunoştinţă cu ea 
la Paris şi, când am intrat în convalescenţă, ea, mi-a vorbit de 
această căsuţă de locuit şi de aerul bun care se respira la 
Radicatel. De la sosirea mea, ea a făcut să fiu primit la aceste 
doamne care vrură să mă considere imediat ca de-al familiei. 
lată toată istoria. Este o femeie de o virtute verificată şi o 
respect prea mult pentru a-i cere să-i fiu amant: 

— Soţul ei, atunci? 

— Asta mă priveşte. 

— Sigur. Dar cum această damă de companie cu aşa inimă 
mare şi spirit frumos acceptă să trăiască în societatea valetului 
de cameră? 

— DI. Arnold nu este un valet de cameră, ci un intendent 
pentru care noi avem toţi consideraţie şi care ştie să fie la locul 
lui. 

— Bechoux, strigă Raoul vesel, eşti un înţelept şi un norocos. 
D-na Bechousx îţi va face ochiuri la capac bune şi eu voi lua 
pensiunea la voi. De altfel, o găsesc foarte bine pe logodnica 
ta... de o înfăţişare... de un farmec... cu forme rotunjite 
frumos... Da. Da, sunt un cunoscător, tu ştii.. 


Bechoux se arătă dispreţuitor. Nu-i plăceau deloc aceste 
glume şi avea momente în care Raoul îl agasa cu aerul său de 
superioritate batjocoritoare. 

l-o tăie scurt interlocutorului său: 

— Destul despre asta! lată-o tocmai pe  domnişoara 
Montessieux şi aceste chestiuni n-au niciun interes pentru ea. 

Ei se întorseseră la castel şi, în camera în care stătuse cu o 
oră înainte d-na Guercin, Chaterine apăruse, ezitând şi foarte 
palidă. Bechoux merse să-l prezinte pe prietenul său când 
acesta se înclină, strânse mâna tinerei fete şi îi spuse afectuos: 

— Bună ziua, Chaterine, Ce mai faceţi? 

Be&choux întrebă confuz: 

— Ce? Este posibil? O cunoşti deci pe domnişoara? 

— Nu. Dar tu mi-ai vorbit atâta despre ea! 

Be&choux îi observă pe amândoi şi rămase gânditor. Ce vroia 
să spună asta? Raoul avusese ocazia să se pună în prealabil în 
legătură cu domnişoara Montessieux şi nu intervenise deja deloc 
în favoarea sa. Înşelându-i speranţele o dată mai mult? Dar 
toată această situaţie era destul de complicată şi de neînțeles. 
Prea multe elemente pentru a reconstitui adevărul. Exasperat, 
el întoarse spatele lui Raoul şi se îndepărtă cu gesturi de mânie. 

Numaidecât, Raoul d'Avenac se scuză înclinându-se: 

— Îmi veţi scuza domnişoară, familiaritatea mea. Dar vă voi 
spune sincer că, pentru a păstra ascendentul meu, asupra lui 
Bechoux, îl ţin mereu intr-o atenţie încordată prin frumoase 
lovituri de teatru, puţin copilăreşti, ieftine, care îi par atât de 
minunate şi îmi dau în ochii lui înfăţişări de vrăjitor şi de demon. 
Spumegă de mânie, plecă şi mă lăsă liniştit. Or, eu am nevoie 
de sângele meu rece pentru a clarifica această afacere. 

El avu impresia că tot ceea ce făcea sau putea face ar avea 
mereu aprobarea tinerei fete. De la primă oră, ea era ca şi 
captiva lui şi se supunea acestei autorităţi plină de blândeţe. 

Ea îi întinse mâna. 

— Purtaţi-vă în felul dvs., domnule. 

Ea îi părea atât de obosită încât el o sili să rămână de-o parte 
şi să evite, pe cât posibil, interogatoriul judecătorului de 
instrucţie. 

— Nu vă mişcaţi din camera dvs., domnişoară. După cum 
înţeleg mai bine, trebuie să luăm măsuri de precauţie împotriva 
oricărei ofensive neprevăzute. 


— Aveţi temeri, domnule? spuse ea şovăitor. 

— Niciuna, dar mă apăr întotdeauna de ceea ce este obscur şi 
invizibil. 

O întrebă şi-i ceru d-nei Guercin autorizaţia de a vizita castelul 
de jos până sus. Dl. Arnold fu însărcinat să-l însoţească. Vizită 
subsolul şi parterul, apoi urcă la primul etaj unde toate camerele 
răspundeau într-un coridor lung. Camerele erau mici şi joase, 
toate complicate prin locuri, colţuri şi colţişoare ascunse care 
serveau drept cabinete de toaletă îmbrăcate încă în lemnăria 
din secolul al XVIII-lea, ornate de spaţii şi mobilate cu scaune şi 
fotolii împodobite cu tapiserii făcute de mână şi şterse de 
vreme. Intre apartamentul Bertrandei şi al Catherinei se afla 
casa scării. 

Această scară conducea la un alt etaj compus dintr-un pod 
larg care adăpostea o droaie de ustensile scoase din uz şi care 
flancau, la dreapta şi la stânga, mansarde pentru servitori, 
neocupate şi nemobilate aproape toate. Charlotte se culca la 
dreapta, deasupra camerei Catherinei, dl. Arnold la stânga, 
deasupra camerei Bertrandei. Toate ferestrele de la cele două 
etaje aveau vedere spre parc. 

Terminându-şi inspecția, Raoul se reîntoarse afară. Magistraţii 
îşi continuau ancheta însoţiţi de Bechoux. Cum ei reveneau, se 
uită pieziş spre peretele unde se afla uşiţa pe care Catherine o 
folosise pentru a intra dimineaţa în domeniu. Arbuşti masivi şi 
dărâmăturile unei sere surpate a cărei iederă luase totul în 
stăpânire astupau aceasta parte a grădinii. El păstrase cheia şi 
putu ieşi fără ştirea nimănui. 

La exterior, cărarea continua să treacă de-a lungul peretelui şi 
urca odată cu el primele pante ale colinei. Ea părăsea Barre-y- 
va, apoi se abătea şi trecea printre livezi şi liziera unei păduri, 
pentru a ajunge la un prim platou unde se grupau vreo douăzeci 
de căsuțe şi de case care dominau castelul de Basmes. 

Corpul principal, încadrat de patru turnulețe, prezenta exact 
aceleaşi linii ca şi castelul care părea a nu fi decât o copie 
redusă. Aici locuia acea contesă de Basmes care se opunea 
căsătoriei fiului ei Pierre cu Catherine şi care îi separase pe 
logodnici. Raoul făcu înconjurul, apoi prânzi într-un han din 
cătun unde flecări cu ţăranii. Se ştia în sat de dragostea 
tinerilor. Adesea erau surprinşi că se întâlneau în pădurea 
vecină, unde stăteau aşezaţi cu mâinile înlănţuite. De câteva 


zile nu mai fuseseră zăriţi. 

„Totul este clar, gândi Raoul. Contesa având obţinut de la fiul 
său acordul că el va pleca în călătorie, întâlnirile au fost 
suspendate. leri dimineaţă, scrisoarea tânărului o anunţa pe 
Catherine de plecarea lui. Catherine, înnebunită fugi de la Barre- 
y-va şi alergă la locul obişnuit de întâlnire. Contele de Basmes 
nu era acolo”. 

Raoul d'Avenac cobori din nou spre această pădurice pe care 
o parcurse în lung. Urcă şi pătrunse sub frunzişuri dese unde o 
cărare era croită prin desişuri. Sosi astfel în pragul unui luminiş 
înconjurat de un povârniş de arbori şi care se prelungea în faţă, 
până la o bancă rustică. Fără nicio îndoială, aceasta era acolo 
când se întâlneau cei doi logodnici. El se aşeză şi fu foarte mirat 
pentru câteva minute de a deosebi, la extremitatea unei bucăţi 
de metal care strălucea între triunghiurile arborilor, ceva ce se 
mişca la o depărtare de zece sau cincisprezece metri. Erau 
frunze moarte, adunate în acelaşi loc şi care formau o ridicătură 
neobişnuită. 

Se strecură până acele. Vârtejul se mişcă şi auzi un geamăt. 
Când atinse locul, văzu ivindu-se un cap straniu de femeie 
bătrână, îmbrobodit de un păr ciufulit, ca împletit din rămurele 
şi muşchi. In acelaşi timp, un corp slab, îmbrăcat în zdrenţe, se 
ridică din patul de frunze care îl acoperea ca un giulgiu. 

Faţa îi era palidă, tulburată de spaimă, cu ochi rătăciţi. Căzu 
la loc fără forţă, văitându-se şi ţinându-şi capul ca şi cum s-ar fi 
lovit şi ar fi suferit cumplit. 

Raoul îi puse întrebări. Ea nu răspunse decât prin văicăreli 
incoerente, şi, cum el nu ştia ce să-i facă, se reîntoarse în 
cătunul de Basmes şi reveni cu hangiul, care îi povesti: 

— Bineînţeles, este mama Vauchel, o vorbă - lungă bătrână, 
care nu mai e în toate minţile de când i-a murit fiul. Era pădurar 
şi un stejar pe care îl tăia l-a strivit. Ea a lucrat adesea la castel, 
unde plivea aleile pe timpul d-lui Montessieux. 

Hangiul o recunoscu într-adevăr pe mama Vauchel. Raoul şi el 
o transportară în mizerabila cabană în care ea locuia, la ceva 
distanţă de pădure, şi o culcară pe o saltea. Ea continua să 
scoată gângăveli, din care Raoul, până la urmă, reţinu aceste 
câteva cuvinte care reveneau mai des: 

— Trei, „Şălcii” cum că spun, frumoasa mea domnişoară... 
Trei Şălcii... şi cin-'e domnu'ăla, de care'vă spui... şi la dvs. va 


sosi... vă va ucide, frumoasa mea domnişoară... paziţi-vă... 

— Are orbul găinilor, rânji hangiul, ducându-se. Adio, mamă 
Vauchel, caută mijlocul de a dormi. 

Ea plângea liniştit, cu capul mereu presat între mâinile-i 
tremurânde şi cu o figură dureroasă. Aplecându-se spre ea. 
Raoul văzu că puţin sânge se coagulase între şuviţele cenușii. El 
o şterse cu o batistă muiată într-un ulcior şi, când ea fu aţipită, 
mai liniştită, se reîntoarse la luminiş. Îi fu suficient să se aplece 
pentru a găsi, lângă mormanul de frunze, o rădăcină groasă, 
proaspăt tăiată şi care avea formă de măciucă. 

„Cu siguranţă, îşi spuse el, mama Vauchel a fost lovită, apoi 
târâtă până acolo, îngropată sub frunze şi lăsată să moară. Cine 
a lovit-o şi pentru ce a făcut-o? Trebuie să se presupună că este 
un singur şi acelaşi individ care unelteşte intriga?”. 

Dar grija lui Raoul provenea din cuvintele pe care le 
pronunţase mama Vauchel... „Frumoasa mea domnişoară”. 
Aceasta n-o privea deloc pe Catherine Montessieux, Catherine, 
întâlnită cu douăzeci şi patru de ore înainte, ca nebună, atunci 
când tânăra fată era în această pădure în căutarea logodnicului 
ei, Catherine care luase frica de groaznica prezicere: „Vă va 
ucide, frumoasa mea domnişoară... vă va ucide...” şi care fugise 
la Paris, pentru a-i cere ajutor, lui, Raoul d'Avenac? 

De această parte, faptele păreau bine stabilite, cât despre 
restul bazaconiilor, cât despre acest neînțeles de trei „şălcii”, 
repetate de bătrână, Raoul nu vru să zăbovească. Potrivit 
obiceiului său, gândi că erau destule enigme care se rezolvă ele 
însele când va sosi momentul. 

Nu se reîntoarse decât spre seară. Magistraţii şi doctorii 
plecaseră de mult. Un jandarm rămase de strajă lângă poarta cu 
zăbrele. i 

— Un jandarm nu este suficient. li spuse el lui Béchoux. 

— De ce, făcu Béchoux cu aprindere. Există deci noutăți? Eşti 
neliniştit? 

— Şi tu, Béchoux, tu nu ai? spuse Raoul. 

— Pentru ce aş avea? Este vorba de a descoperi ceva care s-a 
petrecut şi nu de a preveni ceva care ar putea să se întâmple. 

— Ce nătărău eşti, sărmane Béchoux! 

— În sfârşit. Ce? 

— Ei bine, există o ameninţare gravă contra Catherinei 
Montessieux. 


— Vezi-ţi de treabă, este nebunia ei pe care o iei pe socoteala 
ta. 

— După placul tău, excelent B&choux, faci cum crezi. Mergi să 
cinezi, fumează-ţi pipa şi moţăie la „Palatul - Bechoux” În ceea 
ce mă priveşte, nu mă urnesc de aici. 

— Vrei să ne culcăm aici? strigă Bechoux dând din umeri 

— Da. În acest salon, pe aceste două fotolii confortabile. Dacă 
ţi-e frig, îţi prepar imediat un cruşon Dacă ţi-e foame, îţi dau o 
tartină cu dulceaţă. Dacă sforăi îţi voi face cunoştinţă cu piciorul 
meu. Dacătu... 

— Destul! zise Bechoux râzând Nu voi dormi decât cu un ochi. 

— Şi eu cu celălalt. Asta va încheia socoteala. 

Li se servi cina. Fumară şi discutară amical, depănându-şi 
amintirile comune şi povestindu-şi întâmplări. De două ori făcură 
ronduri în jurul castelului, se avântară până la turnul 
porumbarului şi deşteptară jandarmul de pază care aţipise pe 
una din pietrele gardului. 

La miezul nopţii se instalară. 

— Pe care-l închizi tu, Bechoux? 

— Pe dreptul. 

— Şi eu pe stângul. Dar las deschise cele două urechi. 

O tăcere grea se lăsă în cameră şi în jurul casei. De două ori 
Be&choux, care nu prea credea în pericol, adormi atât de puternic 
încât sforăi şi primi o lovitură de picior în şold. Dar însuşi el, 
Raoul, cedă, după o oră, somnului celui mai profund până când 
sări brusc. Un țipăt răsunase undeva. 

— Nu-i adevărat, ocări Bechoux. Este un hohot de râs. 

Un alt țipăt, deodată. 

Raoul se repezi spre scară spunând: 

— Este sus, în camera micuţei.. Ah! drace, dacă o omoară!... 

— Eu ies, zise Bechoux. Voi pune mâna pe el când va sări pe 
fereastră 

— Şi dacă o ucide în acest timp? 

Be&choux se întoarse din drum. După ultimii paşi, Raoul trase 
un foc de revolver pentru începutul atacului şi pentru a da 
alarmă servitorilor. Cu lovituri puternice, el zgudui uşa, una din 
tăblii cedând. Bechoux introducând braţul, manevră zăvorul, 
apoi cheia. Intrară. 

Camera era luminată vag de o veioză şi fereastra era 
deschisă. Nu era nimeni, nimeni decât Catherine. Intinsă pe pat 


şi ale cărei vaiete aveau un aer de sufocare ca şi cum ea ar fi 
horcăit. 

— Tu, Bechoux, ordonă Raoul, coboară în grădină. Eu mă 
ocup de ea 

În acest moment, apăru Bertrande Guercin şi aplecaţi asupra 
tinerei fete avură imediat impresia că nu era nimic grav, de 
temut. Ea respira. Gâfâind încă, murmură: 

— Mă sugruma., nu a avut timp. 

— Vă sugruma repetă Raoul turburat. Ah! —banditul! Şi de 
unde a venit? 

— Nu ştiu, fereastra... Cred. 

— Era deschisă? 

— Nu, niciodată... 

— Cine era? 

— N-am văzut decât o umbră. 

Nu spuse nimic mai mult 

Spaima, durerea o epuizaseră. Leşină. 


V 
„CELE TREI ȘALCII” 


În timp ce Bertrande îşi îngrijea sora, Raoul se repezi spre 
fereastră şi-l regăsi pe Bechoux agăţat de cornişă şi ţinându-se 
de fierul balconului. 

— Ei bine, ce el coboară iute idiotule, făcu el. 

— Şi-apoi? noaptea e neagră ca cerneala. Ce vom mai face 
jos? 

— Şi-aici? 

— De aici se poate vedea... 

Îşi trăsese lanterna din buzunar, îndreptând-o spre grădină. 
Raoul făcu la fel. Cele două lanterne erau puternice şi aruncau 
asupra aleilor şi pietrelor de zid o lumină destul de puternică. 

— Uite, acolo, zise Raoul... o siluetă... 

— Da, alături de sera părăsită... 

Silueta alerga cu salturi dezordonate care semănau mai mult 
celor ale unei fiare sălbatice şi erau sigur destinate să împiedice 
orice identificare a personajului, 

— Nu-l lăsa, porunci Raoul. Vin şi eu de sus. 

Dar, înainte să sară peste balcon, un foc de armă răsună, tras 
de sus de la etajul superior, fără îndoială de servitorul Arnold. 
Un strigăt se auzi jos, în grădină. Silueta se roti pe loc, căzu, se 
ridică, căzu din nou şi rămase ghemuită, inertă. 

De această dată Raoul se aruncă în gol, cu exclamaţii de 
triumf. 

— Îl avem! Bravo, Arnold! B&choux, nu lăsa fiara sălbatică din 
lumină. Condu-mă. 

Din nenorocire, ardoarea luptei nu-i permise lui Be&choux să-l 
asculte. El sări la fel şi, când lanternele fură aprinse din nou şi 
când ajunseră lângă seră, la locul exact unde fiara sălbatică, 
potrivit expresiei lui Raoul, zăcea, nu găsiră decât o peluză 
călcată în picioare, cu urme lăsate, dar nu un cadavru. 

— Imbecilule! Cretinule! urlă Raoul, asta numai din vina ta. A 
profitat de câteva secunde de întuneric pe care tu i le-ai 
acordat. 

— Dar era mort! gemu Bechoux, cu un aer de milă. 

— Mort ca tine şi ca mine în tot cazul era şocat. 

Cu ajutorul jandarmului pe care l-au întâlnit ei petrecură timp 


de patru sau cinci minute încovoiaţi pe peluză. Dar pista, la 
câţiva metri distanţă, dădea într-o alee cu pietriş unde se 
pierdea. Raoul nu se încăpăţână deloc şi reveni la castel. Arnold 
cobori scara cu o puşcă. 

Focul de revolver al lui Raoul îl trezise. Crezând mai întâi că 
se dădea o luptă între jandarm şi ucigaşul d-lui Guercin, el 
deschisese fereastra şi aplecându-se, zărise vag umbra unui om 
care se arunca de la camera domnişoarei Montessieux. Atunci el 
rămase la pândă şi, îndată ce proiecția lanternelor îl reperă pe 
fugar, duse arma la umăr. 

— Păcat, spuse el, că aţi stins lumina. Fără ea, asta a fost. Dar 
vom putea face recunoaşterea. El are alice în braţ şi va crăpa ca 
o bestie neruşinată, sub vreun tufiş unde va fi gonit. 

Nu descoperi nimic. Când Raoul se asigură de Catherine că, 
vegheată de sora sa Bertrande şi de Charlotte, dormea liniştită, 
în timp ce el însuşi îşi luă puţin repaus, la fel ca Bechoux şi care, 
în faptul zilei începea vânătoarea nu întârzie să recunoască 
faptul că cercetările nu dădeau rezultate mai bune ca înainte. 

— Bolboroseli! spuse în sfârşit Bechoux. Tâlharul care l-a ucis 
pe dl. Guercin şi a încercat s-o ucidă pe Catherine Montessieux 
trebuie să-şi fi amenajat, între pereţii incintei câteva adăposturi 
de nepătruns unde nu-i pasă de noi. Cu prima ocazie şi cum îşi 
va vindeca rănile, dacă într-adevăr este rănit, el va începe din 
nou. 

— Dacă şi de această dată nu suntem mai şireţi decât 
noaptea trecută, ne va dispărea Catherine Montessieux, spuse 
Raoul d'Avenac care nu uitase cuvintele mamei Vauchel. 
Be&choux. Be&choux, să veghem asupra ei. Micuța trebuie să fie 
salvată! 

A doua zi, după ceremonia funebră care avu loc la biserica din 
Radicatel, Bertrand însoţi la Paris, unde fu înmormântat, corpul 
d-lui Guercin. În timpul absenței sale, Catherine, cuprinsă de 
febră şi foarte abătută, nu-şi părăsi patul. Charlotte se culcă 
lângă ea. Raoul şi Bechoux se instalaseră în două camere vecine 
cu a sa. Şi unul. Şi altul erau de pază. 

In acest timp cercetarea continua, dar mărginită numai la 
asasinatul d-lui Guercin, Raoul făcând în aşa fel ca nici 
tribunalul, nici jandarmeria să nu aibă cunoştinţă de tentativa 
efectuată împotriva d-rei Montessieux. Se credea simplu că 
fusese o alertă nocturnă şi un foc de armă motivat de viziunea 


mai mult sau mai puţin confuză a unei siluete. Catherine 
rămânea deci în afara anchetei. Suferindă, ea nu fu interogată 
decât de formă şi răspunse că ignora toate evenimentele. 

El, Bechoux, se îndârjea. Cum pe Raoul părea să nu-l mai 
intereseze afacerea, cu atât mai puţin în privinţa cercetărilor, el 
aduse de la Paris pe doi din colaboratorii lui, în concediu ca şi el, 
cu care puse în valoare, după expresia lui Raoul, toate 
procedeele unui detectiv perfect. Parcul fu împărţit în sectoare 
marcate şi, fiecare dintre ele în sub-sectoare. Unii după alţi, apoi 
toţi trei împreună, cei trei camarazi trecură din sector în sub- 
sector cercetând fiecare pietricică şi fiecare fir de iarbă. Dar fu 
în zadar. Ei nu descoperiră nici grotă, nici tunel, nici vreo 
adâncitură suspectă. 

Nici măcar o gaură de şoarece, glumea Raoul, care se amuza 
sincer. Dar te-ai gândit la copaci Be&choux? Cine ştie? Poate se 
ascunde vreun antropoid ucigaş? 

— În sfârşit, protestă Bechoux indignat, nu-ţi pasă chiar 
deloc? 

— Deloc, în afară de fermecătoarea Catherine, asupra căreia 
veghez. 

— Nu te-am făcut să vii de la Paris pentru ochii frumoşi ai 
Catherinei şi cu atât mai puţin pentru a pescui în râu. Căci iată 
cu ce-ţi pierzi timpul, să priveşti un dop care pluteşte. Iți 
imaginezi că cheia enigmei este în el? 

— Cu siguranţă, rânji Raoul, este la extremitatea direcţiei 
mele. Uite, priveşte-o în acest mic vârtej... şi mai departe, la 
piciorul acestui arbore, care-şi scufundă rădăcinile. Orb ce eşti! 

Figura lui Theodore B&choux se lumină. 

— Ştii ceva? Omul nostru se ascunde pe fundul apei? 

— Tu ai spus-o! El şi-a făcut patul în acela al râului. Acolo 
mănâncă. Acolo bea. Şi nu-i pasă de tine, Theodore. 

Béchoux ridică braţele spre cer şi Raoul îl zări numaidecât 
învârtindu-se în jurul bucătăriei şi strecurându-se spre Charlotte, 
căreia îi dezvolta planurile sale de bătaie. 

La sfârşitul unei săptămâni, Catherine se simţea mai bine şi, 
întinsă pe chaise-longue, putu să-l primească pe Raoul. De 
atunci el veni în fiecare după-amiază. O distra cu umorul şi 
verva sa. 

— Nu vă mai este frică, nu? lată că, exclamă el cu un ton în 
acelaşi timp comic şi serios, ceea ce vi s-a întâmplat este cu 


totul firesc. Nu există zi în care să nu se producă o tentativă 
asemănătoare celei căreia aţi fost victimă. E obişnuit. Esenţial 
este ca aceasta să nu se repete împotriva dvs. Or, eu sunt aici. 
Ştiu de ce adversarul nostru sau adversarii noştri sunt capabili şi 
eu răspund de tot. 

Tânăra fată rămase timp îndelungat în defensivă. Ea surâdea, 
se liniştea, în ciuda oricărui fapt, datorită glumelor şi aerului 
nepăsător al lui Raoul, dar nu răspundea când el o întreba 
despre unele fapte. Aceasta nu o făcu decât cu timpul, cu multă 
iscusinţă şi răbdare depuse, ca să zicem aşa, în lipsa 
confidenţei. 

— Hai, vorbiţi, Catherine - ei ajunseră în mod firesc să-şi 
spună pe numele mic - vorbiţi cum aveaţi intenţia de a o face 
când aţi venit să-mi cereţi apărare la Paris, îmi amintesc chiar 
de termenii apelului dvs.: „Ştiu că există în jurul meu lucruri de 
neînțeles... şi altele care se vor produce şi care fac să-mi fie 
frică”. Ei, bine, câteva din aceste lucruri care vă speriau înainte, 
fără să vă fi fost posibil să le precizaţi, s-au produs. Dacă vreţi 
să dezvăluiţi şi alte ameninţări, vorbiţi. 

Ea ezita încă, el sesiză şi îi luă mâna, privirea i se fixă atât de 
tandru asupra ei încât fata roşi, şi pentru a-şi masca zăpăceala, 
vorbi numaidecât. 

— Sunt de părerea dvs., spuse ea. Dar mi-am păstrat din 
copilăria mea singuratică obiceiuri, dar nu taine, de rezervă şi 
de tăcere. Eram foarte veselă, dar în mine însămi şi pentru 
mine. Când mi-am pierdut bunicul, m-am închis mai mult în 
mine. Îmi iubeam mult sora, dar ea se măritase şi călătorea. 
Reîntoarcerea ei mi-a făcut bine şi a fost pentru mine o mare 
bucurie să vin să locuiesc aici cu ea. În acest timp nu fusese şi 
nu este între noi, cu toată afecțiunea noastră, intimitatea 
perfectă şi distinsă în care se simte fericirea de a fi împreună. 
Era greşeala mea. Ştiţi că sunt logodită şi îl iubesc din toată 
inima pe Pierre de Basmes şi că el mă iubeşte mult. Totuşi, 
între, el şi mine, încă se afla ceva ca o barieră. Şi aceasta este 
încă o consecinţă a naturii mele, care nu se predă şi se îndoieşte 
de un elan prea viu şi prea spontan. 

După o pauză, ea reluă: 

— Acest exces de rezervă acceptabil când este vorba de 
sentimente şi de secrete femeieşti, devine absurd când este 
vorba de fapte din viaţa cotidiană şi mai ales de fapte de 


excepţie şi anormale. Este totuşi ceea ce s-a petrecut de când 
mă aflu la Barre-y-va. Ar trebui să spun adevărul asupra câtorva 
evenimente stranii care m-au frapat. In loc de asta, mă 
prăpădesc şi am fost tratată drept ciudată şi ca dezechilibrată, 
pentru că încercam spaime care erau fondate pe realităţi pe 
care le păstram pentru mine. Şi astfel, am devenit neliniştită, 
nervoasă, aproape sălbatică, incapabilă să suport pedepsele şi 
terorile ale căror greutăţi nu voiam în acelaşi timp să le împart 
cu cei care mă înconjurau. 

Ea rămase îndelung în tăcere. El forţă lucrurile. 

— Şi iată că sunteţi încă nedecisă! spuse el. 

— Nu. 

— Aşa că vreţi să-mi povestiţi ceea ce nu aţi povestit 
nimănui? 

— Da. 

— De ce? 

— Nu ştiu. 

Catherine spusese aceasta grav şi repetă: 

— Nu ştiu. Dar nu pot face altfel. Sunt forţată să vă ascult, şi 
în acelaşi timp înţeleg că am dreptate să vă ascult. Poate 
povestea mea vă va părea mai întâi puţin infantilă şi temerile 
mele cu totul copilăreşti. Dar mă înţelegeţi, sunt sigură că mă 
înţelegeţi. 

Şi imediat, fără nicio rezistenţă, ea începu: 

— Am sosit, sora mea şi cu mine, la Barre-y-va, la 25 aprilie 
trecut, într-o seară, într-o casă rece, părăsită de la moartea 
bunicului meu, adică de mai bine de optsprezece luni. Am 
petrecut noaptea relativ bine. Dar a doua zi dimineaţa, când 
deschisei fereastra, încercam cea mai mare bucurie din viaţa 
mea să revăd grădina copilăriei. Aşa părăsită cum era, cu 
ierburile sale înalte, cu aleile sale invadate de plante sălbatice, 
cu peluzele sale acoperite de ramuri putrezite, era grădina 
dragă unde eu fusesem atât de fericită. Tot ce avusesem bun în 
trecutul meu, regăseam viu încă şi mereu la fel în ochii mei, în 
acest spaţiu închis de ziduri unde nimeni, absolut nimeni nu mai 
pătrunsese. Şi eu n-avusesem decât o idee, aceea de a cerceta 
aceste amintiri şi de a reînvia ceea ce vedeam nimicit. 

Abia îmbrăcată, cu picioarele goale în saboţii mei de altădată, 
tremurând toată de emoție, mergeam să fac din nou cunoştinţă 
cu vechii mei prieteni copacii, cu marele râu, cu pietrele bătrâne 


şi dărâmăturile statuilor cu care bunicului meu îi plăcea să 
acopere desişurile. Întreaga lume mică a mea era acolo. S-ar 
zice că ea mă aştepta şi întâmpina reîntoarcerea mea cu 
aceeaşi înduioşare pe care eu o resimţeam în mersul spre 
întâlnirea ei. Dar exista o parte care, în memoria mea, păstra un 
loc sfânt. Nu era zi, la Paris, în care eu să n-o evoc, căci 
reprezenta pentru mine toate visurile mele de copil singuratic şi 
de tânără fată romantică. Pretutindeni mă jucam şi mă amuzam 
aiurea, expusă instinctelor mele turbulente. Aici nu făceam 
nimic. Mă gândeam. Plângeam fără motiv. Priveam fără să văd, 
cum se agitau furnicile şi cum zburau muştele. Respiram pentru 
plăcerea de a respira. Dacă fericirea poate fi negativă şi se 
poate exprima prin beatitudinea amorţită şi absenţa totală a 
gândirii, am fost fericită acolo, între aceste trei sălcii izolate, 
culcată în ramurile lor, unde mă legănam într-un hamac pe care- 
| agăţasem de la un arbore la altul. 

Mă dusesem spre ele cum se merge într-un pelerinaj, cu 
înfocare şi încet, cu sufletul recules şi tâmpla bătând de puţină 
febră. Îmi deschisesem un drum printre mărăcinii şi urzicile care 
astupau marginile vechiului pod, acea veche punte viermănoasă 
unde dansam altădată cu sfidare şi pentru că mi se interzicea să 
mă aventurez aici. L-am trecut. Traversam insula şi urmăream 
râul ridicându-mă pe cărarea ce-l domină şi care conduce la 
regiunea stâncoasă a grădinii. Arbuşti, crescuţi de la plecarea 
mea, îmi ascundeau mica movilă la care voiam să ajung. Mă 
strecuram în acest desiş gros. Îndepărtam ramurile. Făceam loc 
şi, imediat, eram o exclamaţie de stupoare. „Cele trei sălcii nu 
erau acolo”. Nu erau acolo şi iată că privind în jurul meu cu ochi 
înspăimântați şi cu o adevărată disperare aşa cum fiinţele cele 
mai dragi lipsiseră la întâlnirea mea, iată că la o sută de metri 
mai departe, de altă parte a stâncilor, după o cotitură a râului, 
zăream imediat cei trei copaci ai mei dispăruţi, aceiaşi, vă 
asigur. Aceiaşi, plasați ca altă dată în evantai şi întorşi în 
direcţia castelului, de unde îi contemplasem atât de ades. 

Catherine se întrerupse şi îl observă pe Raoul nu fără 
oarecare nelinişte. În realitate, el nu surâdea Nu, nu avea aerul 
de a nu-i păsa şi din contră, ei îi spuse că importanţa dramatică 
pe care ea o dădea descoperirii ei îi părea cu totul legitimă. 

— Sunteţi sigură că nimeni n-a pătruns în domeniul de la 
Barre-y-va de la moartea bunicului dvs.? 


— Poate a sărit peste zid. Dar noi aveam la Paris toate cheile 
şi, când am revenit aici, niciun lacăt nu era tăiat. 

— Atunci, o explicaţie care se prezintă în mod obligatoriu 
spiritului este aceea că v-aţi înşelat şi că cei trei copaci au fost 
mereu acolo unde i-aţi regăsit. 

Catherine tresări şi protestă cu o vioiciune excesivă. 

— Nu spuneţi asta! Nu, nu faceţi o asemenea presupunere! 
Nu m-am înşelat! Nu puteam să mă înşel! 

Îl luă afară şi făcură împreună traseul indicat de ea, urcară din 
nou cursul râului. Care curgea drept înainte, perpendicular pe 
unghiul stâng al castelului şi urmăriră panta lină care conducea 
la moviliţă, de-a lungul ierburilor pe care fata le îndepărtase din 
tot desişul. Moviliţa nu purta nicio urmă de arbori smulşi sau 
deplasaţi. 

— Examinaţi bine perspectiva pe care o am şi pe care o 
aveam de aici asupra parcului O domină de la doisprezece- 
cincisprezece metri, nu-i aşa? Şi se vede în întregime. Ca şi 
castelul şi clopotniţa bisericii, pe urmă puteţi face comparaţie. 

Cărarea devenea abruptă şi trecea pe deasupra stâncilor în 
mijlocul cărora prinseră rădăcini brazi ale căror ace se 
îngrămădeau unele peste altele pe granit. Exista aici o 
întoarcere bruscă a râului, care curgea astfel în adâncitura unui 
defileu, şi un fel de tumul care se îndrepta înainte, sub o manta 
groasă de iederă şi care se numea Butte-aux-Romains (Movila 
Romanilor). 

Coborâră apoi până la mal, la originea defileului. Catherine 
arătă cu degetul cele trei sălcii plasate în evantai, cele din 
dreapta şi din stânga, la egală distanţă de copacul central. 

— lată-le pe toate trei. Puteam să mă înşel? Aici este mai la 
vale. Aproape fără să fie văzute. Ochiul se izbeşte de stânci sau 
de Movila Romanilor. De abia un mic luminiş spre movilă. 
Îndrăzniţi să spuneţi că memoria mea conservase amintirea 
absolut diferită de celălalt amplasament, atunci când cei trei 
copaci se găseau aici, într-un loc pe care-l cunoşteam bine şi 
unde aceştia nu erau când eu veneam să mă scald? 

— Pentru ce, întrebă Raoul, fără a-i răspunde direct, pentru ce 
îmi puneţi această întrebare? Am impresia că o faceţi cu o 
oarecare îngrijorare? 

— Dar nu, dar nu, spuse ea pe un ton vehement. 

— Ba da. O simt. Şi v-aţi informat? Aţi întrebat şi alte 


persoane? 

— Da, fără a avea aerul, pentru că nu vroiam să las să-mi 
apară tulburarea. Sora mea mai întâi. Dar ea nu-şi amintea, 
părăsind domeniul Barre-y-va de mai mult timp decât mine. În 
acest timp... 

— În acest timp? 

— Ea credea că-şi aminteşte că arborii se găseau sigur unde 
se găsesc astăzi. 

— Şi Arnold? 

— Arnold îmi dădu un răspuns diferit Nu afirma nimic deşi 
amplasamentul actual nu îi păru cel adevărat. 

— Şi n-aţi avut ocazia să invocaţi o altă dovadă? 

— Da, spuse ea după o ezitare, aceea a unei femei bătrâne 
care lucrase în grădină când eram copil. 

— Mama Vauchel? făcu Raoul. 

Catherine strigă, deodată, cu totul agitată. 

— O cunoaşteţi deci? 

— Am întâlnit-o. Şi acum îmi dau seama de ceea ce însemnau 
cele trei „şălcii” despre care vorbea. Era felul ei de a pronunţa. 

— Da, făcu Catherine. Din ce în ce mai pătrunsă. Era vorba de 
cele trei sălcii. Şi este foarte probabil ca din cauza lor 
nenorocita, care nu avea deja spiritul destul de solid, a devenit 
nebună. 


VI 
MAMA VAUCHEL 


Raoul o văzu într-o asemenea agitaţie, încât o îndreptă spre 
castel. Era prima ieşire a tinerei fete şi nu trebuia să abuzeze de 
forţele sale. 

Timp de două zile, el uză, de influenţa asupra ei pentru a o 
linişti şi pentru a-i arăta aventura sub un aspect mai puţin 
tragic. Ea se liniştea sub ochii lui Raoul Se simţea mulţumită, 
destinsă şi fără putere în faţa acestei voințe binefăcătoare şi 
afectuoase. Atunci el insistă ca ea, să-şi reia povestea, ceea ce 
şi începea prin a o face în termeni, mai cumpătaţi. 

— Evident, la început, această situaţie n-ar fi trebuit să-mi 
pară prea gravă. Dar, oricum, deoarece nu puteam admite că ar 
fi fost o eroare din partea mea, pentru că nici sora mea, nici 
Arnold nu mă contraziceau deloc, ce să cred despre această 
strămutare? In ce fel „o efectuaseră şi în ce scop? Dar incidentul 
nu trebuia să întârzie să-mi apară într-o altă zi şi într-una cu 
mult mai neliniştită. Cercetând castelul, nu atât din curiozitate, 
cât pentru a reanima amintiri atât de frumoase, descoperii într- 
un colţ al podului unde bunicul instalase un mic laborator, cu 
masă, sobă cu petrol, sticle pentru distilare etc., o mapă pentru 
desen şi pentru planuri şi printre foile împrăştiate din această 
mapă, se afla un plan topografic al grădinii. 

Imi amintii imediat. La acest plan colaborasem şi eu cu patru 
sau cinci ani înainte. lmpreună, bunicul şi cu mine, luaserăm 
măsuri şi indicaserăm cote. Foarte mândră de sarcina care-mi 
fusese încredinţată, tineam unul din capetele lanţului de 
hotărnicie sau vizorul cu trepied sau vreun altul oarecare din 
instrumentele necesare. Rezultatul muncii noastre comune era 
acest plan, pe care-l văzusem pe bunicul trasându-l, pe care-l 
semnase cu mâna lui şi unde eu mă amuzasem atât de mult în 
faţa râului albastru şi a vârfului roşu al porumbarului. lată-l. 

Ea derulă hârtia pe masă şi o fixă prin patru ace. Raoul se 
aplecă. 

Lungul şarpe albastru al râului trecea pe sub locul viran de la 
intrare, se redresa, ajungea aproape până la colţul castelului, se 
lărgea puţin în dreptul insulei, apoi, brusc se întorcea între 
stâncii şi Movila Romanilor. Peluzele erau desenate şi tot aşa 


conturul castelului şi acela al pavilionului de vânătoare. Zidul 
contrafort limita domeniul. Un punct roşu marca porumbarul. 
Cruci fixau amplasarea câtorva copaci, semnalaţi prin numele 
lor: Stejarul cu hârdău... Fagul roşu... Ulmul regal. 

Degetul Catherinei se aşezase chiar la capătul parcului, pe 
stânga, aproape de şarpele albastru. Ea arăta o cruce triplă cu 
această inscripţie în cerneală, scrisă de ea: „cele trei sălcii”. 

— Cele trei sălcii, spuse ea înăbuşit. Da, acolo, după stânci şi 
după Movila Romanilor... adică în locul unde sunt astăzi... 

Şi din nou nervoasă, continuă cu o aceeaşi intonaţie înăbuşită 
şi sacadată : 

— Atunci, ce, devenisem nebună? Aceşti copaci pe care îi 
cunoscusem mereu pe pământ, pe care îi văzusem însă aici cu 
doi ani înainte, nu mai erau deja aici în această vreme, deoarece 
planul stabilit de bunicul şi de mine data de mai mult de cinci 
ani? Era deci posibil ca mintea mea să fie expusă unor astfel de 
aberaţii? Luptam contra evidenţei faptelor. Aş fi preferat să cred 
în transportul copacilor din raţiuni pe care nu le cunoşteam. Dar 
planul contrazicea temerea ochilor mei şi convingerea memoriei 
mele şi, obligată, pe moment, să-mi admit eroarea, leşinam de 
spaimă. Toată viaţa mea îmi părea o halucinație, toată gândirea 
mea un coşmar în care nu cunoscusem decât viziuni false şi 
realităţi înşelătoare. g 

Raoul asculta fata cu un interes crescut. In întunecimea în 
care ea se zbătea, el însuşi, fără a ține seama de câteva licăriri 
care îi dădeau certitudinea de a ajunge la ţintă, el însuşi nu 
întrezărea decât confuzie şi incoerenţă. 

li spuse: 

— Şi despre toate acestea nu i-aţi vorbit surorii? 

— Nici surorii şi nici nimănui. 

— Lui Bechoux, totuşi? 

— Cu atât mai mult. N-am înţeles niciodată raţiunea prezenţei 
sale la Radicatel şi nu-l ascultam decât când ne povestea 
vreuna din acţiunile voastre comune. Oricum, deveneam 
posomorâtă, îngrijorată şi se mira văzându-mi umorul aproape 
sălbatic şi dezechilibrul meu. 

— Dar eraţi logodită? 

Ea roşi. 

— Da, eram, sunt logodită, ceea ce pentru mine era încă o 
cauză de zbuciumări; deoarece contesa de Basmes nu vrea să 


mă căsătoresc cu fiul ei. 

— ÎI iubeşti? 

— Mi se părea că-l iubeam, spuse Catherine cu glas scăzut. 
Dar nici nu mă încredinţasem lui. Nu mi-am deschis inima 
nimănui şi căutam, eu singură, să îndepărtez această atmosferă 
grea care mă apasă. Şi astfel am vrut să mă informez pe lângă 
această ţărancă bătrână care mătura altădată grădina. Ştiam că 
locuia în păduricea Morillot care este în susul parcului. 

— O pădurice unde mergeaţi adesea, nu-i aşa? 

Ea roşi din nou. 

— Da. Cum Pierre de Basmes nu putea veni la Barre-y-va atât 
cât ar fi vrut, îl întâlneam în pădurea Morillot. Acolo, într-o zi, 
după ce îl părăsisem, găsii locuinţa mamei Vanchel. La acea 
dată fiul său trăia şi muncea ca pădurar în pădurea din 
Tancarville. Ea nu era încă nebună, dar nu avea capul prea 
teafăr. In acest timp, nu avusesem chiar nevoie să o întreb şi 
nici chiar să-i amintesc numele meu. La prima ochire, ea şopti: 
„Domnişoara Catherine... Domnişoara de la castel.” 

Păstră o tăcere destul de lungă, silindu-se să reflecteze, apoi, 
ridicându-se de pe scaunul unde ea decojea fasole, se aplecă 
spre mine şi, destul de încet, îmi spuse: „Cele trei sălcii... cele 
trei sălcii... trebuie să fiţi atentă frumoasa mea domniţă...” 

Eram confuză. Imediat, ea îmi vorbise de cele trei sălcii, 
tocmai cele care erau pentru mine o aşa enigmă şi, ideile sale, 
nehotărâte de obicei erau atât de clare despre acest subiect, 
încât adăugă: „Trebuie să fii atentă”. Ce însemnau aceste 
cuvinte, dacă nu decât, în gândirea ei, viziunea a trei copaci se 
asocia ideii expunerii unui pericol? O năpădii cu întrebări. Ea ar 
fi trebuit să-mi răspundă aici. Incerca. Dar frazele nu soseau pe 
buzele sale decât întrerupte şi neprecise. Cel mult putui să 
înţeleg că articula numele fiului ei. „Dominique... Dominique...” 

Îi spusei numaidecât: 

„Da... Dominique... fiul dvs... el ştie ceva despre aceşti trei 
copaci, nu-i aşa? Şi trebuie să-l văd?... asta vreţi să spuneţi? îl 
voi vedea mâine.. Voi veni aici mâine... spre sfârşitul zilei, când 
se va reîntoarce de la muncă. Trebuie să-l avertizez, nu-i aşa? Și 
să-i spun să mă aştepte mâine... Mâine. La ora şapte seara, ca 
astăzi. Mâine...” 

Mă bizuiam pe acest nume a cărui semnificaţie ea părea să o 
sesizeze şi o părăsii cu puţină speranţă. Se făcea aproape 


noapte la acel moment şi trebuie să spun că îmi părea că disting 
în umbră, o siluetă de om care se ascundea în spatele cabanei. 
Făcui greşeala de a nu verifica această impresie fugară. Dar 
amintiţi-vă cât eram atunci de puţin stăpână pe mine-şi gata să 
mă sperii fără un motiv foarte precis. Recunosc că mie-era frică 
şi coborâi repede poteca . 

A doua zi urcai cu mult înaintea orei fixate, spre a mă 
reîntoarce mai devreme, în plină zi. Dominique nu sosise încă de 
la muncă. Aşteptai mult timp lângă mama Vauchel. Care stătea 
tăcută şi cam îngrijorată. 

Numai că un ţăran apăru. El anunţă că doi tovarăşi veneau în 
urma lui şi că ei îl transportau pe pădurarul Dominique pe care-l 
găsiseră rănit, sub stejarul pe care-l dobora. După neliniştea 
mesagerului înţelesei drama. De fapt era un cadavru care fu 
aşezat în faţa cocioabei mamei Vauchel. Sărmana femeie deveni 
cu totul nebună. 

Nesiguranţa Catherinei creştea la fel cum circumstanţele 
trecute îi reînviau. Raoul, care simţea că întreaga tentativă 
pentru a-i reda puterea era în zadar, o îndemnă să termine. 

— Da, da, spuse ea, e mai bine, dar înţelegeţi de e această 
moarte îmi păru suspectă. Chiar la ora când Dominique Vauchel 
venea, fără nicio îndoială, să-mi dea cheia enigmei, el murea. N- 
ar trebui să presupun că el era ucis, şi ucis tocmai pentru a 
împiedica toată explicaţia între ei şi mine? Dar n-am putut avea 
proba materială a acestui omor. In acest timp, doctorul din 
Lillebonne, deşi declara că moartea a fost accidentală şi produsă 
prin căderea unui copac, se mira, în faţa mea, de câteva 
anomalii tulburătoare, ca descoperirea unei răni la cap. El nu-i 
dădu de altfel atenţie şi-şi semnă procesul verbal. Dar eu mă 
dusei la locul accidentului şi găsii, nu departe de acolo, un 
retevei. 

— Pe cine să acuze? întrerupse Raoul, evident pe individul 
căruia i-aţi surprins silueta în spatele cabanei mamei Vauchel şi 
care ştia că, a doua zi, vă veţi informa asupra misterului celor 
trei sălcii. 

— Aceasta presupuneam şi eu, spuse Catherine şi, această 
supoziţie, sărmana mamă a victimei nu încetă, fără ştirea 
nimănui, s-o întrevadă şi s-o întărească în mine. De fiecare dată 
când urcam să-mi întâlnesc logodnicul, eram sigură că o voi 
regăsi. Ea nu mă căuta, dar o întâmplare voită o aducea mereu 


în calea mea. Atunci ea se oprea câteva secunde, scormonea în 
memoria-i rătăcită şi scanda dând din cap: „Cele trei şălcii... 
trebuie, să vă feriţi frumoasa mea domnişoară, cele trei şălcii”. 

De atunci am trăit într-un adevărat chin, când, crezându-mă 
de asemenea nebună, când, convinsă că exista împotriva mea şi 
a celor care locuiau domeniul de la Barre-y-va ameninţare 
teribilă. N-am vorbit totuşi despre aceasta. Dar cum să nu-mi fie 
observate temerile şi cele ce se numesc capricii? Biata mea 
soră, din ce în ce mai neliniştită şi neputând să-şi explice starea 
mea bolnăvicioasă, mă implora să părăsesc Radicatel-ul. Ea 
însăşi pregătise de mai multe ori plecarea noastră apropiată. Eu 
nu vroiam. Nu eram logodită şi, deşi cu siguranţă starea mea 
schimba puţin natura relaţiilor mele cu Pierre de Basmes, nu-l 
iubeam mai puţin. Însă, recunosc, aş fi avut nevoie de un 
povăţuitor, de un sfetnic. Obosisem să mai lupt singură, Pierre 
de Basmes? Bechoux? Sora mea? V-am spus că nu puteam, din 
cauze puerile de altfel, să mă încred în el. În acest moment m- 
am gândit la dvs. Ştiam că Béchoux avea cheia apartamentului 
dvs. Şi că o pusese sub pendula sa. Intr-o zi, în lipsa lui am fost 
s-o iau. 

— Ei bine, strigă Raoul, trebuia să vii, sau chiar mai simplu, 
să-mi scrii. 

— Sosirea d-lui Guercin întârzie proiectele mele în privinţa 
dvs. Eram mereu în termeni buni cu soţul surorii mele. Era un 
om amabil, serviabil, care îmi arăta afecţiune, şi pe care m-aş fi 
decis să-l pun la curent. Din nenorocire, ştiţi ceea ce s-a 
întâmplat. A treia zi, primind o scrisoare de la Pierre de Basmes 
anunţându-mi hotărârea neîmpăcată a mamei sale şi propria lui 
plecare, eu ieşii din grădină pentru a-l vedea o ultimă dată. Îi 
aşteptai la locul obişnuit al întâlnirii noastre. El nu veni. Este 
seara acelei zile în care pătrundeam în apartamentul dvs. 

— Dar, spuse Raoul, trebuia să fi avut loc un fapt mai special 
care să determine vizita dvs.? 

— Da, spuse ea. Aşteptându-l pe Pierre în pădure, fui 
întâmpinată de mama Vauchel. Ea era încă mai agitată ca de 
obicei şi apostrofarea ei fu mai violentă, mai precisă în privinţa 
mea. Mă luă de braţ, mă scutură şi îmi spuse cu o răutate pe 
care nu i-o cunoşteam, ca şi cum vroia să se răzbune pe mine 
pentru moartea fiului său: 

— „Trei şălcii”, frumoasa mea domnişoară... Pe dvs. vă are. 


Domnul... şi vă va ucide... Luaţi aminte, vă va ucide, vă va 
ucide...” 

Fugii rânjind. Eu îmi pierdui capul. Rătăcii pe câmp şi, spre ora 
cinci a serii, eram la Lillebonne. Un tren pleca. Sării în el. 

— Astfel, întrebă Raoul, când aţi luat trenul, d-nul Guercin era 
asasinat şi n-o ştiaţi? 

— N-am ştiut-o decât seara, la dvs., prin telefonul d-lui 
Be&choux şi vă amintiţi cât am fost de tulburată. 

Raoul reflectă şi spuse: 

— O ultimă întrebare, Catherine. Când aţi fost atacată, 
noaptea, în camera dvs., nimic nu v-a permis să-l identificaţi pe 
agresor cu individul pe care l-aţi întrezărit, într-o seară, în 
spatele cabanei mamei Vauchel? 

— Nimic, Dormeam, cu fereastra deschisă şi n-am fost 
avertizată prin niciun zgomot M-am simţit luată de gât, m-am 
zbătut, am ţipat şi individul a fugit, fără ca eu să-i pot vedea 
măcar umbra în noapte. Dar cum să nu fie acelaşi? Acelaşi care 
l-a ucis pe Dominique Vauchel şi pe d-nul Guercin şi care a vrut 
să mă ucidă, după prezicerea mamei Vauchel? 

Ea vorbea cu o voce schimbată. Raoul o privi cu blândeţe. 

— S-ar părea că surâdeţi, spuse ea, cu totul surprinsă. De ce? 

— Pentru a vă da încredere. Şi dvs., vedeţi, sunteţi mai calmă, 
trăsăturile vi se destind şi toată această istorie vă pare mai 
puţin înspăimântătoare prin simplul fapt că eu surâd. 

— Este înspăimântătoare, spuse ea cu convingere. 

— Nu atât cât gândiţi. 

Două asasinate... 

— Sunteţi într-adevăr sigură că Dominique Vauchel a fost 
asasinat? 

— Acest retevei?... această rană la cap... 

— Şi-apoi? Cu riscul de a adăuga temerilor dvs., v-aş spune că 
aceeaşi tentativă a avut loc contra mamei Vauchel şi că, a doua 
zi de la sosirea mea, am descoperit-o sub frunze, rănită la cap, 
ea însăşi, de un retevei. Şi nici acum nu sunt sigur că ar fi putut 
fi o crimă. 

— Dar cumnatul meu?... strigă Catherine, nu puteţi cu 
adevărat tăgădui.. g 

— Nu neg nimic şi nu afirm nimic. Dar mă îndoiesc. In tot 
cazul ceea ce ştiu, Catherine, şi trebuie să fiţi fericită de asta, 
este că aveţi cu totul dreptate, că amintirile dvs. nu vă înşeală şi 


că cele trei sălcii trebuiau să fie acolo unde ele se găseau când 
vă legănaţi pe cele două ramuri, acum câţiva ani. O dată 
rezolvat, tot restul se va limpezi de la sine. Pentru moment, 
prietenă Catherine... 

— Pentru moment? 

— Surâdeţi. 

Ea surise. 

Era adorabilă astfel. El nu se putu stăpâni să-i spună, într-un 
elan al întregii fiinţe: 

— Doamne, cât sunteţi de frumoasă!... Şi atât de 
tulburătoare! nici n-aţi crede, dragă mică prietenă, cât sunt de 
fericit de a putea să mă dedic dvs. Şi cum o singură privire a 
dvs. mă recompensează... 

El nu continuă. Orice cuvânt prea îndrăzneţ ei îi părea o 
ofensă. 

Ancheta la care proceda justiţia nu înainta deloc După mai 
multe zile de investigaţii şi de interogatorii, judecătorul nu se 
lămurea şi relua din nou, la întâmplare, numai cercetările 
jandarmeriei şi ale lui Be&choux. La capătul a trei săptămâni, 
acesta, care trimisese din nou pe cei doi tovarăşi, nu-şi mai 
ascundea descurajarea şi se lega de Raoul: 

— La ce serveşti tu? Ce faci tu? 

— Fumez ţigări, răspunse Raoul. 

— Care este scopul tău? 

— Acelaşi cu al tău. 

— Programul tău? 

— Diferit de al tău. Tu ţii penibil drumul sectoarelor, al sub- 
sectoarelor şi al altor fleacuri, eu agreabilul drum în care cedezi 
gândirii proprii şi, chiar mai mult, intuiţiei proprii. 

— Aşteptând astfel, vânatul fuge. 

— Aşteptând astfel, eu sunt în toiul acţiunii şi mă descurc, 
Béchoux. 

— Cum? 

— Îți aminteşti de povestirea lui Edgar Poe, „Scarabeul de 
aur”? 

— Da. 

— Eroul aventurii urcă într-un copac, descoperă un cap de 
mort şi face să coboare prin ochiul drept al acestuia un cap de 
scarabeu care îi serveşte drept fir cu plumb. 

— Inutil. Cunosc. Unde vrei să ajungi? 


— Însoţeşte-mă până la cele trei sălcii. 

Când sosiră, Raoul escaladă copacul din mijloc şi luă loc pe 
trunchi. 

— Theodore? 

— Ce? 

— Sunt cu ochiul deasupra râului. La şanţul care permite să 
zăresc, pe celălalt versant al stâncilor, o mică movilă... la circa o 
sută de paşi... 

— Văd. 

— Du-te acolo. 

B&choux, ascultător acestui ordin formulat pe un ton 
poruncitor, trecu pe deasupra stâncilor şi cobori pe colină, de 
unde-l zări din nou pe Raoul. Acesta se culcase pe burtă, în 
lungul uneia din principalele ramuri şi privea în direcţii diferite. 

— Stai în picioare, strigă el, făcându-se cât mai înalt posibil. 

Bechoux înţepeni ca o statuie. 

Ridică braţul, ordonă Raoul, ridică braţul şi întinde-ţi indexul 
către cer, ca şi cum ai desemna o stea. Bine. Nu te mişca. 
Experienţa este cât se poate de interesantă şi-mi confirmă 
supoziţiile. 

El sări din copac, aprinse o ţigară şi, liniştit, cu aerul unui 
plimbăreţ care hoinăreşte, ajunse la Bechoux, care nu se 
mişcase şi înţepa cu degetul o stea invizibilă. 

— Ce fixezi? întrebă Raoul, cu un aer stupefiat. Parcă pozezi! 

— Cum adică, ce, bombăni Bechoux, mă  conformez 
instrucţiunilor tale. 

— Instrucţiunilor mele? 

— Da. Pericolul Scarabeului de aur... 

— Eşti ieşit din minţi. 

Raoul se apropie şi-i spuse la ureche: 

— Ea te admira. 

— Cine? 

— Bucătăreasa. Priveşte-o. E în camera ei. Doamne! cât de 
frumos ar putea să te găsească, ca Apollo de Belvedere! O 
linie... un contur... 

Faţa lui Bechoux exprima o astfel de mânie încât Raoul se 
salvă izbucnind în râs. Apoi, întorcându-se puţin mai departe, i-o 
aruncă vesel: 

— Fii fără grijă... Totul e bine... Proba scarabeului de aur a 
reuşit.. Eu ţin capătul firului... 


Oare experienţa încercată pe socoteala lui Bechoux îi 
furnizase într-adevăr lui Raoul capătul firului? Sau el spera să 
descopere adevărul prin alte mijloace? In tot cazul, el se duse 
adesea cu Catherine până la locuinţa mamei Vauchel. După 
multă blândeţe şi răbdare, el reuşise să o domesticească, fără 
ca sărmana nebună să se sperie. li aducea dulciuri, bani pe care 
ea îi lua cu un gest brusc şi îi punea întrebări, mereu aceleaşi, 
pe care i le repeta neobosit. 

„Cele trei sălcii, hei, le-au deplasat? Cine le-a deplasat? Fiul 
tău ştia. Nu-i aşa? Poate el a făcut asta? Răspunde!” 

Ochii bătrânei străluceau câteodată: Licăriri îi treceau prin 
memorie. Ar fi vrut să vorbească şi să spună ceea ce ştia. 
Câteva cuvinte ar fi fost suficiente pentru ca întreg misterul să 
se arate în plină lumină şi se simţea faptul că la prima ocazie 
aceste câteva cuvinte s-ar forma în ea şi i-ar fi venit pe buze. 
Raoul şi Catherine aveau această impresie profundă şi 
neliniştită. 

„Va vorbi mâine, afirmă d'Avenac, într-o zi. Fiţi sigură că ea 
va vorbi mâine”. 

În acest mâine, când ei sosiră în faţa cabanei, o zăriră pe 
bătrână întinsă pe pământ, lângă o scară dublă. Ea vroise să 
taie ramurile unui arbust. Unul din montanţii scării alunecase şi 
acum sărmana nebună zăcea, moartă. 


VII 
SECRETUL NOTARULUI 


Moartea mamei Vauchel nu trezi nicio bănuială, nici în ţinut, 
nici la Parchet. Ca şi fiul ei, murise accidental în cursul uneia din 
aceste mici treburi de ţărancă pe care nebunia nu o împiedica 
să le îndeplinească. Fură jeliţi amândoi. O aşezare în pământ şi 
nu se mai gândi nimeni la asta. 

Dar Raoul d'Avenac constatase că şuruburile vergelei de fier 
cu care se menținea distanţa între cei doi montanţi fuseseră 
scoase şi că unul din montanţi, mai scurt decât celalalt, fusese 
tăiat cu fierăstrăul, recent, la bază. Catastrofa era inevitabilă. 

Catherine nu se mai înşela de asta şi căzu din nou în nelinişte. 

— Vedeţi bine, spunea ea, că duşmanii noştri se 
înverşunează. Încă o dată a fost moarte. 

— Nu sunt sigur. Unul din elementele morţii este voinţa de a 
ucide. 

— Ei bine, această voinţă este evidentă. 

— Nu sunt sigur, repetă el. 

De această dată el nu încercă să calmeze fata a cărei spaimă 
o simţea şi nesiguranța în faţa atâtor ameninţări îndreptate 
împotriva ei şi îndreptate, de asemenea, pentru raţiuni obscure, 
împotriva tuturor celor care locuiau castelul. 

Lovitură peste lovitură fură alte două incidente inexplicabile. 
Puntea se rupse sub paşii lui Arnold şi servitorul căzu în râu, fără 
ca această cădere să-i aducă alte consecinţe decât un guturai. A 
doua zi un şopron vechi, se prăbuşea chiar în momentul când 
Charlotte ieşea din el, care servea drept adăpost pentru 
proviziile de lemn. Fu un miracol că dărâmăturile nu o 
îngropară. 

Intr-o adevărată criză, în care leşină de două ori, Catherine 
Montessieux povesti, în faţa surorii sale şi a lui B&choux tot ceea 
ce ştia. Uşa de la sufrageria unde avea loc scena era deschisă 
spre bucătărie. Dl. Arnold şi Charlotte putură auzi. 

Ea povesti tot, transplantarea sigură a celor trei sălcii, 
prezicerile mamei Vauchel, asasinarea ei, asasinarea fiului ei şi 
probele ce nu pot fi îndepărtate, care făceau din aceste două 
crime fapte ce erau imposibil să fie puse la îndoială. 

Dacă ea nu spuse nimic despre voiajul ei la Paris şi de prima 


întrevedere cu Raoul, în revanșă, printr-o reacţie neprevăzută 
împotriva influenţei pe care el o exercita asupra ei, fără 
înconjur, ea spuse despre cercetările lor comune, discuţiile lor şi 
anchetele personale şi concluzionale pe care le făcuseră asupra 
celor doi Vauchel. Toată istorisirea sfârşi prin lacrimi. Dezolată 
de a-l fi trădat pe Raoul, ea avu un acces de febră care o aşeză 
la pat pentru două zile. 

Din partea sa, Bertrande Guercin era biruită de teoriile 
Catherinei. Ea nu vedea decât pericole şi agresiuni. DI. Arnold şi 
Charlotte împărtăşeau aceeaşi stare de spirit. Pentru ei, ca şi 
pentru ea, duşmanul se învârtea printre pereţi şi în jurul 
domeniului, pătrunzând în el sau scăpând prin ieşiri 
necunoscute. El mergea şi venea în felul său, se arăta, dispărea, 
lovea la ore alese de el, mereu invizibil şi mereu inaccesibil, 
viclean şi îndrăzneţ, urmărind o operă subterană al cărei scop îl 
ştia numai el. 

Be&choux nu mai putea de bucurie. Eşecul său îi părea şters de 
acela al lui Raoul şi nu greşea hărţuindu-l pe d'Avenac. 

— Ne încurcăm în vorbe, dragul meu, rânjea el cu o bucurie 
feroce. Tu, ca şi mine. Chiar încă mai mult. Vezi tu, Raoul, când 
te afli în plină furtună, nu i se ţine piept. Se pleacă. Şi se revine 
când pericolul s-a sfârşit. 

— Deci, grijile trec? 

— Ar fi trecut deja dacă aceasta nu depindea decât de mine. 
Dar... 

— Dar Catherine ezită? 

— Cu drept cuvânt. Ea ezită pentru că suferă încă influenţa ta. 

— Să sperăm că tu o vei hotărî. 

— Sper, şi Dumnezeu veghează ca să nu fie prea târziu. 

Chiar în seara discuţiei, cele două surori lucrau în salonaşul 
de la parter care le servea drept budoar şi unde le plăcea să 
stea. Două camere mai departe, Raoul citea şi Bechoux 
împingea distrat bile pe o masă veche de biliard. Nu vorbeau. La 
ora zece, de obicei, fiecare urca în camera lui. Cele zece bătăi 
sunară în sat, apoi la o pendulă a castelului. 

O a doua pendulă începea sa bată când se auzi o explozie 
foarte apropiată, însoţită de un zgomot de geam spart şi de 
două ţipete stridente. 

— Asta se petrece la ea, rosti Bechoux, care se îndreptă spre 
budoar. 


Raoul, negândindu-se decât să taie calea omului care trăsese, 
alergă la fereastra camerei unde se afla. Cele două obloane 
erau închise aşa cum erau în fiecare seară. El zgâlţâi bara, dar 
erau închise din afară şi chiar dacă le scutură violent, nu reuşi 
să deschidă. Renunţă îndată la aceasta şi ieşi prin camera 
vecină. Dar pierduse prea mult timp şi nu văzu nimic suspect în 
grădină. O simplă ochire îi ajunse pentru a constata că două 
zăvoare mari fuseseră puse, fără îndoială noaptea precedentă, 
în exteriorul obloanelor de la camera de biliard, ceea ce ducea 
la un efort inutil şi facilita fuga duşmanului. 

Raoul se duse deci la budoar, unde Catherine, Béchoux şi cei 
doi servitori se înghesuiau în jurul Bertrandei Guercin, care, de 
această dată, fusese obiectul atacului. Proiectilul spărgând 
geamul, şuierase la urechea ei, fără a o atinge, din fericire, şi se 
turtise de peretele opus. 

Be&choux, care îl luă, afirmă cu grijă: 

— Este un glonte de revolver. Zece centimetri deviaţie la 
dreapta şi tâmpla era spartă. 

— Ce spui de asta, Raoul d'Avenac? 

— Gândesc, Theodore  Bechoux, răspunse Raoul cu 
nonşalanţă, că d-ra Montessieux nu va avea vreo ezitare să 
plece. 

— Niciuna, declară ea. _ 

Aceasta fu o noapte de nebunie şi de panică. In afară de 
Raoul care se culcă şi dormi liniştit, toată lumea veghea, cu 
urechea aţintită, cu nervii surescitaţi. Cel mai mic zgomot îi 
făcea pe toţi să tresară. 

Servitorii îşi făcură cuferele şi plecară cu căruţa la Lillebonne, 
unde luară trenul pentru Le Havre. 

Bechoux se întoarse la colibă pentru a supraveghea mai uşor 
domeniul de la Barre-y-va. 

La ora nouă, Raoul le conduse pe cele două surori la Le Havre 
şi le instală într-o pensiune de familie pe a cărei directoare o 
cunoştea. 

În momentul despărțirii, Catherine, cu totul destinsă, îi ceru 
iertare. 

— lertare, pentru ce? 

— De a mă îndoi de dvs. 

— Era natural. În aparenţă nu am obţinut niciun rezultat în 
munca întreprinsă. 


— Şi de azi înainte? 

— Odihniţi-vă, spuse el. Aveţi nevoie să recăpătaţi forţe. În 
cincisprezece zile cel mai târziu voi veni să vă caut din nou pe 
amândouă.. 

— Pentru ce destinație? 

— Barre-y-va. 

Ea se înfioră. El adăugă: 

— Veţi petrece aici patru ore sau patru săptămâni, la alegerea 
voastră. 

— Voi petrece aici timpul pe care-l vreţi, spuse Catherine, 
întinzându-i mâna pe care el i-o sărută afectuos. 

La ora zece şi jumătate, el se ducea la Lillebonne şi se 
informa despre birourile celor doi notari ai districtului La ora 
unsprezece se prezenta la maestrul Bernard, un om voinic şi 
scund, cordial, cu ochii vioi, care îl primi numaidecât. 

— Maestre Bernard, îi spuse Raoul, sunt trimis la dvs. de d-na 
Guercin şi d-ra Montessieux. Aţi aflat de asasinarea d-lui Guercin 
şi de dificultăţile de care se loveşte justiţia. In relaţie cu 
brigadierul  Bechoux, am cooperat la anchetă şi d-ra 
Montessieux m-a rugat să vin să vă văd. Pentru că sunteţi 
notarul bunicului său şi să clarificaţi un punct sigur care rămâne 
obscur. lată scrisoarea pe care trebuie să v-o înmânez. 

Era un fel de semnătură în alb care fusese datată de 
Catherine în dimineaţa sosirii lor la Radicatel, când ei veneau de 
la Paris şi care era astfel concepută: 

„Dau puteri depline d-lui Raoul d'Avenac pentru a cerceta 
adevărul şi a lua deciziile conform intereselor mele”. 

Raoul nu avea decât să înscrie data. 

— În ce vă pot fi util domnule? întrebă notarul după ce citi 
documentul. 

— Mi s-a părut, maestre Bernard, că omorul comis şi mai 
multe evenimente inexplicabile care au urmat şi despre care ar 
fi de prisos să vă povestesc se raportau poate la o cauză 
generală care ar fi moştenirea d-lui Montessieux. Pentru aceasta 
mi-aş permite să vă pun câteva întrebări 

— Vă ascult 

— În biroul dvs. de notariat a fost semnat actul de cumpărare 
a domeniului de la Barre-y-va? 

— Da, de pe timpul predecesorului meu şi al tatălui d-lui 
Montessieux, ceea ce se ridică la mai mult de o jumătate de 


secol. 

— Aţi avut cunoştinţă de acest act? 

— Am avut de mai multe ori ocazia să-l studiez la cererea d- 
lui Montessieux şi pentru raţiuni secundare. Nu, prezintă de 
altminteri nimic special. 

— Eraţi notarul d-lui Montessieux? 

— Da. Avea oarecare prietenie pentru mine şi vroia să mă 
consulte. 

— Au existat între dvs. conversații relative la dispoziţii 
testamentare? 

— Au existat, şi nu comit nicio indiscreţie spunând-o, 
deoarece am făcut hotărârea moştenirii d-nei şi d-lui Guercin şi 
a Catherinei. 

— Aceste dispoziţii avantajau pe una sau pe alta dintre 
nepoatele sale? 

— Nu. El nu-şi ascundea preferința pentru d-ra Catherine, 
care stătea cu el şi căreia dorea să-i lase prin testament acest 
domeniu unde ei îi plăcea mult. Dar avu grija, prin câteva 
mijloace, să restabilească echilibrul între cele două surori. In 
rest, în definitiv, nu a lăsat testament. 

— Ştiu. Şi mărturisesc că sunt mirat, spuse Raoul. 

— Eu de asemenea. La fel d-nul Guercin, pe care l-am văzut la 
Paris, în dimineaţa înmormântării şi care trebuia să vină să mă 
vadă în acel timp... iată, a doua zi după cea în care a fost 
asasinat. 

— Şi cum vă explicaţi această uitare din partea d-lui 
Montessieux? 

— Gândesc că el neglijase să-şi scrie dispoziţiile şi că moartea 
l-a surprins. Era un om destul de ciudat, foarte preocupat de 
lucrările sale de laborator şi de experienţele de chimie. 

— Sau mai curând de alchimie, rectifică Raoul. 

— Este adevărat, spuse maestrul Bernard, surăzând. 
Pretindea chiar că descoperise marele secret. Îl găsisem într-o zi 
într-o agitaţie extraordinară şi el îmi arătă o punguţă umplută cu 
pudră de aur, spunându-mi cu o voce care fremăta de emoție: 

— lată, dragă prietene, iată rezultatul muncii mele. Nu este 
admirabil? 

— Şi era cu adevărat aur? întrebă Raoul. 

— incontestabil. El mi-a dat o picătură pe care avui 
curiozitatea de a o examina. Nicio eroare posibilă. Era aur. 


Răspunsul nu păru să-l mire pe Raoul. 

— M-am gândit mereu, spuse el, că această afacere se rotea 
în jurul unei descoperiri de acest gen. 

Şi el reluă ridicându-se: 

— Un cuvânt încă, maestre Bernard. Nu au avut loc niciodată 
în biroul dvs. indiscreţii, ceea ce s-ar numi scurgeri de 
informaţii? 

— Niciodată. 

— Colaboratorii dvs. Sunt totuşi puşi la curent cu o parte din 
aceste drame de familie despre care vin şi vă vorbesc. Ei citesc 
actele. Ei copiază contractele. 

— Aceştia sunt cetăţeni cinstiţi, făcu maestrul Bernard, care 
au obişnuinţa şi instinctul să tacă asupra a tot ce se petrece în 
birou. 

— Existenţa lor este totuşi foarte modestă. 

— Ca şi ambițiile lor. Şi apoi, făcu observaţia maestrul 
Bernard răzând, norocul îi favorizează uneori. lată, un vechi 
lucrător înverşunat, econom, până la avarism, care pusese de-o 
parte ban peste ban, şi cumpărase o bucată de pământ şi o 
cocioabă unde să se retragă la pensie, a venit să mă caute într- 
o dimineaţă pentru a-mi anunţa plecarea sa. El câştigase, mi-a 
spus. douăzeci de mii de franci cu obligaţiune la loterie. 

— Drace! E mult timp de atunci? 

— Câteva săptămâni... pe 8 mai.. îmi amintesc data pentru că 
chiar după-amiază dl. Guercin era asasinat... 

— Douăzeci de mii de franci! spuse Raoul fără să scoată la 
iveală această coincidenţă a datelor. O adevărată avere pentru 
el! 

— O avere care este pe cale să se risipească. Pe legea mea, 
da! Se pare că s-a instalat într-un mic hotel din Rouen şi că duce 
o viaţă plină de veselie. 

Raoul se amuză de aventură, făcu în aşa fel încât să cunoască 
numele personajului şi îşi luă rămas bun de la maestrul Bernard. 

La ora nouă seara, după o anchetă rapidă la Rouen, el găsea, 
într-un hotel mobilat din strada Charrettes, pe individul 
Fameron, secretarul notarului, un bărbat slab, înalt, cu o figură 
jalnică, îmbrăcat într-o redingotă de postav negru şi cu capul 
acoperit cu o pălărie înaltă ca formă. La miezul nopţii, el bea 
într-o tavernă unde Raoul îl invitase şi sfârşea prin a se îmbăta 
la un bal public unde dansa un cancan dezmăţat în faţa unei 


fete enorme şi tumultoase. 

A doua zi, sărbătoarea reîncepu, la fel ca şi zilele următoare. 
Banii domnului Fameron se scurgeau în aperitive şi în pahare de 
şampanie oferite unei cete de oameni care se ţineau scai de 
acest personaj generos. Dar Raoul era prietenul său preferat. 
Când el revenea, dis-de-dimineaţă, expansiv şi clătinându-se pe 
picioare, îi lua braţul şi-şi descărca sufletul! 

— Un noroc, ceea ce-ţi spun, dragul meu Raoul. Douăzeci de 
mii de franci care îmi cad de sus... Ei bine. mi-am jurat că nu va 
mai rămâne nicio picătură din ei. Am câştigat din ce să trăiesc 
fără să fac nimic. Dar aceasta este un prisos pe care n-am 
dreptul să-l păstrez. Nu. Nu este din banul propriu. Trebuie să-l 
şterg prin chefuri ce mă vor conduce pe cărări care ştiu viaţa... 
ca tine. Dragul meu Raoul. Ca tine. 

Confidenţele sale nu mergeau mai departe. Dacă Raoul se 
prefăcea că-l interoghează, el se oprea deodată şi începea să 
plângă în hohote. 

Dar, două săptămâni mai târziu, Raoul, care se amuza mult 
lângă această marionetă funebră, profită de un banchet mai 
complet pentru a-i smulge mărturisiri. Individul Fameron le 
gângăvi plângând prăbuşit în camera sa. Îngenunchiat în faţa 
pălăriei sale înalte, căci avea darul de a se spovedi: 

„O secătură... da, nu sunt decât o secătură”. Greutatea 
obligaţiei? Minciuni! Un tip pe care-l cunoşteam m-a oprit 
noaptea la Lillebonne şi mi-a dat o scrisoare să o strecor în 
dosarul Montessieux. Nu vroiam... Nu, asta nu, i-am spus, nu 
este în vederile mele. Se poate cerceta viaţa mea până la fundul 
pământului... nu se va găsi un singur truc de acest gen. Şi- 
apoi... şi-apoi, nu ştiu cum s-a făcut... mi-a oferit zece mii... 
cincisprezece mii. Douăzeci de mii... Mi-am pierdut capul... A 
doua zi am strecurat scrisoarea în dosarul Montessieux. Însă m- 
am jurat că aceşti bani nu mă vor murdări. Îi voi bea, îi voi 
mânca... dar nu voi trăi cu ei în noua mea casă... Ah! nu, nu, nu 
vreau din această putreziciune de bani... mă auziţi, domnule... 
nu-i vreau! 

Raoul încercă să afle mai mult. Dar celălalt, care începuse din 
nou să plângă, adormi cu sughiţuri de disperare. 

„Nu mai e nimic de făcut, îşi spuse Raoul. Dar la ce bun să mă 
încăpăţânez? Ştiu destul pentru a lucra şi pentru a conduce totul 
după placul meu. Prostul are încă cinci mii de franci de cheltuit 


şi nu va veni la Lillebonne mai devreme de cincisprezece zile”. 

Trei zile mai târziu, Raoul se prezenta la pensiunea de familie 
din le Havre. Catherine îl informă îndată ce sora sa şi ea 
primiseră, chiar dimineaţa, o scrisoare de la maestrul Bernard, 
care le convoca pentru a doua zi după amiază la domeniul de la 
Barre-y-va. „Comunicare importantă” spunea notarul. 

— Eu, făcu Raoul, am provocat această convocare. Şi iată 
pentru ce vin să vă caut, potrivit promisiunii mele. Nu vă e frică 
să vă reîntoarceţi acolo? 

— Nu, afirmă ea. 

De fapt, ea, se prezenta cu o faţă liniştită, care surâdea şi 
care îşi reluase aerul de încredere şi nepăsare. 

— Ştiţi ceva nou? spuse ea. 

El declară: 

— Nu ştiu ceea ce va trebui să aflăm. Dar este fără îndoială că 
va trebui să intrăm într-o zonă mai clară. Veţi decide atunci 
dacă vreţi să vă prelungiţi sejurul la Barre-y-va şi să-l înştiinţaţi 
pe Arnold şi Charlotte. 

La ora fixată, cele două surori şi Raoul soseau la castel. 
Văzându-i, Bechoux îşi încrucişă braţele furios. 

— Dar este o aberaţie, strigă el. După ceea ce s-a întâmplat 
să veniţi aici! 

— Întâlnire cu notarul, spuse Raoul. Consiliu de familie. Te 
convoc. Nu eşti din familie? 

— Şi dacă îi atacă din nou, nenorociţii? 

— Nimic de temut. 

— De ce? 

— S-a convenit cu fantoma de la Barre-y-va care ne va 
avertiza mai întâi. 

— Cum? 

— Trăgând asupra ta. 

Raoul îl luă pe brigadier de umăr şi îi spuse deoparte: 

— Deschide-ţi bine urechile, Bechoux, caută să înţelegi şi să 
admiri modul genial după care eu voi lucra. Va fi lung, foarte 
lung O oră de şedinţă, poate. Dar cred că rezultatul va fi 
preţios... am intuiţie în asta. Deschide-ţi bine urechile, Bechoux. 


VIII 
TESTAMENTUL 


Maestrul Bernard intră în acel salon unde avea obiceiul să 
vină de pe timpul clientului său, dl. Montessieux, şi prezentă 
Bertrandei şi Catherinei omagiile sale. Le indică să se aşeze, 
apoi întinse mâna lui Raoul. 

— Vă mulţumesc de a-mi fi trimis adresa acestor doamne. Dar 
puteţi să-mi explicaţi?... 

Raoul îl întrerupse. 

— Cred, maestre, că explicaţia trebuie să fie dată mai ales de 
dvs... În cazul, bineînţeles, în care s-ar fi petrecut câteva lucruri 
noi la întrevederea noastră. 

Raoul interoga din privire pe notar, care răspunse: 

— Ştiţi, deci că s-a petrecut ceva din nou? 

— Am tot motivul să presupun, dragă maestre, că întrebarea 
pe care v-am pus-o, în biroul dvs. a primit o soluţie. 

— Datorită dvs., fără îndoială, spuse notarul şi mă întreb prin 
ce vrajă. În tot cazul, potrivit intenţiilor pe care mi le exprimase 
adesea, dl. Montessieux a lăsat un testament şi condiţiile în care 
noi îl regăsim nu fac decât să întărească surpriza mea. 

— În consecinţă, nu m-am înşelat presupunând că exista 
corelaţie între dispoziţiile acestui testament şi incidentele care 
înconjoară crima misterioasă căreia dl. Montessieux i-a fost 
victimă? 

— Eu nu ştiu. Ceea ce ştiu este că aţi făcut bine să veniţi să 
mă vedeţi în numele d-rei Montessieux. Când am primit, acum 
câteva zile, scrisoarea descumpănită pe care mi-aţi trimis-o, 
eram tentat, datorită imposibilității ipotezei, să o verific. 

— Aceasta nu era o ipoteză, spuse Raoul. 

— Era una pentru mine şi câte se poate de inadmisibilă. lată 
scrisoarea dvs.: „Maestre Bernard, testamentul d-lui 
Montessieux se află chiar în dosarul care este marcat cu numele 
său în biroul dvs. V-aş ruga să-i preveniţi pe cei doi clienți a 
căror adresă actuală urmează”. În cu totul altă circumstanţă, aş 
fi aruncat scrisoarea aceasta pe foc. In loc de aceasta, am 
căutat... 

— Şi rezultatul? 

Maestrul Bernard trase din servieta sa o copertă destul de 


mare, de fildeş alb murdărit de timp şi de atingeri. Imediat, 
Catherine strigă: 

— Dar este una dintre coperţile de care se servea mereu 
bunicul meu! 

— Într-adevăr, spuse maestrul Bernard. Eu însumi, am păstrat 
din ele mai multe pe care el mi le trimitea. Veţi citi pe aceasta 
câteva rânduri scrise de-a curmezişul. 

Catherine citi cu voce tare: 

„Acesta este testamentul meu. La opt zile după moartea mea, 
notarul meu, maestrul Bernard, îl va deschide în castelul meu de 
la Barre-y-va. Il va da spre citire celor două nepoate ale mele şi 
va supraveghea ca dorinţele mele să fie respectate”. 

Catherine afirma în modul cel mai hotărât: 

— Acest scris este acela al bunicului meu. Aş putea da 
douăzeci de probe. 

— Eu fac aceeaşi declaraţie, spuse notarul. Prin exces de 
scrupul, m-am dus ieri la Rouen şi am consultat un expert. 
Avizul său este absolut conform cu cele ale noastre. Deci, nicio 
ezitare. Dar înainte de a deschide, trebuie să specific că, de mai 
mult de zece ori în doi ani, pentru a căuta acest act necesar în 
exploatarea fermelor Montessieux, cu care clientul meu mă 
însărcinase dintotdeauna, ca şi pentru a răspunde nevoii mele 
de a găsi acest testament, de mai mult de ori, am avut ocazia 
de a răsfoi dosarul Montessieux. Declar pe onoarea mea 
profesională. că el nu conţinea acest document. 

— Cu toate acestea, maestre Bernard... obiectă Bechoux. 

— Spun ceea ce este domnule. Dosarul nu conţinea acest 
document. 

— Atunci, maestre Bernard. Cineva l-a introdus în el? 

— Nu avansez nimic şi nu neg nimic, replică notarul. Eu 
enunţ, simplu, un adevăr indiscutabil. De altfel, amintirile mele 
sunt coroborate printr-o obişnuinţă căreia nu m-am abătut 
niciodată. Niciunul din testamentele care îmi sunt remise nu 
stau în dosarele clienţilor mei. Toate sunt închise şi aranjate în 
ordine alfabetică în casa mea de bani. In consecinţă, dacă aş fi 
fost în posesia testamentului căruia îi voi da citire, ar fi fost 
acolo şi nu în dosarul Montessieux, în care îl descoperisem. 

El începu să deschidă mapa, când Theodore Be&choux îl opri cu 
un gest. 

— O clipă. Aveţi extrema obligaţie de a-mi încredința această 


mapă. 

Când o avu în mână, o examină cu o atenţie minuțioasă şi 
încheie: 

— Cele cinci peceţi sunt intacte. Din punct de vedere, nimic 
suspect. Dar mapa a fost deschisă. 

— Ce spuneţi? 

— Pe ea a fost, pe toată lungimea... practicată o crăpătură în 
lungul cutiei superioare, cu o lamă de briceag şi care a fost apoi 
lipită din nou cu dibăcie. 

Cu vârful unui cuţit, Bechoux separă cele două margini ale 
fantei acolo unde indicase şi putu astfel retrage din mapă, fără 
să fi spart peceţile, o foaie dublă de hârtie pe care erau trasate 
linii. 

— Chiar hârtia pe care o acoperă, spuse Bechoux. Şi acelaşi 
scris, nu-i aşa? 

Notarul şi Catherine fură de aceeaşi părere. Era scrisul d-lui 
Montessieux. 

— Un ultim cuvânt. Acceptaţi amândouă, dragele mele 
cliente, ca citirea să aibă loc în faţa d-lor Bechoux şi Raoul 
d'Avenac? 

— Da, pronunţară cele două surori. 

— Atunci citesc. 

Şi maestrul Bernard desfăcu foaia dublă. 

„Subsemnatul Michel Montessieux, în vârstă de şaizeci şi opt 
de ani, sănătos la minte şi la corp, lucrând potrivit ideilor cu 
chibzuinţă reflectate, după dreptul meu legal şi moral, las prin 
testament celor două nepoate ale mele (rugându-le şi pe una şi 
pe cealaltă de a le lăsa în indiviziune şi de a încasa din ele prin 
jumătate din ce se revine) pământurile mult micşorate, vai! care 
înconjoară domeniul odinioară atât de înfloritor de la Barre-y-va. 

Eu împart acest domeniu în două părţi inegale, care urmează 
prea puţin cursul râului. Una, la dreapta, care cuprinde castelul 
şi tot ce va conţine el la ora decesului meu, va fi proprietatea 
Catherinei, care, sunt sigur de asta, îl va locui şi-l va întreţine 
cum am făcut mereu, ea şi cu mine. Cealaltă jumătate va fi a 
Bertrandei, care, căsătorită şi adesea absentă, va avea plăcerea 
să posede aici, ca loc de popas, vechiul pavilion de vânătoare. 
Pentru a-l readuce în bună stare şi pentru a-l mobila şi în acelaşi 
timp pentru a compensa inegalitatea celor două părţi, va fi 
scoasă în urma succesiunii mele, în favoarea Bertrandei, o sumă 


de treizeci şi cinci mii franci, reprezentând prin pulbere de aur 
pe care am reuşit să o fabric şi căreia îi voi spune, într-un 
codicil, amplasarea exactă. Voi expune, în acelaşi timp, când 
momentul va veni, secretul acestei descoperiri fără pereche 
căreia maestrul Bernard, singur acum, ar putea să-i certifice 
autenticitatea deoarece eu i-am arătat câteva grame din 
pulberea obţinută. 

Îmi cunosc destul nepoatele pentru a şti că nu va fi între ele 
nicio dificultate în îndeplinirea dorințelor mele Dar una este 
căsătorită, cealaltă se va căsători şi, spre a evita erori de 
interpretare putând provoca neplăceri penibile, am stabilit un 
plan topografic al domeniului, care plan îl las în sertarul din 
dreapta al biroului meu. Şi specific aceasta în modul cel mai 
categoric: limita care va separa cele două proprietăţi incluse în 
domeniu va urmări o linie dreaptă care va porni de la salcia 
centrală dintre cele trei sălcii unde Catherinei îi plăcea să se 
refugieze şi va duce la ultimul stâlp dinspre vest dintre cei patru 
stâlpi unde se prind gratiile intrării principale în parc. Am 
intenţia de altfel, de a marca această limită fie printr-un gard de 
lemn, fie printr-unul de pari. Fiecare la ea. Este o regulă la care 
ţin formal”. 

Maestrul Bernard terminase foarte repede lectura 
testamentului. Care nu mai oferea, de altfel, decât puncte de un 
interes secundar. Catherine şi Raoul se priviseră când fusese 
vorba de cele trei sălcii. Pentru ei acesta era esenţialul celor 
câteva pagini. Dar atenția celorlalți fusese atrasă mai ales de 
clauza pulberii de aur şi Béchoux pronunţă pe un ton dogmatic: 

— Ar trebui să se predea acest document experţilor şi să se 
asigure că nu există nicio îndoială asupra autenticităţii sale. Dar 
o probă care ar da valoarea sa imediată şi după părerea mea, 
definitivă, ar fi să se găsească, în acest castel sau în parc, cele 
câteva kilograme de aur care ar plăti suma de treizeci şi cinci 
mii de franci. 

Bechoux îşi luă aerul cel mai batjocoritor pentru a enunţa 
aceste ultime cuvinte. Dar Raoul d'Avenac spuse Catherinei. 

— Nu aveţi nicio depoziţie de făcut cu acest prilej, 
domnişoară? 

Se crezuse că tânăra aştepta întrebarea lui Raoul şi că ea nu 
vroia să vorbească decât aprobată şi încurajată de el, căci 
îndată ea declară: 


— Da aş putea să aduc o mărturie personală şi să dau 
sinceritatea bunicului meu drept proba palpabilă pe care o cere 
dl. Bechoux. De trei luni de când suntem aici, am căutat peste 
tot pentru a face să renască toate urmele unui trecut în care eu 
am fost atât de fericită. Astfel că am luat din locul unde 
bunicului îi plăcea să lucreze, harta topografică pe care o 
stabilisem cu el şi pe care iat-o. Şi astfel că o întâmplare mi-a 
arătat... 

ÎI privi din nou pe Raoul şi simțindu-se susţinută, încheie. 

— ... Că o întâmplare mi-a arătat pulberea de aur. 

— Cum! făcu cu aprindere Bertrande, tu ai văzut.... şi n-ai 
spus nimic? 

— Acesta era secretul bunicului. Nu puteam să-l divulg decât 
sub ordinul lui. 

Ea îi rugă pe toţi să o urmeze până la etajul superior şi ei 
pătrunseră, între mansardele slujitorilor, în înalta cameră 
centrală ale cărei podele suportau partea cea mai ridicată a 
acoperişului. Imediat, ea arătă oale vechi din lut, crăpate, 
sparte, precum şi recipiente scoase din uz, aruncate într-un colţ 
unde ele nu deranjează. Le acoperea praful şi pânze de păianjen 
le legau unele de altele. Nimeni nu avusese şi nu putuse avea 
ideea de a le scoate de la locul lor Pe trei dintre ele se întindeau 
bucăţi de sticlă strânse în grămezi şi cioburi de farfurii. 

Bechoux luă un taburet descleiat pe care îl apropie şi luă una 
din oale pe care o întinse maestrului Bernard. De la prima 
vedere, acesta recunoscu, sub praf, luciul sclipitor al aurului şi 
murmură. Înfundându-şi degetele ca în nisip: 

— Este aur... este pulbere de aur, asemenea eşantionului de 
altădată, adică alcătuită din granule destul de mari. 

O aceeaşi cantitate umplea celelalte recipiente. Greutatea 
anunţată de dl. Montessieux trebuia să fie exactă. 

Be&choux concluzionă stupefiat: 

— Atunci, ce... cu adevărat, el o fabrica? Este asta posibil? 
Cinci sau şase kilograme de aur poate... dar este un miracol! 

Şi adăugă: 

— Numai să nu fie pierdut secretul! Ş 

— Nu ştiu dacă el va fi pierdut, pronunţă Bernard. In tot cazul, 
testamentul nu conţinea niciun codicil referitor la acest subiect 
şi mapa nicio foaie suplimentară. Fără concursul d-rei 
Montessieux, este foarte probabil că nimeni n-ar fi avut ideea de 


a examina oalele vechi în care era ascuns tezaurul. 

— Nici chiar prietenul meu d'Avenac, mare ghicitor şi mare 
vrăjitor, spuse Béchoux nu fără ironie. 

— Te înşeli, ripostă Raoul. Am făcut vizita aici a treia zi de la 
sosirea mea. 

— Haida-de! strigă Bechoux, pe un ton sceptic. 

— Urcă pe scăunel, ordonă Raoul şi coboară al patrulea vas. 
Bine. Se află, dedesubtul lui, înfipt în pulbere, un mic carton, nu- 
i aşa? Ei bine, vei citi pe acest carton, cu scrisul d-lui 
Montessieux milesima anului şi alături, această dată: 13 
septembrie. Este desigur data la care pulberea de aur a fost 
turnată în acest vas. Două săptămâni mai târziu dl. Montessieux 
părăsea domeniul Barre-y-va. In seara sosirii sale la Paris, 
murea subit. 

Béchoux asculta, cu gura căscată. Bolborosea: 

— „Ştiai?... Ştiai?...” 

— Este meseria mea de a şti, rânji Raoul. 

Notarul spuse să se coboare toate oalele şi să fie închise la 
primul etaj în dulapul de perete al unei camere a cărei cheie o 
luă. 

— Este mai mult decât probabil, îi spuse el Bertrandei că 
această sumă vă va fi remisă. Dar eu trebuie, nu-i aşa, să văd 
circumstanţele, să iau precauţii relativ la autenticitatea 
testamentului. 

Maestrul Bernard dădea să se retragă când Raoul îi spuse. 

— Pot să vă cer încă un minut de atenţie! 

— Sigur. 

— Adineaori, când citeaţi testamentul, am zărit pe ultima 
pagină câteva cifre. 

— Într-adevăr, replică notarul, care arătă pagina. Dar acestea 
sunt cifre care se pun la întâmplare şi care răspund unei 
preocupări de moment. Acestea, evident, nu au nicio legătură 
cu dispoziţia d-lui Montessieux... Asta este certitudinea mea 
după ce le-am examinat cu atenţie. Cum puteţi vedea, ele sunt 
trasate deasupra semnăturii, rapid, deformate, în maniera unei 
note care ar fi fost aruncată acolo pentru că n-ar fi avut o altă 
hârtie la mână. 

— Trebuie să aveţi dreptate, maestre Bernard, spuse Raoul. 
Totuşi, vreţi să îmi permiteţi să le copiez? 

Şi Raoul copie această linie de cifre: 

— Vă mulţumesc, spuse el. Câteodată o ocazie favorabilă vă 
dă indicaţii întâmplătoare care nu trebuie neglijate. Aceasta, 
deşi foarte obscură, este parte din această categorie. 

întrevederea se terminase. B&choux dornic să dezvolte 
consideraţii sigure, personale şi să le scoată în relief, îl conduse 
din nou pe notar până la grilaj. După aceea, el îi găsi, în 
budoarul de la parter, pe Raoul şi pe cele două tinere, toţi trei 
tăcuţi, şi strigă pe un ton degajat: 

— Ei bine? Ce spui de asta? Aceste cifre? Au aerul unor cifre 
aliniate fără sens, nu? 

— Probabil, spuse Raoul. Ţi-aş da o copie şi tu ai cerceta. 

— Şi pentru rest? 

— Pe legea mea, rezultatul nu e tocmai rău. 

Această frază scurtă, aruncată cu nepăsare, fu urmată de o 
tăcere. Trebuiau raţiuni serioase pentru ca Raoul să o fi 
pronunţat. Un sentiment de curiozitate îngrijorată îi întoarse pe 
ceilalţi spre el. 

El repetă: 

— Rezultatul nu e tocmai rău. Şi nu s-a terminat... 

Şedinţa continuă. 

— Tu vezi deci o desluşire în toată această harababură? 
întrebă Theodore Be&choux. 

— Eu văd multe, ripostă Raoul şi toate, ne vor întoarce la 
ceea ce este chiar centrul aventurii. 

— Adică? 

— Adică deplasarea celor trei sălcii. 

— Mereu nebunia ta, sau mai mult aceea a d-rei Montessieux. 

— Şi care îşi are justificarea foarte clară în testamentul d-lui 
Montessieux. 

— Dar, nume afurisit, fiindcă planul d-lui Montessieux situează 
cele trei sălcii chiar în locul unde ele se află. 

— Da, dar examinează bine planul cum fac eu acum şi vei 
vedea că aceeaşi muncă ce s-a efectuat pe teren a fost 
desăvârşită la fel pe hârtie. Priveşte, s-a şters aici, în dreptul 
movilei, crucea triplă care reprezenta grupul sălciilor, ştersătură 
abilă, dar care se deosebeşte uşor cu o lupă. 

— Atunci? spuse Bechoux zguduit. 

— Atunci aminteşte-ţi ziua recentă în care te-am îndreptat ca 
pe un Apollon pe colină. Ei bine, în acel moment, căutam la 


întâmplare şi în toate direcţiile ceea ce am găsit aici, pe acest 
plan, cu o precizie matematică. la această riglă şi acest creion 
şi, conform instrucţiunilor d-lui Montessieux, trage o linie care 
pleacă de la stâlpul desenat la salcia centrală actuală. 

Be&choux ascultă şi Raoul continuă: 

— Bine. Acum, păstrând mereu capătul riglei pe stâlp, fă-l să 
se rotească la stânga în sus, astfel ca să atingă movila. Perfect. 
Retrage rigla. Ai desenat astfel un unghi ascuţit care pleacă de 
la stâlp şi de la care cele două ramuri se îndreaptă, una spre 
stânga, către amplasarea mai veche a celor trei sălcii, cealaltă 
spre dreapta, către amplasarea actuală. În deschiderea acestui 
compas se întinde o bandă, o fâşie de teren, dacă vrei, care 
dacă se adoptă pianul iniţial al d-lui Montessieux sau planul 
modificat clandestin, aparţine lotului nr. 1, adică proprietarilor 
castelului, sau lotul nr. 2, adică proprietarilor pavilionului de 
vânătoare. Înţelegi? 

— Da, spuse Bechoux, a cărei argumentare a lui Raoul părea 
să-l captiveze adesea. 

— Deci, reluă Raoul, iată un prim punct elucidat. Să trecem la 
al doilea. Ce conţine această fâşie de teren? 

— Stâncile, spuse Be&choux, jumătate din Movila Romanilor, 
trecătoarea îngustă pe unde curge râul, insula etc. 

— Înseamnă, formulă Raoul, că fâşia furată (căci este o hoţie 
pură) înglobează aproximativ întreg râul, pe parcursul evoluţiei 
sale în domeniu şi că în definitiv, dl. Montessieux dorea să lase 
cursul acestui râu moştenitor castelului şi că, acum, îl lasă, 
contra voinţei lui, moştenitorilor pavilionului de vânătoare. 

— Deci, pronunţă Bechoux, tu ai pretinde că toata maşinaţia 
uneltită ar avea ca scop furtul râului în detrimentul unei 
persoane şi în beneficiul unei alte persoane. 

— Exact. La moartea d-lui Montessieux cineva a interceptat 
testamentul şi, mai târziu, a venit aici şi a mutat, cu complicii 
săi, cele trei sălcii. 

— Dar acest testament nu putea lăsa să se prevadă utilitatea 
acestei mutări şi nimic nu îţi indică, chiar şi ţie, mai mult 
această utilitate? 

— Nu, dar aminteşte-ţi fraza d-lui Montessieux: „Voi expune 
secretul aurului când momentul va veni”. Această explicaţie nu 
a putut fi făcută, dar hoţul testamentului l-a ghicit fără îndoială 
şi de atunci el lucra într-adins strămutând cele trei sălcii. 


B&choux, mai mult decât convins căuta încă obiecţii şi reluă: 

— lpoteză seducătoare. Dar, după tine, cine ar fi putut lucra? 

— Tu cunoşti proverbul latin: „Is fecit cui prodest”. Vinovatul 
este cel căruia îi foloseşte actul. 

— Imposibil! căci, întâmplându-se cazul, actul îi foloseşte d- 
nei Guercin, a cărei moştenire a sporit prin porţiunea furată. Și 
tu nu vrei să ne faci să credem?... 

Raoul nu răspunse imediat. El reflecta spionând mereu faţa 
interlocutorilor săi ca şi cum ar fi vrut să vadă efectul pe care-l 
producea asupra lor fiecare dintre cuvintele sale. 

La sfârşit, el se întoarse către Bertrande. 

— Scuzaţi-mă, doamnă. Eu nu vreau să fac să se creadă 
nimic, cum pretinde dl. Bechoux. Eu  înlănţui simplu 
evenimentele unele de altele şi fac deducţiile mele în modul cel 
mai riguros şi mai logic posibil. 

— Lucrurile cu siguranţă s-au petrecut cum spuneţi, declară 
Bertrande. Dar este în aparenţă numai, că s-a lucrat pentru 
mine. În realitate, nu voi profita eu de furtul comis, cum 
Catherine nu ar fi profitat în sens contrar. Nu vom avea gard nici 
de mărăcini şi nici de pari înfipţi între noi. În consecinţă 
instigatorul acestui complot inexplicabil lucra pentru interesul 
său personal. 

— Nicio ezitare posibilă la acest moment, spuse Raoul. 

Be&choux interveni: 

— Şi tu nu ai nicio idee?... În acest moment ştii că documentul 
a fost introdus în dosarul Montessieux. 

— Ştiu. 

— Prin cine o ştii? 

— Prin acela însuşi care a făcut-o. 

— Ei bine, prin acela noi putem ajunge chiar în centrul 
afacerii. 

— Acesta nu este decât un om neînsemnat. 

— Da, un agent de execuţie în slujba altuia? 

— Întocmai. 

— Numele său?... 

Raoul nu se grăbea să facă precizări. S-ar fi zis că el căuta să 
dea scenei, prin reticenţele şi ezitările sale intensitatea cea mai 
mare posibilă. Be&choux insista. Cele două surori aşteptau 
răspunsul său. 

— În tot cazul, Bechoux, făcu el, noi urmărim ancheta între 


noi, nu? Nu ne vei arunca prietenii tăi de la politie în picioare. 

— Nu. 

— Juri? 

— Jur. 

— Ei bine, trădarea s-a produs chiar în biroul notarului. 

— Eşti sigur? 

— Absolut. 

— De ce nu l-ai prevenit pe maestrul Bernard? 

— Pentru că nu ar fi lucrat cu discreţia necesară. 

— Atunci se poate interoga unul din acei ce îl înconjoară. Unul 
din secretarii săi, de exemplu. Eu mă însărcinez. 

— li cunosc pe toţi, spune Catherine. Unul din cei doi chiar a 
venit aici, acum câteva săptămâni pentru a-l vedea pe soţul tău, 
Bertrande. lată, îmi amintesc imediat (ea cobori vocea) era în 
dimineaţa zilei când a fost ucis... Era ora opt. Eu aşteptam un 
cuvânt de la logodnicul meu şi în vestibul am întâlnit acest 
secretar al maestrului Bernard. În acel moment, soţul tău a 
coborât şi au plecat împreună în grădină. 

— Deci, spuse Bechoux, ştiţi cum se numeşte? 

— Oh! de mult. Este secretarul secund, un om înalt, slab, 
melancolic... moş... Fameron. 

Raoul se aştepta la acest nume şi nu se clinti. La capătul unei 
clipe el întrebă: 

— O mică informaţie, vă rog doamnă. În noaptea precedentă, 
dl. Guercin ieşise din castel? 

— Poate, spuse Bertrande, nu-mi amintesc prea bine. 

— Eu îmi amintesc, spuse B&choux, şi perfect. Îl durea puţin 
capul. M-a condus până în sat şi şi-a continuat plimbarea înspre 
Lillebonne... Era ora zece seara. 

Raoul d'Avenac se ridică şi merse din lung în lat timp de două 
sau trei minute. Apoi el reveni să se aşeze şi spuse cumpătat: 

— Este curios. Există într-adevăr coincidenţe ciudate. Omul 
care a introdus testamentul în dosarul Montessieux se numeşte 
Fameron. În cursul acelei nopţi, către ora zece seara şi înspre 
Lillebonne, el a întâlnit persoana care dorea ca acest testament, 
furat de ea evident, să fie plasat printre hârtiile dosarului şi moş 
Fameron, după ce ezitase, se însărcină cu misiunea, mijlocind 
vărsământul unei sume de douăzeci de mii de franci. 


IX 
DOI DINTRE VINOVAȚI 


Cuvintele lui Raoul d'Avenac se prelungiră într-o tăcere grea 
în care palpitau gândurile cele mai diverse. Bertrande îşi pusese 
una din mâini în faţa ochilor şi reflecta. Ea îi spuse lui Raoul . 

— Nu înţeleg foarte bine. Există în cuvintele dvs. o acuzaţie 
mai mult sau mai puţin directă?... 

— Contra cui doamnă? 

— Contra soţului meu! 

— În cuvintele mele nicio acuzaţie, replică Raoul. Dar 
recunosc că expunând faptele astfel ca ele să se prezinte pe 
înţelesul meu, sunt mirat de a avea aspectul pa care ele îl iau 
împotriva d-lui Guercin. 

Bertrande nu păru foarte mirată şi explică: 

— Afecţiunea care ne unise, pe Robert şi pe mine, de la 
căsătoria noastră, nu a rezistat încercărilor. Îl urmam în 
majoritatea călătoriilor sale. Pentru că era soţul meu şi 
interesele noastre erau comune, dar neglijam totul din viaţa lui 
personală în afară de mine. Pentru asta nu m-ar indigna peste 
măsură dacă evenimentele ne-ar obliga să-i examinăm 
conduita. Care este gândirea dvs. exactă? Răspundeţi fără 
reticenţă, 

— Pot să vă interoghez? întrebă Raoul. 

— Sigur. 

— Domnul Guercin se afla la Paris la moartea, d-lui 
Montessieux? 

— Nu Eram la Bordeaux Anunţaţi printr-o telegramă de 
Catherine, am sosit a treia zi dimineaţa. 

— Şi aţi coborât? 

— În apartamentul tatălui meu 

— Camera soţului dvs. era reparte de aceea unde se odihnea 
dl. Montessieux? 

— Foarte aproape. 

— Soţul dvs. a vegheat corpul? 

— Ultima noapte, alternând cu mine. 

— A rămas singur în cameră? 

— Da. 

— Exista un dulap, un cufăr unde se presupunea că d-nul 


Montessieux îşi păstra hârtiile? 

— Un dulap. 

— Închis cu cheie? 

— Nu-mi amintesc. 

— Îmi amintesc eu, spuse Catherine. Când bunicul a fost 
surprins de moarte, dulapul era deschis. Am ridicat cheia şi am 
pus-o pe cămin, de unde maestrul Bernard a luat-o în ziua 
înmormântării spre a deschide dulapul. 

Raoul făcu un gest sec, din mână şi pronunţă: 

— Se poate deci crede că în timpul nopţii, d-nul Guercin ar fi 
furat testamentul. 

Numai decât. Bertrande se revoltă: 

— Ce spuneţi? Dar este cumplit! Cu ce drept afirmaţi a priori 
că el l-a furat? 

— El l-a furat sigur, spuse Raoul, deoarece l-a plătit pe d-nul 
Fameron pentru a-l introduce în dosarul Montessieux. 

— Dar de ce l-ar fi furat? 

— Pentru a-l citi mai întâi şi pentru a vedea dacă nu existau 
câteva dispoziţii dezavantajoase pentru dvs.. Adică pentru el. 

— Dar nu era niciuna! 

— La prima vedere, nu. Dvs. primeaţi o parte, sora dvs. o altă 
parte mai importantă şi eraţi despăgubită printr-o sumă în aur. 
Dar de unde venea acest aur? Este ceea ce vă întrebaţi şi se 
întreba şi d-nul Guercin. Fie ce-o fi, el a luat în buzunar 
documentul, rezervându-se să se gândească la el şi să-şi 
procure fila suplimentară care trebuia, prin anexă să explice 
secretul de fabricaţie al aurului. El nu găsi nimic. Dar reflexiunile 
sale, al căror proces se ghiceşte citind documentul, îl îndemnau, 
două luni mai târziu, să dea târcoale în jurul Radicatelului 

— Ce ştiţi despre asta domnule? El nu mă părăsea. Eu 
călătoream cu el 

— Nu întotdeauna La acea vreme el simula o călătorie în 
Germania. Am cunoscut această absenţă interogând-o pe sora 
dvs. fără ştirea ei. In realitate el se stabili de cealaltă parte a 
Senei, la Quillebeuf şi, seara, venea în pădurea vecină şi se 
ascundea în cabana mamei Vauchel şi a fiului ei. Noaptea el 
trecea zidul în spatele stâncilor, într-un loc pe care l-am reparat 
şi venea să viziteze castelul. Vizite inutile, care nu îi procurară 
nici explicaţia secretului, nici pulberea de aur. Dar, pentru a 
adăuga la moştenirea dvs. fâşia de teren de care, în spiritul 


însuşi al testamentului întocmit, păreau legate descoperirea şi 
stăpânirea secretului, el deplasă cele trei sălcii, cuprinzând 
astfel în lotul dvs. stâncile, Movila Romanilor şi râul. 

Bertrande se irita din ce în ce: 

— Probe, probe! 

— Fiul Vauchel, pădurar de statura sa, a făcut munca. Mama 
sa era la curent. Inainte de a deveni într-adevăr nebună, ea a 
trăncănit. Cumetre ale satului pe care le-am întrebat, mi-au 
destăinuit aceasta. 

— Da, era cu adevărat soţul meu? 

— Da. Era cunoscut în district, pentru că el locuise odinioară 
cu dvs. la castel. Pe lângă aceasta, am regăsit urmele sale la 
hotelul din Quillebeuf, unde se înscrisese sub un nume fals, fără 
a-şi deghiza scriitura. Am rupt pagina din registru şi o am în 
portofel. Registrul conţinea de asemenea, şi semnătura unei alte 
persoane care l-a întâlnit spre sfârşitul şederii sale. 

— O altă persoană? 

— Da, o doamnă. 

Bertrande avu un acces de mânie. 

— Este o născocire! Soţul meu nu a avut niciodată o metresă. 
Şi apoi, toate acestea nu sunt decât calomnie şi minciună! De ce 
vă înverşunaţi pe urma lui? 

— Dvs. m-ati întrebat. 

— Pe urmă? Pe urmă? spuse ea, încercând să se stăpânească. 
Continuaţi. Vreau să ştiu până unde se poate avea îndrăzneala... 

Raoul urmă calm: 

— Pe urmă, d-nul Guercin şi-a întrerupt acţiunea. Sălciile îşi 
căpătau vigoarea în locul unde el le plantase. Movila de unde el 
le scoase îşi recăpăta puţin câte puţin aspectul ei natural. Mai 
departe, soluţia problemei rămânea în aşteptare şi secretul 
aurului fabricat rămânea de nepătruns. Dorinţa de a se pune din 
nou pe lucru îl aduse aici când vă instalaserăţi la castel cu sora 
dvs. 

Venise momentul de a utiliza testamentul, de a trăi în locul 
unde însuşi d-nul Montessieux trăise şi de a studia pe loc terenul 
câştigat şi condiţiile în care aurul putea fi fabricat. Incepând de 
a doua seară, el îl ademeni pe individul Fameron şi folosind 
douăzeci de mii de franci, cumpără conştiinţa naivului. A doua zi 
dimineaţa, individul Fameron îi arunca din nou aici - ultime 
scrupule - instrucţiuni de primit, nu se putea preciza ce. După 


dejun, d-nul Guercin se plimba în parc, traversa râul. Se 
îndrepta spre porumbar, deschidea uşa... 

— Şi primea un glonte în piept, care îl ucidea deodată, 
întrerupse Bechoux. Cu voce puternică, ridicându-se, cu braţele 
încrucişate, atitudine provocatoare. Căci în sfârşit către asta 
tinde demonstraţia ta! 

— Ce vrei să spui? 

Be&choux repetă, cu aceeaşi voce aprinsă şi triumfătoare 

— ... şi primea un glonte în piept care îl ucidea deodată! 
Astfel d-nul Guercin ar fi sufletul complotului: ar fura 
testamentul; ar transmuta trei copaci; ar fura mii de metri din 
această grădină; ar pune în mişcare cer şi pământ şi n-ar fi 
numai el care, completându-si opera, ar întinde capcana 
supremă, dar el ar fi, din contră, victima propriei sale curse! Şi 
iată tot ceea ce tu ne propui. Şi ai vrea să mă faci să înghit 
orice, pe mine, B&choux. Pe mine brigadierul Béchoux. Să mă 
faci să cred orice seamănă a gogoşi! Cu mine nu-ţi merge, 
dragul meu! 

Bechoux, brigadierul Be&choux, se aşezase în faţa lui Raoul 
d'Avenac, cu braţele încă încrucişate şi fizionomia încărcată de o 
mare indignare. Alături de el, Bertrande îşi revenise, gata să-şi 
apere soţul. Catherine, aşezată şi cu capul plecat, fără să 
manifeste niciunul din sentimentele sale, părea să plângă. 

Raoul îl privi lung pe Béchoux cu o expresie de nespus 
dispreţ, ca şi cum ar fi gândit: „Dar nu voi face, deci niciodată 
nimic din acest imbecil!” Apoi dădu din umeri şi ieşi. 

Fu văzut în latul ferestrei. Cutreiera terasa care se întindea 
de-a lungul casei. Cu ţigara între buze, mâinile la spate, ochii 
fixaţi pe dalele terasei, el reflecta. O dată el merse spre râu, pe 
care-l urmă până la podeţ, se opri, apoi reveni. Câteva minute 
încă se scurseră. 

Când el intră din nou, cele două surori şi Be&choux nu 
pronunţară vreun cuvânt. Bertrande, aşezată lângă Catherine, 
părea prăbuşită. Cât despre Bechoux, el au mai prezenta cea 
mai mic simptom de rezistenţă, de provocare, de trufie 
agresivă. S-ar fi spus că privirea dispreţuitoare a lui Raoul îi 
dezumflase şi că nu mai gândea, după multă umilinţă, decât de 
a-şi face iertată revolta sa contra maestrului. 

Acesta, de altfel, nu-şi dădu chiar osteneala să urmărească 
argumentaţia sa şi să-i explice contradicţiile. 


O întrebă simplu pe Catherine: 

— Trebuie să răspund, pentru că aveţi încredere în mine, la 
întrebarea bâlbâită de Theodore Be&choux? 

— Nu, spuse fata. 

— Acesta este avizul dvs., doamnă? o întrebă el pe Bertrande. 

— Da. 

— Aveţi încredere absolută în mine? 

— Da. 

El reluă: 

— Doriţi să rămâneţi la castel, să vă reîntoarceţi la Le Havre 
sau să mergeţi la Paris? 

Chaterine se ridică brusc şi cu ochii în ochii lui, îi spuse: 

— Noi vom face ceea ce ne vei sfătui, sora mea şi cu mine. 

— În acest caz, rămâneţi la castel. Dar rămâneţi aici fără să 
ameţiţi de ceea ce s-ar putea întâmpla. Oricare ar fi aparențele 
atât de violente, cât ar fi de mari amenințările de care vă simţiţi 
înconjurate şi prezicerile lui Theodore Be&choux, să nu aveţi nicio 
secundă de teamă. O singură precauţie să luaţi: pregătiţi-vă să 
părăsiţi castelul în câteva săptămâni şi spuneţi că plecaţi pe 10 
septembrie, pe 12 sau mai târziu, afaceri sigure rechemându-vă 
la Paris. 

— Cui trebuie să spunem aceasta? 

— Oamenilor satului pe care-i puteţi întâlni. 

— Nu ieşim deloc. 

— Atunci spuneţi-o slujitorilor dvs. Pe care voi merge să-i caut 
la Le Havre. Intenţiile voastre să fie cunoscute de maestrul 
Bernard, de secretarii săi, de Charlotte şi Arnold, de judecătorul 
de instrucţie etc. Pe 12 septembrie apropiat, castelul va fi închis 
şi intenţia voastră este de a nu reveni aici decât în primăvara 
viitoare. 

B&choux insistă: 

— Nu înţeleg foarte bine. 

— Contrariul m-ar fi mirat, spuse Raoul. 

Şedinţa se. Terminase. Cum prevăzuse Raoul, fusese lungă. 

B&choux îl întrebă, luându-l deoparte: 

— Ai terminat? 

— Nu, nu cu totul. Ziua se va sfârşi abia mai târziu. Dar restul 
nu te priveşte. 

În aceeaşi seară, Charlotte şi d-nul Arnold se reîntorceau. 
Raoul decisese cu Bechoux şi el, dea doua zi, să se instaleze, 


fără multe formalităţi, în pavilionul de vânătoare şi că menajera 
lui Bechoux se va ocupa de serviciul lor. Era maximum de 
precauţie pe care el consimţea să-l ia. Afirmând că cele două 
surori nu-şi puneau şi nu-şi puseră niciodată viaţa în pericol 
locuind singure şi că era preferabil, pentru raţiuni pe care nu le 
explică, să locuiască separat. Şi într-atât de mare îi era influenţa 
asupra lor, încât ele nu protestaseră, niciuna, nici cealaltă. 

Chaterine, aflându-se o clipă singură cu el, murmură, fără să-l 
privească: 

— Vă voi asculta, Raoul, orice s-ar întâmpla. Mi-ar fi imposibil 
să nu vă ascult. 

Îşi pierduse puterile, de emoție. De asemenea, surâdea. 

Acest ultim dineu, luat în comun, avu loc în tăcere. Acuzaţiile 
lui Raoul produseseră supărare. Seara, ca de obicei, cele două 
surori rămaseră în budoar. La ora zece, Catherine mai întâi, apoi 
Be&choux, se retraseră. Dar, în momentul în câre Raoul părăsea 
biliardul, Bertrande îl ajunse şi îi spuse: 

— Vreau să vă vorbesc. 

Era foarte palidă şi el văzu că buzele îi tremurau. 

— Nu cred, spuse el, ca această discuţie să fie indispensabilă. 

— Fireşte, fireşte, făcu ea repede. Nu ştiţi ce am să vă spun şi 
dacă este grav saunu. 

El repetă: 

— Sunteţi sigură? Sunteţi sigură că nu ştiu? 

Vocea Bertrandei se alertă puţin: 

— Cum răspundeţi! S-ar crede că aveţi ură împotriva mea. 

— Ah! nicidecum, v-o jur, spuse el. 

— Da, da. Altfel nu mi-aţi fi vorbit de prezenţa acestei femei la 
Quillebeuf, alături de soţul meu. Asta pentru a mă îndurera 
inutil. 

— Sunteţi liberă să nu daţi crezare acestui amănunt. 

— Nu este un amănunt, murmură ea. Nu este un amănunt. 

Ea nu-l slăbea din ochi pe Raoul. După o pauză, ea întrebă, 
ezitând şi îngrijorată. 

— Atunci, aţi luat această pagină din registru? 

— Da. 

— Arătaţi-mi-o. 

El scoase din portofelul său o pagină tăiată cu grijă. Era 
împărţită în şase rubrici, din care fiecare oferea întrebări 
imprimate şi răspunsurile scrise ale călătorilor. 


— Unde este semnătura soţului meu? 

— Aici, spuse el, d-nul Guercigny. Vedeţi, este o falsificare a 
numelui său. Recunoaşteţi scrisul? 

Ea dădu din cap şi nu replică. Apoi reluă, cu ochii mereu 
ridicaţi spre el: 

— Nu zăresc nicio semnătură a femeii pe această pagină. 

— Nu. Femeia nu a venit decât câteva zile mai târziu. lată 
pagina pe care de asemenea am luat-o şi iată semnătura: d-na 
Andreal, din Paris. 

Bertrande murmură: 

„D-na Andrâal... d-na Andrâal...” 

— Acest nume nu vă spune nimic? 

— Nimic. 

— Şi nu cunoaşteţi scrisul? 

— Nu. 

— Ea este, în fond, vizibil deghizată. Dar, studiind-o cu 
atenţie, este imposibil să nu regăsiţi câteva semne particulare şi 
foarte caracteristice, ca A majuscul, ca punctul de pe i plasat 
foarte la dreapta. 

Ea bolborosi după o clipă: 

— Pentru ce spuneţi semne particulare? Aveţi deci puncte de 
comparaţie? 


— Da. 

— Posedaţi scrierea acestei femei? 

— Da. 

— Dar... atunci... ştiţi cine a tras aceste linii? 
— Ştiu. 


— Şi dacă vă înşelaţi? strigă ea, deodată, energic... Căci, în 
sfârşit... Vă puteţi înşela... Două scrieri pot fi asemănătoare şi să 
nu aparţină aceleiaşi persoane. Reflectaţi O astfel de acuzaţie 
este atât de gravă! 

Ea renunţă. Ochii săi, rând pe rând, implorau pe Raoul şi îl 
înfruntau. Şi apoi, deodată, învinsă, căzu pe un fotoliu şi începu 
să plângă în hohote. 

El îi dădu timp să-şi revină, puţin câte puţin, şi aplecat asupra 
ei, punându-i mâna sa pe umăr, murmură: 

— Nu plângeţi. Vă promit că aranjez totul. Dar spuneţi-mi 
drept că toate presupunerile mele sunt exacte şi că pot continua 
pe calea pe care m-am angajat. 

— Da, făcu ea pe un ton de abia perceptibil... da... acesta 


este întregul adevăr. 

Simţise mâna lui Raoul şi, ţinând-o între ale sale, o presa şi o 
scălda cu lacrimile sale. 

— Cum s-au petrecut lucrurile? spuse el. Câteva cuvinte 
numai, pentru a şti.. Mai târziu, dacă trebuie, vom mai vorbi 
despre asta. 

Ea pronunţă cu o voce zdrobită: 

— Soţul meu nu este totuşi, la fel de vinovat cum se poate 
crede... Bunicul îi încredinţase o scrisoare, care trebuia să fie 
deschisă la moartea sa, în prezenţa notarului. Soţul meu a 
deschis-o şi a găsit testamentul. 

— Asta este explicaţia pe care va dat-o soţul dvs.? 

— Da. 

— Este puţin verosimil. Soţul dvs. era în termeni buni cu dl 
Montessieux? 

— Nu. 

— Atunci, cum i-ar fi putut încredința bunicul dvs., lui, 
testamentul? 

— Intr-adevăr... într-adevăr Dar vă spun ceea ce mi-a povestit 
el... la câteva săptămâni după. 

— Nepăstrând secrete voinţele lui Montessieux, vă faceţi 
complicea soţului dvs... 

— Ştiu Şi sufeream mult din această cauză. Dar aveam mereu 
nevoie de bani şi mi se părea că eram frustraţi în profit de 
Catherine. Doar această istorie a aurului l-a ameţit pe soţul 
meu. Orice s-ar fi întâmplat, eram convinşi că bunicul găsise 
secretul fabricaţiei şi că, lăsând prin testament Catherinei 
castelul şi toată partea parcului de la dreapta râului îi lăsa prin 
asta şi numai ei, comori nelimitate. 

— Dar ea ar fi împărţit negreşit cu dvs. 

— Sunt sigură, dar m-am supus dominaţiei soţului meu şi m- 
am lăsat antrenată prin slăbiciune, prin laşitate... Uneori, chiar 
cu un fel de patimă. Era atât de nedrept... de revoltător... 

— Dar deoarece testamentul era suprimat, proprietatea 
rămânea în comun între sora dvs. şi dvs. 

— Da, dar ea se putea căsători - aşa cum vrea acum - şi noi 
nu mai eram liberi să facem cercetările pe care le vroiam. De 
altfel, soţul meu trebuia să ştie mai mult decât ne spunea. 

— Prin cine? 

— Prin mama Vauchel, care lucrase aici altădată, şi care în 


sminteala ei, îi povestea anumite lucruri despre bunicul, unde 
era mai ales vorba de stânci, de Movila Romanilor şi de râu. 
Aceasta coincidea cu voinţa bunicului asupra acestei limite a 
sălciilor pe care el vroia să o impună între cele două proprietăţi. 

— Şi pentru asta dl. Guercin a schimbat această limită? 

— Da. Eu am venit la Quillebeuf, cum aţi înţeles prin 
semnătura mea. Soţul meu îmi dădea socoteală... 

— Şi mai târziu? 

— Nu mi-a mai spus nimic. Se îndoia de mine. 

— Pentru ce? 

— Pentru că îmi dădusem seama şi îl ameninţam că îi voi 
spune totul Catherinei. De altfel, noi trăim din ce în ce mai 
departe unul de altul. Anul acesta, când am venit aici cu 
Catherine, în vederea căsătoriei ei, exista, în ideea mea, o 
separare definitivă. Sosirea soţului meu două luni mai târziu m-a 
surprins. Nu mi-a spus nimic de afacerea lui cu Fameron şi nu 
ştiu cine l-a ucis şi pentru ce l-a ucis. 

Tremura. Amintirea crimei a tulburat-o din nou şi avu un 
acces de disperare şi de teroare care o aruncă din nou spre 
Raoul. 

— Vă rog... Vă rog... implora ea, ajutaţi-mă... Apăraţi-mă... 

— Împotriva cui? 

— Împotriva nimănui... Dar contra evenimentelor... contra 
trecutului... Nu vreau să se ştie ce a făcut soţul meu şi că eu am 
fost complicea lui. Dvs. care aţi descoperit totul puteţi împiedica 
aceasta... Puteţi tot ceea ce vreţi... Am senzaţia unei asemenea 
siguranţe lângă dvs.! Apăraţi-mă. 

Apăsă cu tărie mâna lui Raoul pe ochii ei uzi, pe obrajii ei 
acoperiţi cu lacrimi. 

Raoul fu tulburat. Se redresă. Frumoasa faţă a Bertrandei se 
afla lângă a sa, faţă tragică şi deformată de emoție. 

— Nu vă temeţi de nimic, murmură el. Vă voi apăra. 

— Şi apoi veţi face lumină, nu-i aşa? Tot acest mister apasă 
asupra mea. Cine l-a ucis pe soţul meu? Pentru ce a fost ucis? 

EI îi spuse foarte încet, contemplând buzele care fremătau: 

— Gura dvs. nu este făcută pentru disperare... trebuie să 
surâdeţi... Să surâdeţi şi să nu vă fie frică... Vom cerceta 
împreună. 

— Da, împreună, spuse ea cu înfocare. Lângă dvs. sunt atât 
de liniştită. Nu am încredere decât în dumneavoastră... In afară 


de dvs., nimeni nu poate să mă ajute... Nu ştiu ce se petrece în 
mine... Dar nu mai sunteţi decât dvs... nu mai sunteţi decât 
dvs... nu mă părăsiţi... 


X 
OMUL CU PĂLĂRIE URIAŞĂ 


Individul Fameron reveni de la Rouen mult mai devreme 
decât calculase Raoul. Jefuit de unul din tovarăşii lui de chefuri, 
îşi luă în stăpânire, pe ruta de la Lillebonne la Radicatel, căsuţa 
pe care şi-o pregătise în cursul unei lungi vieţi de privaţiuni şi 
spirit de dreptate şi se culcă, în acea seară, cu conştiinţa 
împăcată a unui om care nu are în buzunar un ban câştigat în 
afară de munca sa cinstită. 

Fu deci surprins să fie trezit în plină noapte, de un individ care 
îi aruncă în ochi un jet de lumină şi care îi aminti unele episoade 
destul de confuze din viaţa sa veselă de plăceri. 

— Ei bine, ce, Fameron, nu îţi recunoşti vechiul tău tovarăş 
din Rouen. Prietenul Raoul? 

El se ridică în şezut, speriat şi încremenit şi îngână: 

— Ce vreţi de la mine?... Raoul?.. Nu cunosc pe nimeni cu 
acest nume. 

— Cum? Nu ţi aminteşti de chefurile noastre, potrivit expresiei 
tale şi de confidenţele pe care mi le-ai făcut, într-o noapte, la 
Rouen? 

— Ce confidente? 

— Ştii bine, Fameron.. Cei douăzeci de mii de franci? Domnul 
care te-a întâmpinat... scrisoarea introdusă în dosarul 
Montessieux? 

— Tăceţi!... Tăceţi! gemu Fameron, cu o voce sugrumată. 

— Fie. Dar atunci răspunde. Şi dacă răspunzi frumos, nu voi 
spune un cuvânt despre afacerea ta prietenului meu Bechoux, 
brigadierul de la Siguranţă cu care anchetez asasinarea d-lui 
Guercin. i 

Teroarea naivului Fameron ajunse la culme. Işi rotea ochii săi 
albi şi părea pe punctul de a leşina. 

— Guercin?... D-nul Guercin?... vă jur că nu ştiu nimic. 

— Cred Fameron... nu ai figura unui asasin... Altceva aş vrea 
să ştiu... un lucru mic de tot... după care vei putea dormi ca o 
fetiţă cuminte. 

= Ce? 

— İl cunoşteai pe Guercin altădată? 

— Da, îl văzusem la biroul de notariat, ca client. 


— De atunci? 

— Niciodată. 

— În afară de data când te-a oprit şi în afară de data în care 
tu ai fost să-l vezi la Radicatel, în dimineaţa crimei? 

— Aşa este. 

— Ei bine, iată tot ceea ce te întreb: în acea noapte el era 
singur? 

— Da... sau mai curând nu. 

— Precis. 

— Era singur pentru a-mi vorbi. Dar, la zece metri distanță, 
între copaci - asta se petrecea pe drum, aproape de aici - era 
cineva pe care-l desluşeam în întuneric. 

— Cineva care era cu el, sau care-l pândea? 

— Nu ştiu... i-am spus: „Este cineva...” El mi-a răspuns: „nu- 
mi pasă”. 

— Cum era acel cineva? 

— Nu ştiu. Nu am văzut decât umbra lui. 

— Cum era această umbră? 

— N-aş putea spune. Oricum, am văzut că purta o pălărie 
uriaşă. 

— O pălărie foarte mare? 

— Da, ca o pălărie cu bor foarte larg şi cu calota foarte înaltă. 

— Nu ai altă particularitate să-mi semnalezi? 

— Nimic. 

— N-ai nici cea mai mică părere asupra asasinului d-lui 
Guercin? 

— Niciuna. M-am gândit numai că exista poate o legătură 
între criminal şi umbra pe care o zărisem. 

— Probabil, spuse Raoul. Dar nu te ocupa de asta, Fameron. 
Nu te mai gândi şi dormi. 

Printr-o împingere uşoară, îl obligă pe Fameron să se întindă, 
îi trase cearceaful până la bărbie, îl înfăşură şi plecă în vârful 
picioarelor, recomandându-i să doarmă cuminte. 

Când Arsene Lupin povesti, mai târziu rolul pe care-l jucase, 
sub numele de Raoul d'Avenac, în aventura de la Barre-y-va, 
avu loc la acel moment o mică digresiune psihologică: „Am 
constatat mereu că, în plină criză de acţiune, te înşeli asupra 
stării de spirit a celor care se află aici în luptă. Judecă cu 
perspicacitate tot ceea ce priveşte acţiunea în care s-au 
angajat, dar gândurile lor secrete, în afară de aceasta, 


sentimentele lor, gusturile, proiectele lor ne rămân 
necunoscute. Astfel, întâmplându-se cazul, nu distingem absolut 
nimic în psihologia Bertrandei şi mai cu seamă în aceea a 
Catherinei. Nu gândeam chiar că existau câteva lucruri de 
distins care erau străine afacerii noastre. Ele aveau, şi una, şi 
alta, schimbări bruşte, accese de încredere în privinţa mea şi de 
neîncredere, de temere şi de linişte, de veselie şi de melancolie 
sumbră, pe subiectul cărora am fost în întregime pe o pistă 
falsă. În toate mişcările spiritului lor nu căutam decât o legătură 
cu afacerea noastră şi nu le interogam decât cu privire la 
această afacere, atunci când, în cea mai mare parte a timpului 
gândurile lor nu se refereau la asta deloc. Eroarea mea, pentru 
mine, care eram obsedat de o problemă criminală asupra căreia 
opinia nu era departe de a se forma, de a nu vedea că problema 
era în parte sentimentală. Aceasta întârzie puţin soluţia”. 

Dar, în revanşă, ce compensație îi oferi lui Raoul această 
întârziere! Povăţuitor cotidian al celor două surori, obligat să le 
susţină moralul şi să le redea curajul, el petrecu între ele, fie cu 
una, fie eu cealaltă, săptămâni încântătoare. Dimineaţa, 
înaintea dejunului, ele îl regăseau într-o barcă pe care o legase 
la țărm de stâlpul din stânga şi unde preda peştele pescuit, 
divertismentul său favorit. 

Uneori, ei mergeau la întâmplare, duşi de fluxul care făcea să 
crească râul către izvorul său. Treceau pe sub pod, pe lângă 
Movila Romanilor, prin strâmtoarea adâncă ce ducea la sălcii. Şi 
apoi se reîntorceau alene cu refluxul care cobora. După-amiaza 
făceau o plimbare prin împrejurimi, spre Lillebonne sau 
Tancarville, sau spre cătunul Basmes; Raoul discuta cu ţăranii, 
cu toate că normanzii nu au încredere în străini, în cei pe care ei 
îi numesc venetici. Raoul ştia să le dezlege limba şi afla astfel că 
mai multe furturi fuseseră comise de câţiva ani, în prejudiciul 
proprietarilor castelului sau al fermierilor bogaţi. Se săreau 
zidurile, se escaladau povârnişurile, se pătrundea în case şi 
dispăreau vechi bijuterii de familie sau piese de argintărie. 

Anchetele ce au urmat nu dăduseră niciodată rezultate şi 
justiţia nu evocase aceste furturi în afară de afacerea Guercin, 
dar se ştia în ţinut că mai multe dintre ele le comisese un om cu 
pălărie uriaşă. Se afirma că văzuseră silueta acestei uriaşe 
pălării care părea, de culoare închisă, neagră fără îndoială. Omul 
era slab şi de o talie cu mult peste cea medie. 


La a treia întâlnire, se culeseră amprentele paşilor săi: erau 
mari, chiar enorme şi proveneau evident de la încălțări peste 
măsură de mari. 

Dar ceea ce intriga mai mult, era constatarea că odată, 
pentru a pătrunde într-un castel, omul nu putuse să intre decât 
printr-o canalizare veche, atât de strâmtă că ar fi putut permite 
numai trecerea unui copil. Şi, în curtea interioară a acestei 
proprietăţi, se zărea silueta gigantică a pălăriei sale şi urmele 
saboţilor săi enormi. Şi se strecurase cu totul prin vechea 
canalizare! 

Astfel circula prin regiune legenda omului cu pălărie uriaşă 
precum a unui sălbatic teribil şi capabil de cele mai rele lucruri. 
Pentru cumetre nu era nicio îndoială că acesta fusese el însuşi 
ucigaşul d-lui Guercin. Supoziţia nu era lipsită de adevăr. 

Be&choux, pus la curent, crezu că poate afirma că, în noaptea 
în care Catherine fusese atacată în camera sa, agresorul urmărit 
în toiul întunericului parcului îi lăsase, lui Bechoux, viziunea unui 
om cu capul acoperit de o mare pălărie. Viziunea foarte fugitivă, 
dar pe care o regăsea acum înregistrată în memoria sa. 

Prezumţiile acestea se învârteau în jurul acestui individ 
misterios, cu capul acoperit şi încălţat ciudat. Intrând în 
domeniu cum vroia, folosindu-se de el după bunul său plac, 
dând târcoale împrejurimilor, apărând din dreapta şi din stânga 
şi la intervale foarte neregulate, părea cu adevărat geniul 
răufăcător al ținutului. 

Într-o după-amiază, Raoul, al cărui instinct îl îndrepta adesea 
spre cabana mamei Vauchel, le chemă pe cele două surori, 
examinând toţi un grup de plante îndreptate unele contra altora 
şi sprijinite de trunchiul unui copac, el începu să descopere o 
uşă veche, despicată şi demolată, pe care era trasat un desen 
cu cretă, grosolan, de o mână stângace. 

— lată, spuse el, iată omul nostru, sunt sigur liniile pălăriei 
lui... ale acestei specii de sombrero, de hamul care i se atribuie. 

— Este impresionant, murmură Catherine. Cine a putut face 
asta? 

— Fiul Vauchel. El se distra creionând pe resturi de plante sau 
bucăţi de carton. Nicio artă la întâmplare, chiar rudimentară şi 
atunci totul coincide. Cabana Vauchel era în centrul maşinaţiilor. 
Omul nostru şi domnul Guercin s-au întâlnit, poate, aici. Aici 
unul sau doi pădurari în trecere au fost tocmiţi de fiul Vauchel 


pentru a muta cele trei sălcii. Mama, pe jumătate nebună, asista 
la întrunirea secretă. Ea ghicea ceea ce nu înţelegea, 
interpretând, imaginând, rumegând totul în biata ei minte şi 
asta exprima ceva mai târziu în faţa dvs., Catherine, în fraze 
neisprăvite şi incoerente, în care existau acele ameninţări care 
v-au speriat atâta. A doua zi, Raoul descoperea o jumătate de 
duzină de schiţe, schema celor trei sălcii, roci, porumbar, două 
siluete cu pălărie şi un căpăstru pe care se deosebea forma unui 
revolver. 

Şi Catherine îşi amintea că fiul Vauchel, foarte îndemânatic, 
venea adesea la castel, ca şi mama sa, şi, sub direcţia domnului 
Montessieux, făcea munci accesorii de tâmplărie sau de 
lăcătuşerie. 

— Or, concluzionă Raoul, din cinci persoane pe care tocmai le 
căutăm, patru sunt moarte: D-l Montessieux, d-l Guercin, mama 
şi fiul Vauchel. Singur omul cu pălărie rămâne şi numai 
prinderea lui poate dezlega situaţia. 

De fapt, această figură întunecoasă domina întreaga dramă. 
Părea, la fiecare clipă, că ea se arăta printre copaci, de 
dedesubtul pământului, sau chiar din albia râului. La cotitura 
aleilor, ca şi la nivelul peluzelor sau pe creştetul pomilor, plutea 
o fantomă pe care o privire mai atentă o întrezărea îndată., 

Catherine şi Bertrande deveniră nervoase. Şi una şi alta se 
alăturau lui Raoul, ca şi cum s-ar fi pus la adăpost de pericol. 
Exista adesea între ele un dezacord pe care el îl contesta, cu 
tăceri jenante, cu îmbrăţişări pe neaşteptate, spaime pe care le 
liniştea prin cuvinte şi gesturi afectuoase, dar care renăşteau 
fără motiv precis. De unde venea acest dezechilibru? Oare frica 
de fantomă era suficientă pentru a-l explica? Sufereau ele o 
influenţă neglijată de el? Luptau ele contra unor forţe ascunse? 
Cunoşteau ele secrete pe care refuzau să le denunte? 

Data plecării se apropia. Zile frumoase se succedau la 
sfârşitul lunii august. După cină le plăcea să rămână afară, pe 
terasă. Nu se vedea Bechoux, dar se ghicea nu departe de casă, 
fumând în compania frumoasei Charlotte, în timp ce d-l Arnold 
termina cu bună-voinţă serviciul. 

Către ora 11, se despărţeau. Apoi Raoul făcea un rond pe furiş 
în grădină şi, luând barca, urca din nou cursul râului şi rămânea 
la pândă cu urechea întinsă. 

Într-o seară, timpul era atât de minunat încât cele două surori 


voiră să-l întâlnească. Barca aluneca fără zgomot cu mici lovituri 
de rame care lăsau să cadă cu un murmur rece, picături de apă. 
Un cer de stele aruncau un luciu confuz ca şi o parte din luna 
răsărind care se ridica undeva, în bruma orizontului şi se arăta 
puţin câte puţin mai precisă. 

Ei păstrară tăcere. 

In fundul defileului, ramele neputându-se întinde, aproape că 
nu se puteau mişca din loc. Apoi avu loc ca un vârtej al mareei 
care îi făcu să plutească lin şi să se balanseze de la un mal la 
altul. 

Raoul îşi trecu mâinile peste mâinile tinerelor şi şopti: 

— Ascultaţi 

Ele nu auziră nimic, dar simţiră o anumită apăsare ca la 
apropierea unui pericol care nu se anunţa nici în suflul egal al 
brizei, nici în liniştea naturii. Raoul îşi strângea mai mult 
îmbrăţişarea. El trebuia mai mult, să audă ceea ce ele nu 
auzeau şi să ştie că există tăceri încărcate de ameninţări. 
Inamicul, dacă era în ascunzătoare, îi vedea, în timp ce nu se 
puteau scurta pantele care, de fiecare parte, ofereau atâtea 
viziuni imaginare. 

— Să mergem acolo, spuse el împingând una din vâsle în 
panta malului. 

Era prea târziu. Ceva se prăbuşise de sus, de deasupra 
falezei, ceva care se rostogoli cu zgomot şi care, în intervalul de 
trei sau patru secunde, se cufundă în râu. Dacă Raoul n-ar fi 
ţinut vâslele în mână şi dacă n-ar fi avut prezenţa de spirit să 
facă să se rotească barca, un bolovan i-ar fi zdrobit partea din 
faţă. Un şuvoi de apă, cel mult, îi stropi. 

Raoul sări pe mal. Cu ochiul său pătrunzător, el zărise printre 
pietrele şi pinii de pe culme, forma unei pălării uriaşe. Capul 
singur se ivise timp de o secundă, apoi dispăruse. Omul se 
credea în siguranţă în colţul său. Cu o viteză neverosimilă, Raoul 
escaladă peretele aproape vertical, ajutându-se de ferigi şi 
ţinându-se de asperităţi. Inamicul nu reuşi să-l audă decât în 
ultimul moment, căci, îndreptându-se pe jumătate, el se turti din 
nou şi Raoul nu văzu decât ridicătura de pământ acoperită de 
umbra copacilor. 

Se orientă o clipă, ezită, apoi făcu un salt uriaş şi căzu asupra 
unei mase negre şi imobile care părea mai mult o ridicătura de 
pământ. Era el. Îl ţinea. 


Îl ţinea de mijloc şi îi striga: 

— Eşti pierdut, prostule! Nu poţi face nimic în strânsoarea 
mea. Ah! Ticălosule, ce vei păţi. 

Omul alunecă, ca într-o groapă şi se târî câţiva metri, ţinându- 
se strâns de şolduri. Raoul îl insulta şi-l batjocorea. În acest timp 
Raoul avea impresia că prada sa, în umbra deasă unde era 
disimulată, se contura - fie zis - în mâinile sale. Din cauza a doi 
bolovani, între care ea se afunda, Raoul a strâns-o nu prea 
puternic, având mâinile zgâriate de asperităţi, iar braţele 
apropiate din ce în ce unul de celălalt. 

Fireşte, fireşte, ea se afunda! În continuare s-ar fi spus că 
intra în pământ, că se micşora din clipă în clipă, mai măruntă şi 
de neapucat. Scos din sărite, Raoul mormăia şi blestema. Dar 
omul se întindea, se subţia, se răsucea între degetele crispate şi 
veni o clipă când Raoul nu mai avu nimic de ţinut. Totul 
dispăruse. Prin ce miracol? În ce refugiu de nepătruns? Asculta. 
Niciun zgomot în afară de chemarea celor două tinere care l- 
aşteptau lângă barcă, speriate şi tremurând. Le întâlni. 

— Nimeni, spuse el, fără a-şi recunoaşte înfrângerea. 

— Dar l-aţi văzut? 

— Am crezut că-l văd. Dar, sub copaci, printre toate aceste 
umbre, se poate afirma?... 

Le conduse repede la castel şi alergă în grădină. 

Era furios, furios împotriva omului şi împotriva lui însuşi. Făcu 
înconjurul zidurilor, pândind câteva ieşiri pe unde ştia că se 
poate fugi. Deodată, îşi precipită mersul înspre sera prăbuşită. 
lată că o siluetă mişca, ca îngenunchiată... chiar două siluete. 

Se aruncă asupra ei. A doua se salvă. Raoul înhăţă cu 
amândouă braţele pe prima dintre cele două fiinţe şi o rostogoli 
cu el printre mărăcini strigând: 

— Ah! De data asta eşti aici! Eşti aici! 

O voce slabă se văita. 

— Ah! Dar ce, ce ai? Vrei să mă laşi în pace? 

Era vocea lui Bechoux. 

Raoul fu exasperat. 

— Drace! Nu puteai să fii culcat la această oră? De trei ori 
imbecil, cu cine erai? 

Dar, la rândul său, Bechoux avu un acces de mânie şi 
îndreptat împotriva lui Raoul, scuturându-l cu o forţă irezistibilă, 
mormăi: 


— Imbecil eşti tu! De ce te amesteci? Pentru ce ne-ai 
deranjat? 

— Pe cine? Pe voi? 

— Pe ea, zău! Eram pe punctul de a o îmbrăţişa, îşi pierduse 
capul pentru prima dată... Vroiam s-o îmbrăţişez şi iată că tu 
revii. Ticălos, idiot, pleacă! 

Cu toată furia şi necazurile, Raoul, evocând în sfârşit scena 
seducţiei pe care o întrerupsese, începu să râdă, râs nebun, 
care îl încovoia. 

— Bucătăreasa!...  Bucătăreasa!...  Bechoux vroia să 
îmbrăţişeze  bucătăreasa!... Şi am tăiat scurt această 
ceremonie.. Doamne, cât e de caraghios! Bechoux vroia să 
îmbrăţişeze bucătăreasa! Don Juan, pleacă! 


XI 
PRINS ÎN CAPCANĂ 


După câteva ore de somn, Raoul d'Avenac sări din pat se 
îmbrăcă şi se duse la stâncile defileului. Pentru a recunoaşte 
locul unde se dăduse lupta, îşi lăsase batista. 

Nu o regăsi în acelaşi loc, ci mai departe, înnodată de două 
ori (atunci când putuse afirma nu făcuse niciun nod) şi înfiptă în 
trunchiul unui copac prin vârful unui pumnal. 

„lată, îşi spuse, mi se declară război. Deci îi este frică de 
mine. Cu atât mai bine! Dar imediat individul X are 
îndrăzneala... Şi cită virtuozitate pentru a aluneca între mâini ca 
o anghilă”. 

Asta îl interesa mai cu seamă pe d'Avenac Şi rezultatul 
observaţiilor sale îl interesa încă mai mult. leşirea pe unde 
adversarul îi scăpase era constituită printr-o fisură naturală un 
fel de falie, cum existau multe aici în dealul de granit Aceasta, 
săpată între două stânci era adâncă cel mult şaizeci până la 
optzeci centimetri iar lungă şi mai ales extrem de îngustă. Ea se 
termina în partea sa descendentă printr-un fel de gât, atât de 
îngust încât nu se putea imagina că omul trecuse pe acolo şi că 
trecuse cu o pălărie cu siguranţă mai largă decât umerii săi şi cu 
ghete ca saboţi. Totuşi el arăta astfel. Nicio altă ieşire nu exista. 

Şi putinţa de a se întinde, care proba incredibila sa fugă, 
coincidea întocmai cu această impresie de subţiere şi de 
fluiditate pe care Raoul o contestase simţindu-l că se dizolvă, ca 
să zicem şi aşa. Intre degetele sale. 

Catherine şi Bertrande îl întâlniră încă foarte emoţionate de 
incidentul din timpul nopţii şi cu faţa obosită de insomnie. Şi una 
şi cealaltă îl rugară insistent pe Raoul să grăbească data 
plecării. 

— De ce? strigă el... Din cauza acestui bolovan? 

— Desigur, spuse Bertrande. Se află în asta o tentativă. 

— Nicio tentativă, vă jur. Tocmai cercetez locul şi vă afirm că 
acest bolovan s-a desprins singur. Este deci o întâmplare 
nenorocită şi nimic mai mult. 

— În acest timp, dacă aţi alergat până sus, este pentru că aţi 
crezut că vedeţi... 


— N-am crezut că văd, afirmă el. Am vrut să-mi dau seama 
dacă nu fusese cineva şi căderea nu fusese provocată artificial. 
Cercetările mele din această noapte şi cele de azi-dimineaţă nu- 
mi lasă nici o îndoială în această privinţă. De altfel, pentru a 
pregăti căderea unui astfel de bolovan, trebuie timp. Or, nimeni 
nu putea bănui că veţi face această plimbare nocturnă, care a 
fost decisă, o ştiţi, în ultima clipă. 

— Nu, dar se ştia bine că dvs. o veţi face, de mai multe nopţi. 
Nu mai suntem noi cele atacate, ci dvs., Raoul. 

— Nu vă frământaţi pentru mine, spuse Raoul râzând. 

— Ba da, ba da! Nu aveţi dreptul să vă expuneţi şi noi nu o 
vrem. 

Erau speriate amândouă, în timp ce el se plimba prin grădină, 
ţinându-l de braţ şi implorându-l, amândouă. 

— Să mergem de aici! Vă asigur că nu mai avem nicio plăcere 
să rămânem. Ne este frică. Nu sunt decât capcane în jurul 
nostru... Să mergem. Pentru ce motiv nu vreţi să plecăm? 

Până la urmă el răspunse: 

— Pentru ce? Pentru că misterul este pe punctul de a se 
dezlega, că data este irevocabil fixată şi că trebuie să aflaţi cum 
a murit domnul Guercin şi de unde provine aurul bunicului dvs. 
Nu este asta dorinţa dvs.? 

— Sigur, spuse Bertrande. Dar nu numai aici puteţi afla. 

— Numai aici şi la datele fixate, care sunt sau 12 sau 13 sau 
14 septembrie. 

— Fixate de cine? De dvs.?... Sau de altcineva? 

— Nici de mine, nici de el. 

— Atunci? 

— De destin şi destinul el însuşi nu le poate schimba. 

— Dar dacă aceasta este convingerea dvs., cum se face că 
problema rămâne neclară pentru dvs.? 

— Nu mai este neclară, stărui el asupra cuvintelor cu o 
convingere de-a dreptul stupefiantă. In afară de câteva puncte, 
adevărul apare clar. 

— În acest caz, acţionaţi. 

— Nu pot acţiona decât la datele fixate şi numai la aceste 
date va fi posibil să pun mâna, pe individul X şi să vă furnizez o 
cantitate de pulbere de aur. 

El prorocea pe tonul vesel al unui vrăjitor care se amuza să 
intrige şi să deruteze .Şi le propuse: 


— Suntem astăzi în patru septembrie. Nu mai aveţi decât 
şase sau şapte zile. Aveţi răbdare, vreţi? Şi, fără să vă mai 
gândiţi la aceste lucruri supărătoare, să profităm de această 
ultimă săptămână la ţară 

Ele avură răbdare. Uneori erau înflăcărate sau neliniştite. Se 
certau adesea fără motiv aparent. Rămâneau, sub ochii lui 
Raoul, de neînțeles, capricioase şi, prin chiar aceasta, mai 
atrăgătoare. Dar nu se puteau despărţi şi mai ales nu-l părăseau 
pe Raoul. 

Astfel, aceste câteva zile fură încântătoare. 

Aşteptând o luptă căreia îşi dădeau silinţa să-i ghicească 
peripeţiile şi tot întrebându-se dacă va avea loc înainte sau după 
plecare, ajungeau, sub influenta lui Raoul. Să se destindă şi să 
se bucure profund de viaţă. Râdeau de tot ce spunea el vioaie şi 
cu poftă, înfocate şi nepăsătoare. Şi se lăsau purtate spre el cu 
avântul căruia el îi gusta întreaga spontaneitate. 

Câteodată în mijlocul dezlănţuirilor amicale, el se întreba 
vesel şi fără să meargă prea adânc în sine: „Drace, iată că le 
iubesc din ce în ce mai mult pe frumoasele mele prietene. 
Numai că pe care dintre ele o iubesc mai mult? La început era 
Catherine. Mă emoţiona şi m-am dedicat ei, nepăsător de ce s- 
ar fi întâmplat. Şi apoi Bertrande, mai femeie şi mai cochetă mă 
tulbură acum. Într-adevăr, îmi pierd capul. 

Judecind bine, poate le iubesc pe amândouă şi iubindu-le pe 
amândouă, una atât de pură şi de ingenuă, cealaltă atât de 
stilată şi de complexă, poate nu iubea decât o singură şi aceeaşi 
femeie, care era sub două forme diferite, femeia aventurii căreia 
el îi consacra toate forţele şi toate gândurile. 

Astfel se scurseră 5, 6, 7, 8 şi 9 septembrie. Pe măsură ce 
data se apropia, Bertrande şi Catherine se stăpâneau mai mult 
până la a împărţi seninătatea lui Raoul. Işi pregăteau cuferele în 
timp ce dl. Arnold şi Charlotte dereticau castelul. Theodore 
Bechoux, foarte binevoitor, nu ezită să dea o mână de ajutor 
Charlottei. Aceasta înainte ca ea să meargă în familie pentru o 
săptămână şi Be&choux care vroia să o însoţească, declarând că 
va lua trenul. Raoul obținuse de la surorile care fuseseră cu el în 
automobil turul Bretaniei. În acest timp, servitorul punea în 
ordine apartamentul din Paris. 

La 10 septembrie, după dejun, Bertrande ieşi din castel şi se 
duse în sat pentru a plăti facturile furnizorilor Când ea reveni, îl 


zări mai întâi pe Raoul care pescuia cu undiţa rezemat în barcă, 
apoi 20 metri mai departe, la intrarea podului, pe Catherine 
care-l privea, 

Ea se aşeză 20 metri înaintea bărcii şi îl privi cum făcea sora 
sa. El era aplecat asupra apei şi nu părea să se ocupe de dopul 
de plută al undiţei care se legăna. Constata el un spectacol 
oarecare pe fundul râului? Sau îşi urmărea o idee în el însuşi? 

Raoul simţi că era privit, căci întoarse capul către Catherine 
căreia îi surâse, apoi asupra Bertrandei căreia îi surâse de 
asemenea. Ele urcară în barcă. 

— Vă gândeaţi la noi. Nu-i aşa? întrebă una din ele râzând. 

— Da, spuse el. 

— La care? 

— La amândouă. Nu pot într-adevăr să vă separ una de alta. 
Cum aş face să trăiesc fără voi? 

— Plecăm, totuşi, mâine? 

— Da, mâine dimineaţă. 11 septembrie. Este recompensa 
mea acest mic voiaj în Bretania. 

— Plecăm.. în timp ce nimic nu este rezolvat, făcu Bertrande. 

O lungă tăcere se instală între ei; Raoul nu pescuia nimic şi nu 
avea nicio speranţă de a pescui ceva, râul fiind lipsit de cel mai 
mic peştişor. Dar totuşi ei contemplau toţi trei mişcările dopului 
de plută. Din când în când ei schimbau câte o frază şi amurgul îi 
surprinse în această intimitate fericită. 

— Merg să mă uit la automobil, spuse Raoul. Mă însoţiţi? 

Se duseră la şopronul unde îşi adăpostiseră automobilul, nu 
departe de biserică. Totul mergea bine. Motorul se învârtea cu 
un uruit regulat. 

La ora şapte, Raoul le părăsi pe Bertrande şi Catherine, 
spunându-le că va veni să le caute a doua zi către ora zece şi 
jumătate şi că vor traversa Sena pe bacul din Quillebeuf. 

Apoi îl întâlni pe Be&choux în căsuţa sa, unde, pentru mai 
multă comoditate, trebuiau să pregătească această ultimă 
noapte. 

După dineu, şi unul şi altul ajunseseră în camerele lor. Peste 
puţin timp, B&choux sforăia. 

Atunci Raoul ieşi din casă, trase de sub acoperişul de paie o 
scară suspendată de două cârlige, o luă cu sine, urmă cărarea 
care mergea, la dreapta, de-a lungul zidului de la Barre-y-va, o 
apucă în sus pe stânga şi urcă pe zid. Ajuns pe culme, în umbra 


deasă a unui copac ale cărui ramuri cădeau în jurul lui şi îl 
ascundeau, lasă să alunece scara în afară, cu ajutorul unei 
frânghii şi o culcă printre mărăcini. 

Timp de o jumătate de oră rămase în copac. Vedea întreg 
parcul, sub o lună strălucitoare care difuza o lumină albă şi 
calmă, părea să cerceteze umbrele şi se scălda în apa argintie a 
râului. 

Departe, luminile castelului, una după alta, se stinseră. 
Orologiul din Radicatel suna zece bătăi 

Raoul veghea. Nu credea că cel mai mic pericol să le 
amenințe pe cele două tinere femei, dar nu vroia să lase nimic 
la întâmplare Presupunând chiar că nicio cursă nu fusese 
întinsă, duşmanul putea da târcoale. Să urmărească 
preparativele sale, să se apropie de ţintă, pe care o credea 
atinsă deja şi să se asigure că el însuşi nu era urmărit. 

Deodată Raoul tresări. Evenimentul venea să-i dea dreptate 
de a se fi pus la pândă, ca să nu-l surprindă orice manevră! La 
cincizeci de paşi de el. În interiorul incintei închisă de zidul pe 
care-l urmase, nu departe portita pe unde, în prima dimineaţă 
Catherine trecuse, el zărea o formă imobilă lipită de trunchiul 
unui copac, dar care nu părea să facă parte din el De fapt, ea 
oscilă de mai multe ori. Apoi păru să-şi micşoreze din înălţime, 
până ce s-a întins pe pământ. Dacă Raoul nu ar fi asistat la 
această mişcare imperceptibilă, n-ar fi deosebit niciodată 
această umbră alungită de umbra unui stâlp înalt şi care începu 
să se târască în linia însăşi a întunericului. 

Ea parcurse astfel colnicul care se formase în jurul şi 
deasupra serei părăsite, învălmăşeală de pietre şi ierburi şi de 
tufişuri, unde un drum se reliefa ca o curbă albicioasă. Ea se 
ridică, puţin câte puţin, târându-se pe pământ, apoi dispăru în 
desişuri. 

Raoul îndată, sigur de a nu fi văzut, sări din copac şi începu să 
alerge, alergând locurile unde nu ajungea strălucirea lunii. Ochii 
săi nu părăseau punctul cel mai înalt al ruinelor. Câteva minute 
îi fură suficiente pentru a le atinge baza. Acolo, fără a-şi mai lua 
precauţii, el se angajă prin trecerea croită în mijlocul surpăturii 
şi urcă pista care şerpuia. 

Cu revolverul în mână, căci încerca o oarecare neîncredere, 
ajunse pe culme şi cercetă dintr-o ochire. Nezărind nimic 
suspect, crezu că inamicul cobora cealaltă pantă şi făcu încă trei 


paşi. 

Avu o secundă sau două de ezitare. Sunt clipe când excesul 
de calm, între care prea marea necilintire a frunzelor şi a 
ierburilor, ne pare atât de amenințătoare. El înaintă totuşi, 
pândind în toate direcţiile şi brusc avu impresia că un trosnet al 
ramurilor se produce sub picioare şi că o fisură se deschidea în 
mijlocul dărâmăturilor. 

Căzu în gol şi fără îndoială, căderea fusese combinată în aşa 
fel încât primi la înălţimea torsului ceva ca o formidabilă lovitură 
de berbec, care îl împiedica să cadă în picioare, îl făcu să-şi 
piardă echilibrul şi-l dobori ca pe o masă inertă. De asemenea, 
fu înfăşurat într-un fel de cuvertură, mulată şi legată cu sfoară 
înainte ca el să fi avut timp să-şi dea seama şi să opună numai o 
încercare de rezistenţă. 

Totul fu executat cu o rapiditate extraordinară şi, atât cât 
putu el să gândească, de un singur agresor. Şi nu mai puţin 
rapidă fu urmarea operaţiei Se înfăşuraseră alte sfori, care 
trebuie să fi fost fixate la puncte de legătură aşezate solid, pari, 
ţăruşi de fier sau pietre cimentate Apoi se produse o surpătură 
de pietriş şi de nisip care se arunca deasupra lui din sus. 

Şi apoi mai nimic, liniştea, umbrele, greutatea unei pietre de 
mormânt. Raoul era îngropat. 

Dar nu era omul care să se considere ca pierdut şi să suprime 
în el noţiunea de speranţă. În tot cazul, fără a micşora 
gravitatea unei situaţii mai întâi îi zărea părţile liniştitoare. Aşa 
cum nu-şi spusese când era deasupra că, în fond, ar putea fi 
ucis şi nu fusese. Ar fi fost atât de uşor! O lovitură de pumnal şi 
l-ar termina, ca o piedică oarecum de neînvins, pe care el o 
alcătuia pentru adversarul său. Dacă nu-l ucisese, era pentru că 
suprimarea sa nu era absolut necesară şi că se putea mulţumi 
să-l reducă la neputinţă pe timpul celor câteva zile ce le 
necesita munca de cercetare. 

Şi această ipoteză era în înţelegere cu ceea ce ştia cu 
siguranţă Raoul. 

Dar, cu toate acestea, duşmanul nu şovăia în faţa soluţiei 
criminale. El se lăsa pe seama deciziei destinului. Dacă Raoul 
murea, atâta pagubă pentru el. 

„Nu voi muri, îşi spuse Raoul. Esenţialul este să nu mă tem de 
un alt atac”. 

Şi, de la început, instinctul lui făcându-l să-şi ia cea mai bună 


poziţie posibilă, îşi încordă toate forţele pentru a-şi îndoi puţin 
genunchii, să-şi întindă braţele şi să-şi umfle pieptul. Păstra 
astfel o libertate sigură a mişcărilor şi un loc pentru a respira. Pe 
de altă parte, îşi dădea seama exact de locul unde se găsea De 
mai multe ori, într-adevăr, alunecând sub dărâmăturile serei, 
căutând adăposturi unde omul cu pălărie se putea ascunde, 
remarcase acest loc situat nu departe de intrarea de altădată. 

Deci două speranţe de scăpare, pe sus de-a curmezişul 
cărămizilor, pietricelelor, nisipului şi fierului vechi prăbuşit; pe 
jos, chiar pe pământ unde odinioară era construită sera Dar 
pentru a încerca evadarea, trebuia să se mişte. Şi era acolo, 
poate, într-o dificultate de neînvins, sforile fiind înnodate în aşa 
fel încât la cel mai mic efort, ele se strângeau mai mult. 

In acest timp, îşi bătu capul cu toate mijloacele de a se 
reîntoarce şi de a-şi face loc. În acelaşi timp, cursul ideilor sale 
se continua. Işi imaginase toate fazele pândei, supravegherea 
exercitată asupra tuturor faptelor sale. Felul în care el fusese 
reperat pe culmea zidului, sub ramurile copacului şi modul abil 
prin care adversarul îl atrăsese în capcană. 

Lucru curios, datorită învelitorii care îl înfăşură şi a valului de 
pământ care ridica în jurul lui masa acumulată, el auzea, nu în 
mod confuz, ci cu o claritate da necrezut, zgomotele de afară, 
sau cel puţin cele care se ridicau dinspre Sena şi numai din 
această parte. Erau aduse, fără nicio îndoială, de vreun spaţiu 
care rămânea deschis printre dărâmături, de-a lungul malului de 
pământ şi care forma, în direcţia Senei, un fel de horn, aproape 
orizontal. 

Astfel, sirene de vapoare vuiră pe fluviu. Claxoane de 
automobil sunară pe drum. Biserica din Radicatel suna de 
unsprezece ori şi ultima bătaie nu lovise când el simţi primele 
uruituri ale unui motor pus în mişcare şi care era al său. ÎI 
recunoştea. L-ar fi recunoscut dintr-o mie. 

Şi într-adevăr era a sa maşina care pleca în sat, apoi pe şosea 
şi care, cu un mers sigur, se îndrepta spre Lillebonne. 

Dar Lillebonne? Asta era oare ţinta? Duşmanul, căci nu putea 
fi decât el, nu continua până la Rouen, până la Paris? Şi pentru 
ce ar face-o? 

Puțin, obosit datorită încercării sale dure de a se elibera, se 
odihni, reflectă. In fond, situaţia se prezenta astfel: a doua zi, 11 
septembrie la ora zece şi jumătate dimineaţa, trebuia să ajungă 


la castel şi să le ia pe Catherine şi pe Bertrande. Deci, până la 
ora zece şi jumătate sau unsprezece, nimic anormal. Catherine 
şi Bertrande nu s-ar nelinişti şi nu l-ar căuta. Dar după aceea? În 
cursul zilei, oare dispariţia, adică dispariţia lui atât de evidentă 
nu va duce la investigaţii care ar putea să-l salveze? 

In tot cazul, duşmanul trebuia să prevadă că cele două tinere 
rămâneau la Barre-y-va şi aşteptau. Or, acesta era eşecul 
întregii combinaţii, deoarece proiectul inamicului presupunea o 
libertate absolută de acţiune. La urma urmei, trebuia ca şi una şi 
cealaltă să fi plecat. Mijlocul? Unul singur: Să le cheme la Paris. 
O scrisoare, se recunoaşte scrisul. Deci o telegramă... o 
telegramă semnată Raoul, care să le spună că el a trebuit să 
plece numaidecât şi care să le impună să ia trenul chiar de la 
primirea depeşei. 

„Şi cum n-ar asculta ele? gândea Raoul. Porunca formală le-ar 
părea atât de logică? Şi apoi, pentru nimic în lume, ele n-ar 
rămâne la Barre-y-va fără protecţia mea”. 

El se frământă o parte din noapte, dormi destul de mult, cu 
toate că avu o anumită lipsă de aer, şi-şi reluă gândurile. Fără 
să aibă convingerea, credea că se va apropia sigur de ieşire, 
căci zgomotele din exterior îi ajungeau încă cu claritate.. Dar din 
câţi centimetri se compunea această apropiere, obţinută cu un 
preţ atât de greu şi prin mişcări minuscule ale corpului. 

Cât despre legăturile sale, ele nu se urneau. Singure sforile 
fixate prin puncte de legătură, ca odgoanele, se slăbeau puţin. 

Către ora şase dimineaţa, el crezu că recunoaşte uruitul 
familiar al automobilului său. Fără îndoială eroare. Zgomotul se 
opri înainte de Radicatel. De altfel, pentru ce inamicul ar fi 
readus această maşină a cărei prezenţă ar fi compromis efectul 
telegramei? 

Dimineaţa trecu. La prânz, deşi el nu simţise mersul nici unei 
maşini, presupuse că cele două surori părăsiseră Radicatel-ul, 
de la primirea telegramei, pentru a merge la Lillebonne să ia 
trenul. 

Contrar previziunilor sale, către ora unu, orologiul bisericii 
continuând să-l informeze regulat, el auzi o voce care striga, nu 
departe de el: 

„Raoul! Raoul!”. 

Era vocea Catherinei. 

Şi vocea Bertrandei striga la fel: 


„Raoul! Raoul!”. 

El le strigă la rândul său numele lor. Nimic. 

Alte strigăte fură lansate de cele două tinere femei, dar se 
îndepărtau. 

Şi din nou linişte. 


XII 
REVANŞA 


„M-am înşelat, gândi Raoul. Ele n-au primit telegrama care le 
ruga să vină la Paris, lângă mine şi, surprinse de dispariţia mea, 
mă caută”. 

Imediat are ideea că investigaţiile lor n-ar fi zadarnice şi că 
Be&choux, mai ales, specialist în materie, ar reuşi cu uşurinţă. 
Domeniul, de fapt, era de proporţii restrânse şi, ascunzătorile 
unde l-au putut îngropa presupunând că îl crezuse mort sau 
rănit - nu erau atât de numeroase. Stâncile defileului, Movila 
Romanilor, ruinele serei, două sau trei locuri poate pe care le 
cunoşteau toţi şi pe care el le cercetase adesea cu Bechoux, în 
afară de aceea, de pe coastă, de la pavilionul de vânătoare şi de 
la castel, unde s-ar putea disimula un cadavru? 

Dar orele treceau şi speranţa lui Raoul scădea. 

„Bechoux, îşi spunea el, nu este acum în formă. Oarecare 
înverşunare îi spune să mă regăsească, amorul propriu îi indică 
o parte din mijloace. Şi apoi, fără îndoială, rătăceşte cu cele 
două tinere femei şi cei doi servitori, afară din grădină, către 
colinele apropiate, către pădurice. Către Sena... şi apoi... şi 
apoi... cine ştie? poate nu s-au oprit la ipoteza unei crime. Ei pot 
crede că am plecat pentru motive fără amânare, fără să am 
timp să-i avertizez şi că efectuez o expediţie prealabilă... Şi mă 
aşteaptă!”. 

De fapt, ziua se sfârşi fără noi strigări. Niciun zgomot nu 
parveni în afară de zgomotele navelor, sau cele ale 
automobilelor. 

Orele de asemenea continuau să sune. Şi când, seara sună de 
ora zece, îşi spuse că Bertrande şi Catherine nu mai erau 
apărate de el şi că, cu noaptea care începea, ele trebuie că 
tremurau de frică. 

Îşi dublă eforturile. Sforile îl strângeau cu mai puţină tărie şi, 
punctele de legătură sfârşiră prin a ceda în aşa fel încât îi era 
posibil să înainteze mai repede spre ieşirea pe care şi-o imagina. 
Respira mai bine, în curmezişul materialului destul de destins al 
cuverturii. Dar foamea, fără a-l face totuşi să sufere, îl făcea să 
muncească mai violent şi mai puţin eficace. 


Adormi. Somn febril, întrerupt de coşmaruri care îl trezeau 
brusc... şi somn din care se deştepta imediat Aţipind de spaimă, 
fără a şti pentru ce. 

„Eh, eh! spuse el cu voce tare spre a-şi reveni în echilibru, 
oare creierul meu se va tulbura pentru două zile nefericite de 
oboseală şi de foame?”. 

Suna de ora şapte. Era dimineaţa de 12 septembrie, prima zi 
fatidică anunţată de el. Totul lăsa să se prevadă acum că 
inamicul ar câştiga bătălia. 

Această idee îl izbi cu o energie în care se întrezărea furie şi 
exasperare. Bătălia câştigată de altul însemna înfrângerea şi 
ruinarea surorilor, marele secret dispărut, nepedepsirea 
vinovatului... şi însemna şi moartea sa datorită lui însuşi. Dacă 
vroia să nu moară ci să învingă, trebuia să ridice piatra de pe 
mormânt şi să scape. 

Era conştient, după aerul mai curat pe care-l respira, că 
ieşirea nu era departe. Odată afară, el ar chema, ar veni cineva, 
ar fi salvat. 

Făcu efortul suprem. Poate cumva crezuse că pericolul 
trecuse, când deodată avu impresia că se producea în jurul lui 
un cataclism. Întreg dealul, unde, cu capul său, cu umerii, cu 
coatele, cu genunchii şi picioarele sale, îşi săpa bordeiul, se 
prăbuşi. Era oare mişcările sale care provocaseră nimicirea? Era 
inamicul care, veghind şi constatând progresele drumului spre 
ieşire, demolase printr-o lovitură de cazma edificiul fragil? In tot 
cazul, Raoul se simţi strivit din-toate părţile, sugrumat, pierdut. 

Rezistă. Se arcui sprijinind din nou. Îşi reţinu răsuflarea. 
Economisi aerul care-i rămânea. Dar de-abia dacă putea să-şi 
ridice pieptul şi respira sub greutatea care-l apăsa. 

Gândi încă: 

„Mai am pentru cincisprezece minute... Dacă, în cincisprezece 
minute...”. 

Numără secundele. Dar în curând tâmplele sale începură să 
bată, ideile sale se tulburaseră în delir şi nu mai ştiu ce se 
petrece. 


Se regăsi pe patul său, în vechea cameră pe care o ocupa la 
castel. Când deschise ochii, constată că era deja îmbrăcat, că 
Bertrande şi Catherine îl priveau neliniştite şi că pendula arăta 
ora opt fără un sfert. Murmură: 


„Cincisprezece minute... nu mai mult... nu... Fără ca...” 

— Repede, Arnold, aleargă la pavilion şi, adu-i înapoi valiza. 
Charlotte, o ceaşcă de ceai şi pesmeţi, dar repede, da? 

Şi, revenind la pat, Bechoux îi spuse: 

— Trebuie să mănânci, prietene... Nu prea mult... dar trebuie. 
Ah! La naiba, ne-ai jucat o farsă! Cine naiba te-a adus? 

Catherine şi Bertrande cu faţa descompusă, plângeau. Fiecare 
din ele îi luă câte o mână. 

Bertrande murmură:. 

— Nu răspundeţi... nu vorbiţi... Trebuie să fiţi la capătul 
puterilor Ah! de asta ne-a fost frică! Nu vă înţelegeam dispariţia. 
Spuneţi-ne... Dar nu, nu spuneţi nimic... odihniţi-vă!... 

„„„Tăcură. Dar erau şi una, şi cealaltă, atât de îngrijorate, încât 
îi puneau noi întrebări, cărora lui, pe loc, îi era dificil să-i 
răspundă. Îi era indiferent de Bechoux, căruia pericolele prin 
care trecuse Raoul îi păreau a fi complet nimicite. El arunca 
cuvinte incoerente şi se întrerupea pentru a striga ordine 
absurde... 

Când Raoul îşi bău ceaşca de ceai şi îşi mâncă pesmeţii puţin 
reconfortat, murmură: 

— Vi s-a trimis o telegramă din Paris, nu-i aşa? 

— Da, făcu Be&choux, ne chemai să venim cu primul tren. Să 
ne întâlnim cu tine. 

— Şi de ce nu aţi venit? 

— Eu, vroiam. Ele nu au vrut. 

— De ce? 

— Nu au avut încredere, spuse Bechoux. Nu credeau că tu 
puteai să le părăseşti aşa. Atunci am căutat... peste tot afară, în 
pădure. Şi pe urmă eram dezorientaţi. Erai oare plecat? Nu se 
ştia. Şi orele se scurgeau. Nu se mai dormea. 

— N-ai prevenit jandarmeria? 

— Nu. 

— Minunat. Şi cum m-au găsit? 

— Charllotte. Azi dimineaţă ea a strigat în casă: „A plecat 
dinspre seră., am văzut de la fereastră”. Atunci a alergat... S-a 
făcut o deschizătură... 

Raoul spuse foarte încet: 

„Mulţumesc, Charllotte”. 

Apoi. Cum era întrebat despre proiectele lui, articulă cu o 
voce foarte hotărâtă: 


„Să dormim mai întâi şi apoi plecăm... Vom merge la Le 
Havre... câteva zile... Aerul mării mă va restabili.” 

Il lăsară. jaluzelele fură trase, uşile închise Adormi. 

Când el sună, către ora două după-amiază şi când Bertrande 
intră în cameră, îl găsi întins pe un fotoliu, cu o înfăţişare mai 
bună, proaspăt bărbierit, îmbrăcat cu haine curate. Ea îl admiră 
o clipă cu ochi încântați, apoi merse spre el şi foarte simplu, îi 
îmbrăţişă fruntea. Apoi îl cuprinse cu mâinile şi lacrimi se 
amestecară cu sărutările ei 

Charlotte servi masa tuturor în camera lui Raoul. Mâncă puţin. 
Părea foarte sătul şi se grăbea să părăsească domeniul, ca şi 
cum amintirile suferințelor sale îl obsedau. 

B&choux trebui să-l susţină, aproape să-l urce în automobil. Îl 
instală în spate. Bechoux se aşeză la volan şi conduse relativ 
bine. Arnould şi Charlotte trebuiau să ia trenul de seară pentru 
Paris. 

La Le Havre, Raoul, nu vru, din motive pe care nu şi le 
formulă, să i se coboare valizele şi să se instaleze la hotel. Se 
duse pe plaja din Sainte-Avresse şi se întinse pe nisip, unde 
rămase toată ziua, fără să spună vreun cuvânt, trăgând în 
plămâni aerul mai proaspăt care se ridica puţin câte puţin 

Astfel soarele apuse printre norii lungi şi roz aliniaţi de-a 
lungul cerului şi ultima strălucire se stinse la orizont; cele două 
surori şi Béchoux asistară la spectacolul cel mai neaşteptat. 
Raoul d'Avenac se îndreptă deodată spre colţul plajei virane 
unde se găseau toţi patru şi începu să danseze un dans 
dezmăţat, compus din paşi şi gesturi bizare şi însoţit de mici 
țipete ascuţite, asemeni celor ale pescăruşilor care planau pe 
deasupra apei. 

— Ei bine, eşti nebun! exclamă Be&choux. 

Raoul îl apucă de talie, îl învârti, apoi îl ridică de la pământ şi 
îl înălţă cu braţele întinse în aer. 

— Catherine şi Bertrande râdeau şi se minunau. De unde îi 
venea această forţă neaşteptată lui, care părea, încă de 
dimineaţă extenuat de dura încercare? 

— Atunci, spuse el, antrenându-i, vă imaginaţi că voi zace în 
comă timp de zile şi zile? Gata cu prăpădenia. Ea se sfârşise 
chiar la castel, după ceaşca cu ceai şi cele două ore de somn. La 
dracu! Dacă credeţi, dragii mei prieteni, că-mi voi pierde timpul 
jucându-mă cu noi-născuţii. La treabă! Şi mai întâi să mâncăm. 


Mi-e o foame.!... 

Se duseseră toţi trei într-o cârciumă de vază unde serviră o 
masă copioasă în stil Gargantua şi niciodată ele nu-l văzuseră 
atât de plin de vervă şi de spirit. Bechoux, el însuşi era confuz 
din această cauză. 

— Ai întinerit în mormântul tău! strigă el. 

— Trebuie să compensezi ramolismentul tău, dragul meu 
Be&choux, spuse Raoul, Adevărat, în timpul acestei crize, tu ai 
fost vrednic de milă. Şi când ai condus maşina, ce gloabă ai fost. 
Adineauri tremurai de frică. Uite, vrei să-ţi dau o lecţie? 

Se înnoptase când se urcară din nou în maşină. De această 
dată, Raoul luă volanul şi-l aşeză pe Bechoux lângă el, iar pe 
surori în spate. 

— Şi mai ales, spuse el, să nu vă speriaţi! Am nevoie să mă 
dezmorţesc şi după ce vom pleca, restul vom vedea. 

De fapt, maşina păru că sare în sus şi, imediat, se lansă pe 
străzile pavate şi pe şoseaua care duce la Haifleur. O lungă 
coastă se netezea în faţa lor şi o trombă de abur trecu pe acest 
platou din Caux. Traversară târgul Saint-Romain şi o luară pe 
ruta Lillebonne. 

Adesea Raoul lansa un cântec de triumf sau îl apostrofa pe 
Béchoux. 

— Ei, dragul meu, te emoţionează? Pentru un muribund nu 
merg rău. lată. Béchoux, cum conduce un gentilom. Dar poate 
ţi-e groază? Catherine! Bertrande! Lui Béchoux îi e groază E 
preferabil, în acest caz, să opresc, ce ziceţi? 

întoarse către dreapta, înainte să se angajeze în lunga 
coborâre spre Lillebonne şi se îndreptă spre o biserică a cărei 
clopotniţe ţâşnea sub lună şi-n mijlocul norilor. 

Saint-jean-de-Folleville... Cunoaşteţi acest sat, nu, Bertrande, 
Catherine? Douăzeci de minute pe jos până la Barre-y-va. Am 
preferat să apar din sus, pentru a nu ne auzi venind pe şoseaua 
dinspre Sena. 

— De ce? întrebă Bechoux. 

— Ai să vezi, buflei. 

Îşi aşeză maşina în lungul unei pante de pământ şi urmară 
drumul învecinat care scoate la iveală castelul şi cătunul de 
Basmes, pădurea mamei Vauchel şi valea Radicatelului Mergea 
încet cu precauţie. Vântul sufla şi nori nu prea groşi întunecau 
luna. 


Sosiră astfel din susul zidurilor, nu departe de mărăcinişul 
unde Raoul, cu o zi înainte, ascunsese scara. Regăsind-o o 
sprijini de zid. Urcă şi observă parcul. Apoi îşi chemă însoțitorii. 

— Sunt doi care muncesc le spuse el cu voce joasă. Nu sunt 
prea surprins de asta. 

Ceilalţi urcară, rând pe rând. Dornici, să vadă şi întinseră 
capul. 

Două umbre, într-adevăr, erau în picioare, de-o parte şi de 
alta a râului, în înaltul porumbarului, unul în insulă, celălalt pe 
marginea parcului. Ele nu se mişcau şi nu păreau să se ascundă. 
Ce făceau? La ce muncă misterioasă se dădeau? 

O pâclă uşoară legând norii, nu se puteau recunoaşte cele 
două fiinţe, dacă într-adevăr erau cunoscute deja. Siluetele lor 
păreau din ce în ce mai aplecate deasupra râului. Trebuiau să-şi 
afunde privirile şi să urmărească ceva. Totuşi nu aveau nicio 
lanternă care putea să-i ajute S-ar spune doi braconieri la pândă 
sau care întindeau curse. 

Raoul aduse scara până la casa lui Bechoux. Apoi, se duseră 
la castel. Două lanţuri cu lacăt întăreau încuietoarea de la uşă. 
El făcuse dublură tuturor cheilor şi avea de asemenea cheia 
care deschidea uşa casei prin dos. Mergeau cu grijă, dar nu 
exista niciun pericol decât ca ceilalţi care operau în parc, în faţa 
castelului, să-i poată auzi. O lanternă de buzunar foarte slabă le 
lumina drumul. 

Raoul intră în sala de biliard. Şi luă, din mijlocul unei panoplii 
cu arme vechi scoase din uz, o puşcă aşezată dinainte. 

— E încărcată, spuse el. Recunoaşte, Be&choux, că este bun 
cartuşul şi că nu te îndoieşti de asta. 

— Nu-i veţi ucide, murmură Catherine, care se sperie. 

— Nu, dar voi trage. 

— Oh! Vă implor. 

El stinse lanterna şi foarte încet, deschise una din ferestre şi 
ridică unul din voleţi. 

Cerul era din ce în ce mai închis. În acest timp, jos, cam la 60 
sau 80 de metri se vedeau încă cele două umbre nemişcate, 
asemeni unor statui. Vântul bătea intens. 

Se scurseră câteva minute. Una din umbre făcu un gest lent. 
Cealaltă, care era pe insulă, se îndoi mai mult deasupra râului. 
Raoul îşi rezemă arma de umăr. 

Catherine, cu lacrimile curgând îl imploră: 


— Vă rog... vă rog... 

— Ce vreţi să fac? întrebă el. 

— Să alergi şi să-l prinzi 

— Şi dacă fug? Dacă ne scapă? 

— Imposibil. 

— Prefer o certitudine. 

Ochi. 

Inima celor două femei se crispă. Ar fi vrut ca actul teribil să 
se fi produs deja şi se temeau să audă detunătura. 

In insulă, umbra se înclină încă mai mult, apoi se îndreptă. Era 
acesta semnalul plecării? 

Una după alta urmară două detunături. Raoul trăsese. Şi 
acolo, cele două fiinţe, se rostogoliră pe iarbă gemând. 

— Nu vă mişcaţi de aici. Porunci Raoul Bertrandei şi 
Catherinei. Nu vă mişcaţi! 

Şi, ca şi cum ele insistau pentru al urma: 

— Nu, nu, spuse el, nu se ştie niciodată cum pot reacţiona 
aceşti ticăloşi. Aşteptaţi-ne şi pregătiţi tot ce trebuie pentru ai 
îngriji. Oricum, nu este prea grav. Le-am tras cu alice la picioare. 
Be&choux, vei găsi în cufărul din vestibul curele de piele şi două 
frânghii. 

El însuşi, trecând prinse un şezlong care putea servi drept 
brancardă şi merse, fără să se grăbească, spre râu, pe malurile 
căruia cei doi răniţi zăceau nemişcaţi. 

La ordinul lui, Bechoux ţinea un revolver în mână şi Raoul 
spuse aceluia, dintre adversari care era mai aproape: 

— Nu-i o lovitură necinstită, nu, prietene! La cea mai mică 
tentativă, brigadierul te doboară ca pe o lichea neruşinată. În 
rest la ce ţi-ar servi să protestezi? 

Ingenunche. Aruncă un jet de lumină şi râniji: 

— Bănuiam eu că erai tu, domnule Arnold. Dar manevrai atât 
de abil încât presupunerile mele se risipeau mereu şi nu m-am 
convins decât azi dimineaţă. Şi acum, ce făceai acolo, dragul 
meu? Pescuiai praf de aur în râu? Bechoux, imobilizează-mi 
acest client pe brancardă. Două curele la încheietura mâinilor va 
fi suficient. Şi apoi, linişte, nu-i aşa? Are alice în aripă, sau mai 
curând în fese. 

Il duseră cu atenţie în salonul principal unde cele două tinere 
aprinseră lămpile şi Raoul le spuse: 

— lată coletul numărul 1, d-l Arnold. Doamne, da... lacheul, 


servitorul fidel al bunicului Montessieux,. Omul său de încredere. 
Nu vă aşteptaţi la asta, nu? Şi acum, numărul 2. 

Zece minute mai târziu, Raoul şi Bechoux culegeau 
complicele care reuşise să se târască până la porumbar şi a 
cărui voce plângătoare bâlbâia: 

— Eu sunt... da, eu sunt... Charlotte... dar nu am nicio vină... 
n-am făcut nimic. 

— Charlotte! strigă Raoul pufnind în râs. Cum este frumoasa 
bucătăreasă în salopetă şi-n pantalon de pânză! Spune, deci, 
Béchoux, felicitările mele... E fermecătoare astfel iubita ta! Şi 
totuşi, Charlotte. Complicea d-lui Arnold! Asta e din cale afară şi 
nu m-am gândit. Sărmană Charlotte, oare nu v-am cam piperat 
partea cea mai cărnoasă a confortabilei voastre persoane? O vei 
îngriji, nu, Be&choux? Oh, câte comprese, răcoritoare, puse 
delicat şi schimbate des. 

Raoul cercetă malurile râului şi ridică de jos o fâşie lungă de 
pânză fină, compusă din două cearceafuri cusute cap la cap şi 
care se târa de la un mal la altul, scăldându-se în apă. 

O cută largă forma un buzunar la partea inferioară. 

— Ah! ah! exclamă el vesel. lată deci fileul nostru de pescuit! 
Peştii noştri de aur, B&choux! 


XIII 
RECHIZITORIUL 


Cei doi captivi se întindeau pe două canapele din salon. DI. 
Arnold, atins destul de rău la coapsă, scotea gemete înăbuşite 
Charlotte suferea mai puţin, câteva alice numai pleznindu-i 
pulpa. 

Bertrande şi Catherine îi contemplau cu stupoare. Nu-şi 
credeau ochilor. Arnold şi Charlotte, doi servitori al căror 
ataşament le păruse mereu fără limite, doi confidenţi doi 
prieteni aproape... erau ei vinovaţii? Ei manevraseră toată 
sumbra aventură? Ei trădaseră, furaseră, omorâseră? 

Be&choux însuşi arăta o faţă descompusă şi păstra atitudinea 
copleşită a unui domn asupra căruia s-au adunat cele mai rele 
nenorociri. Se apleca asupra bucătăresei şi îi vorbi foarte încet, 
cu gesturi care exprimau ameninţare reproşuri şi disperare. 

Ea ridica umerii şi părea să îi răspundă printr-o insultă 
dispreţuitoare care îl scoase din sărite. 

— Desfă legăturile, dragule Bechoux. Biata ta prietenă nu are 
un aer după placul său. 

Bechoux  desfăcu cele două curele care strângeau 
încheieturile mâinilor. Apoi imediat eliberată, Charlotte căzu în 
genunchi în faţa Bertrandei şi reîncepu lamentările. 

— Nu am nicio vină, doamnă. Doamna să mă ierte... Doamna 
ştie bine că eu l-am salvat pe d-nul d'Avenac... 

Béchoux se îndreptă brusc în zăpăceala lui. Argumentul îi 
părea de necombătut şi îl indigna cu o forţă neprevăzută. 

— Este adevărat! Cu ce drept ni se spune că Charlotte este 
vinovată? Şi apoi, vinovată de ce? Căci, după toate, ce probe 
există contra ei? Şi ce probe există de asemenea împotriva lui 
Arnold? sau mai mult, ce acuzaţii? De ce sunt ei acuzaţi? 

Be&choux, cum se spune, punea paie pe foc, pe măsură ce 
vorbea cu emfază. Se exalta, provoca, câştiga teren, şi întors 
spre Raoul, îl ataca în faţă pe adversarul său. 

— Da, te întreb, de ce-o acuzi pe această nenorocită? De ce îl 
acuzi de asemenea pe Arnold? l-ai surprins pe malul apei de la 
Barre-y-va, în timp ce trebuia să fie în trenul de Paris... şi apoi? 
Dacă au preferat să întârzie plecarea cu o zi, este o crimă? 


Bertrande dădea din cap, impresionantă de logica lui Bechoux 
şi Catherine murmura: 

— L-am cunoscut întotdeauna pe Arnold... Bunicul avea toată 
încrederea în el... cum să-ţi imaginezi că acest om l-ar fi putut 
ucide pe soţul Bertrandei, adică însăşi fiica bunicului? Şi pentru 
ce ar fi făcut astfel? 

Raoul pronunţă cel mai liniştit posibil: 

— Nu am pretins niciodată că el l-a ucis pe d-nul Guerin. 

— Atunci? 

— Atunci, să ne explicăm, spuse Raoul decis. Afacerea este 
obscură, complicată, să o lămurim împreună. Am impresia că d- 
nul Arnold ne va ajuta. Nu-i aşa, d-le Arnold? 

Servitorul, eliberat de piedicile sale, de Bechoux, stătea 
aplecat, nu prea bine. Pe un fotoliu. Faţa sa, de obicei 
indiferentă şi care căuta mai curând să treacă neobservată, 
arăta acum o expresie de nepăsare şi de aroganță care trebuia 
să fie veritabilă. 

El replică: 

— Nu mă tem de nimic. 

— Nici chiar de poliţie? 

— Nici chiar de poliţie. 

— Dacă vei fi predat? 

— Nu mă veţi preda. 

— Este un fel de mărturisire pe care o faci? 

— Nu mărturisesc nimic. Nu neg nimic. Nu-mi pasă de dvs. şi 
de ceea ce veţi putea spune. 

— Şi dvs., simpatică Charlotte? 

Bucătăreasa părea că prinsese ceva curaj ascultându-l pe 
Arnold. Ea replică hotărât: 

— Nici eu, domnule, nu mă tem de nimic. 

— Perfect. Poziţiile voastre sunt luate. Vom vedea dacă ele 
corespund realităţii. Asta se va face repede. 

Şi Raoul, tot plimbându-se cu mâinile la spate, începu: 

— Asta se va face repede, cu toate că suntem obligaţi, să 
reluăm afacerea de la început. Dar mă voi mulţumi cu un simplu 
rezumat care va da evenimentelor locul lor cronologic şi 
valoarea lor naturală. Acum şapte ani, adică cu cinci ani înaintea 
morţii, d-l Montessieux angajă ca fecior de casă pe d-l Arnold, în 
vârstă de patruzeci de ani acum. Şi care îi fusese recomandat 
de unul din furnizorii lui care s-a spânzurat de atunci, în urma 


unor speculații destul de neclare. Arnold, inteligent, 
îndemânatic, trebui să-şi dea seama destul de repede că i se va 
întâmpla ceva, într-o zi sau alta, unui bătrân aşa de misterios şi 
aşa de original ca patronul său. Il îngriji, se supuse uşor 
obiceiurilor şi manierelor sale, obţinu încrederea sa, deveni 
servitorul său, băiatul său de laborator şi omul de încredere al 
casei. Într-un cuvânt se făcu indispensabil. Amintesc această 
perioadă după ceea ce mi-aţi povestit, Catherine şi mi-aţi 
povestit-o fără să prea ştiţi că vă interogam şi asta la 
întâmplare, din amintirile dvs. Or, aceste amintiri evocau adesea 
o oarecare neîncredere pe care bunicul dvs. o păstra mereu, 
chiar cu Arnold şi chiar cu dvs. care eraţi totuşi preferata sa şi 
care nu puteaţi gândi că el avea secrete şi că ar fi poate util să 
cunoaşteţi secretele sale. 

Raoul se întrerupse, constată atenţia profundă pe care i-o 
dădeau auditorii săi. Şi continuă: 

— Aceste secrete sau mai bine acest secret, era producerea 
aurului. Noi îl ştim astăzi. Dar este foarte sigur că servitorul 
Arnold îl ştia la acea dată deoarece d-nul Montessieux nu se 
ferea de asta prea tare şi pentru că îi arăta chiar notarului său, 
maestrul Bernard, rezultatul cercetărilor sale. Ceea ce ascundea 
era procedeul său. Şi asta d-nul Arnold vroia cu tot preţul să 
cunoască. Secretul de fabricaţie? Era în chiar laboratorul aşezat 
în pod. Eră în chiar laboratorul mai misterios, aşezat în subsolul 
porumbarului. Aşa cum mi-aţi spus, Catherine şi pentru care d- 
nul Montessieux făcuse să se tragă electricitate cu ajutorul 
băieţilor pe care i-a găsit. Dar se fabrică aur? Laboratoarele nu 
erau o înşelătorie. Nu serveau altor scopuri principalul fiind, 
precis de a lăsa să se creadă în fabricarea aurului? Astea au fost 
întrebări pe care d-nul Arnold trebuia să şi le pună şi pentru 
soluţionarea cărora îşi spiona stăpânul cu îndărătnicie... şi de 
asemenea în zadar. 

În fond, sunt convins că la moartea d-lui Montessieux, el nu 
ştia despre asta mai mult cum nici eu nu ştiam înainte de citirea 
testamentului. Şi aceasta se reducea, pe scurt, la a presupune, 
după un anumit număr de deducţii, că exista o legătură între 
prezenţa aurului la Barre-y-va şi cursul unui râu de-a latul 
domeniului şi în partea acestui râu care traversează domeniul. 
De la început, ochii mei se fixară asupra apei limpezi a L'Aurelle- 
ei şi de la început notai acest nume al râului a cărei etimologie 


este semnificativă. L'Aurelle este râul aurului, nu-i aşa? Am 
rămas deci în barcă, am pescuit pe mal, căutând să descopăr 
vreo părticică din metalul care să fie rostogolit pe fund sau care 
înota între două ape. 

D-nul Arnold trebuia să lucreze, ca şi mine în timpul 
vacanţelor pe care stăpânul său şi Catherine le luau aproape de 
paşti şi în lunile de vară. El îşi urmărea de altfel opera 
executând mereu lovituri fructuoase în ţinutul unde sfârşise prin 
a se impune sub numele de omul cu pălărie uriaşă. Sunt 
convins, Bechoux, că, dacă s-ar cerceta datele acestor isprăvi 
de care nu ţi-am vorbit încă, cred că ele ar corespunde şederii 
lui Arnold la Barre-y-va. 

Şi apoi surveni moartea d-lui Montessieux care continuă cu 
furtul testamentului, furt a cărei responsabilitate aş înclina să o 
atribui d-lui Arnold. El căuta să-l prevină pe d-l Guercin, să-i 
ofere serviciile, să-i destăinuie unele detalii relative la stăpânul 
său şi în final să-i propună un plan de acţiune Rezultatul: d-l 
Guercin se duce la Barre-y-va, şi organizează cu pădurarul 
Vauchel mutarea celor trei sălcii. De-acum încolo râul face parte 
din parcela care într-o zi sau alta o va moşteni doamna Guercin. 

Totul se combină astfel între cei doi oameni, încet, căci lor le 
lipsesc elementele adevărului. Râul se află chiar în centrul 
operaţiilor viitoare. Aurul este acolo, undeva. Dar cum să 
rezolve problema fără explicaţiile pe care le-a promis d-l 
Montessieux şi pe care Arnold şi D-l Guercin nu reuşesc să le 
descopere? 

O singură informaţie, dacă exista una şi dacă ea contribuie la 
afacere: seria de cifre însemnată la sfârşitul testamentului, de d- 
| Montessieux. Este puţin şi asta presupune că d-l Guercin nu i-a 
găsit niciodată semnificaţia şi chiar că nu i-a dat niciodată 
importanţă. Totuşi, trebuie să lucreze. Eventuala căsătorie a 
Catherinei precipită lucrurile. Cele două surori decid să se 
instaleze aici. Cu atât mai mine. Arnold va fi pregătit. El 
corespondează cu dl. Guercin. Acesta soseşte, îl plăteşte pe 
secretarul notarului, Femeron, face în aşa fel ca să-i dea 
însemnătatea sa testamentului introducându-l în dosarul 
Montessieux. Şi începe investigaţiile în parc... 

— Şi moare asasinat de servitorul Arnold! strigă ironic 
Bechoux, aruncând aceiaşi obiecţie pe care o arătase deja în 
timpul primei dezbateri. 


Şi Bechoux adăugă: 

— De servitorul Arnold, care se afla pe pragul bucătăriei când 
omorul fu comis şi care mă urmărea când mă îndreptam spre 
porumbar, de pe pragul căruia trăsese un foc de revolver! 

— Te repeţi, Bechoux, spuse Raoul. Şi eu mă voi repeta 
răspunzându-ţi că servitorul Arnold nu l-a ucis pe d-l Guercin. 

— In acest caz, arată-ne vinovatul. Sau este cu adevărat 
Arnold - şi vă afirm că nu - sau este un altul şi tu nu ai dreptul 
să-l acuzi pe Arnold de o crimă pe care nu a comis-o. 

— Nu este o crimă. 

— D-l Guercin nu a fost asasinat? 

— Nu. 

— De cea murit? 

— De un guturai? 

— A murit ca urmare a unei serii de întâmplări funeste 
declanşate de d-l Montessieux. 

— Haida-de, iată că vinovatul era d-l Montessieux, care nu 
mai exista de aproape doi ani. 

— D-l Montessieux era un om cu toane şi un inspirat şi asta 
este toată explicaţia. Stăpân al aurului, nu admitea ca un altul 
să-şi poată însuşi din ceea ce el cercetase atâta şi din ceea ce, 
în sfârşit, descoperise. Inchipuieşte-ţi că un avar ar îngrămădi în 
subsolul  porumbarului un tezaur inestimabil şi că d-l 
Montessieux l-ar putea crede inepuizabil; nu te gândeşti că 
acest avar şi-ar lua toate precauţiile pentru a apăra toate 
bunurile sale în timpul absenței sale? Or, în ultimii ani din viaţa 
sa d-l Montessieux, nu mai putea suporta iarna destul de aspră 
de pe malurile Senei şi în timpul verii care precedă moartea sa, 
profită de firele electrice pe care fiul Vauchel le pusese în 
laboratorul său subteran, pentru a instala singur, în mare secret, 
un sistem capabil de a apăra automat şi mecanic, intrarea 
porumbarului. Era suficient ca un intrus să încerce să deschidă 
uşa pentru ca un revolver plasat la înălţimea omului să tragă 
asupra lui şi să-l atingă din plin în piept. Aceasta era, 
matematic, de  neînlăturat.  lnaintaşul său decedat, d-l 
Montessieux, pentru mai multă siguranţă, făcu să se pună, de 
fiecare parte a punţii şubrede o pancardă cu această inscripţie: 
„A se repara. Trecere periculoasă”. Apoi, la fel ca la sfârşitul 
fiecărei luni de septembrie, încuie casa, luă cu sine cheile şi 
plecă la Paris cu Arnold şi Catherine. In aceeaşi seară murea de 


o congestie. 

Nu mă îndoiesc că nu ar fi vrut să lase instrucţiuni pentru ca, 
în caz de deces, nimeni să nu încerce să pătrundă în porumbar, 
fără să blocheze sistemul. Dar nu a mai avut timp pentru asta, 
ca şi pentru a dezvălui secretul aurului. Se scurseră douăzeci de 
luni. O întâmplare vru ca nimeni să nu încerce să deschidă 
porumbarul, nimeni neîncercând evident să se aventureze pe 
podul şubred al insulei O altă întâmplare vru ca umiditatea să 
nu deterioreze nici firele electrice, nici gloanţele din revolver. Pe 
scurt, când dl. Guercin, aflând de Catherine că traversa frecvent 
puntea, riscă şi el la rându-i, se apropie de porumbar, a cărei 
uşă deschizându-se, el primi un glonţ în piept. Şi astfel, el nu a 
fost asasinat, ci a murit ca victimă a hazardului. Cele două surori 
îl ascultau cu o atenţie până la pasiune şi convingerea lui 
demonstra că nu se înşela. Béchoux devenise posomorât. 
Servitorul aplecat înainte, nu-şi lua ochii de la Raoul d'Avenac. 
Acesta reluă: 

— Arnold cunoştea oare capcana întinsă? După câte ştiu, nu 
mergea niciodată, în insulă. Neîncredere gândită? Abţinere 
întâmplătoare? Nu ştiu nimic despre asta în tot cazul după 
moartea d-lui Guercin rămânea singurul, şef al complotului 
destinat să capteze comorile d-lui  Montessieux. Justiţia 
reprezentată prin judecătorul de instrucţie nu înțelegeau nimic 
din afacere şi, nu mai mult, poliţia reprezentată prin brigadierul 
Be&choux, care în toate aceste circumstanţe, trebuie s-o spun, se 
arăta de o suficienţă deplorabilă... 

Be&choux întrerupse, ridicând umerii: 

— Vei pretinde de a fi ghicit aceasta, tu, la moment? 

— Chiar la minut. Din moment ce nu era nimeni aici pentru a 
comite crima, înseamnă că ea se comisese singură. De la 
aceasta până la a înţelege situaţia nu era decât un pas. Şi eu l- 
am sărit numaidecât examinând firele electrice şi revolverul. 
Deci, pentru a reveni la d-l Arnold, el era liber să lucreze după 
obiceiul său, înlăturând mereu pericolele care puteau surveni. 
Astfel Dominique Vauchel, care lucrase cu d-l Montessieux, ştia 
câteva lucruri şi trebuia să fi ghicit alte câteva. Deşi puţin 
vorbăreţ, el îi spusese mamei sale şi bătrâna nebună trăncănea 
aiurea despre cele trei „şălcii” şi despre pericolele la care era 
expusă Catherine. Trebuia deci să fi fost-prevăzătoare. 

— Şi pentru ce, rânji B&choux, Arnold a început prin a se 


debarasa de Dominique Vauchel, apoi de mama Vauchel? 

Raoul bătu din picior şi pronunţă cu o voce puternică: 

— Ei bine, nu, asta te înşeală, Arnold nu este un asasin. 

— Totuşi. Dominique şi mama sa au fost ucişi. 

— El nu a ucis niciunul, spuse Raoul cu aceeaşi furie. Arnold 
nu a ucis pe nimeni, dacă se numeşte ucidere comiterea unei 
crime cu premeditate. 

Béchoux se încăpăţână: 

— Totuşi, este chiar ziua în care Catherine Montessieux avea 
întâlnire cu Dominique Vauchel - şi cineva care era ascuns, 
Arnold sau un altul, a auzit de această întâlnire - în acea zi 
Dominique Vauchel a fost strivit sub un copac. 

— Şi apoi? Nu este un accident foarte natural? 

— Deci coincidenţă? 

— Da. 

— Ezitarea doctorului? 

— Eroare. 

— Măciuca găsită? 

— Ascultă-mă, Theodore, spuse Raoul cu o voce mai 
cumpănită. La urma urmelor, tu nu eşti atât de cretin pe cât vrei 
să laşi să se creadă şi vei sesiza valoarea raţionamentului meu. 
Moartea lui Dominique Vauchel a precedat-o pe aceea a D-lui 
Guercin, dar ea a fost unul din acele incidente care, cu 
transplantarea celor trei sălcii şi prezicerea mamei Vauchel, au 
speriat-o cel mai mult pe Catherine Montessieux. Presupun că, 
la acea vreme, s-a produs în spiritul d-lui Guercin şi a lui Arnold 
o oarecare clarificare relativă la testament sau, mai puţin la 
explicaţiile care trebuiau să fie adăugate de d-l Montessieux. 
Poate că enigma cifrelor înscrise pe document este cea care a 
hotărât. În tot cazul, un alt plan s-a impus servitorului Arnold, un 
plan fondat pe această teroare crescândă, pe care moartea d-lui 
Guercin trebuia s-o ducă la culme şi imediat, chiar în ziua 
acestei morţi, mama Vauchel, devenită cu totul nebună, era 
ascunsă în frunza fără a-i fi posibil să recunoască punerea la 
cale a morţii. Şi, la câtva timp după aceasta, sărmana nebună 
cădea de pe scară fără a fi posibil să se afirme un alt lucru decât 
intenţia de a o face să cadă de pe scară. 

— Fie, strigă Bechoux. Dar care este planul servitorului 
Arnold? La ce vrea el să ajungă? 

— La aceea ca toată lumea să părăsească acest castel. El a 


venit aici pentru a lua aur. Dar el a întrezărit că nu va lua acest 
aur, că nu va putea îndeplini munca necesară pentru a-l lua 
decât dacă va fi părăsit castelul, astfel ca nimeni să nu-l poată 
supraveghea. Castelul trebuie să fie gol înaintea unei date fixe, 
care este 12 septembrie şi, pentru a obţine aceasta trebuie să 
creeze aici o atmosferă de spaimă care în mod fatal le va obliga 
pe cele două surori să plece. El nu le va ucide, deoarece nu are 
instinctele unui ucigaş. Dar le va alunga de aici. Şi, într-o seară 
el intră pe fereastră în camera Catherinei şi o apucă de gât. 
Atentat, vei spune. Da, dar atentat simulat. El, o apucă de gât. 
Dar nu o ucide. Avea timp pentru asta. Dar, la ce bun? Nu este 
acesta scopul lui. Şi fuge. 

— Fie, strigă Be&choux mereu gata să cedeze, dar care mereu 
se răzvrătea. Fie. Dar dacă era cu adevărat Arnold cel pe care l- 
am deosebit în parc, cine a tras cu puşca asupra lui din propria-i 
cameră? 

— Charlotte, complicea lui! În caz de alertă era lucrul înţeles 
între ei. Arnold face omorul. Când noi sosim, mai nimeni. El se 
afla din nou sus, în camera, lui, iar noi îl întâlnim când coboară 
din nou, cu puşca în mână. 

— Dar pe unde s-a urcat din nou? 

— Există trei scări, dintre care una la margine şi de care el se 
serveşte fără îndoială de fiecare dată când dă câte o lovitură 
noaptea. 

— Dar dacă el era cu adevărat vinovatul, n-ar fi fost atacat, şi 
Charlotte cu atât mai mult! 

— Simulare! Nu trebuie cu niciun preţ să fie bănuit. El rupe o 
scândură a podului şi dinspre pentru a se scălda. O bârnă a 
şopronului se desprinde, şopronul se prăbuşeşte, dar Charlotte 
nu este atinsă, bineînţeles Numai teroarea sporeşte aici. Cele 
două surori nu vor să mai rămână. Şi cum ele ezită, o nouă 
agresiune, un foc tras prin geam asupra Bertrandei 
Montessieux, foc ce nu o atinge, bineînţeles. Castelul este 
închis. Ele se instalează la Le Havre. 

— Arnold şi Charlotte la fel, observă Be&choux. 

— Şi apoi? Ei vor cere un concediu, iată totul, un concediu 
care le va permite să fie la castel pe furiş, pe 12, 13 şi 14 
septembrie. Şi am astfel intuiţia, sau mai degrabă convingerea 
obiectivă, că aceste date guvernează totul, că, dacă vă readuc 
pe amândouă aici, conform hotărârii notarului, este suficient să 


vă anunţaţi plecarea pentru 10 sau 11 sau mai târziu, având 
astfel linişte. De atunci, trei săptămâni de linişte. Castelul va fi 
gol... 

Totuşi data se apropie, Arnold se teme. Se teme cu atât mai 
mult cu cât Charlotte trebuie să-i raporteze câteva rezerve pe 
care d-na Guercin pare să le aibă. Plecarea nu este simulată? Nu 
vor reveni pe negândite? Eu nu sunt capabil să neglijez 
plecarea. El simte asta şi se agită. Şi, de această dată, lucrează 
cu mai puţine scrupule. In clipa când va câştiga bătălia, se va 
retrage din faţa unui atac mai grav. Şi cum spionează plimbările 
mele în barcă, într-o seară, face să se rostogolească un bolovan 
asupra mea... asupra mea şi a celor două stăpâne care mă 
însoțeau fără ştirea lui. Acolo, într-adevăr, are loc atentatul şi 
dacă noi am scăpat, este numai printr-un miracol. Dar războiul 
s-a declarat. Eu sunt cu siguranţă inamicul. Trebuie să mă 
suprime. Arnold mă pândeşte, nu pierde unul din gesturile mele, 
nu se teme să se descopere pe jumătate, împingându-mă pe 
pista omului cu pălărie. Şi atunci are loc agresiunea supremă 
unde el riscă totul pentru tot. După ce m-a atras spre ruinele 
serei, el m-a îngropat. Apoi ia maşină mea (căci ştie să conducă, 
ceea ce vă ascunsese) se îndreaptă spre Paris, şi vă trimite, 
semnat cu numele meu, o telegramă care vă roagă pe amândoi, 
să mă întâlniți. Dacă nu eraţi bănuitoare, el rămânea singur la 
castel, cum vroia. Supărat, furios, constatând că am reuşit să 
sap o galerie pe unde pot scăpa, face să cadă asupra mea tot 
molozul. Fără Charlotte, eram pierdut. 

Din nou Béchoux se ridică: 

— Vezi bine!... Fără Charlotte, tu însuţi spui. Deci Charlotte nu 
are nicio vină în afacere. 

— Este complicea lui, de la primul moment, până la ultimul. 

— Nu, pentru că ea te-a salvat. 

— O remuşcare! Până aici ea accepta totul de la Arnold, îl 
aproba şi colabora în toate faptele sale. La momentul suprem, 
ea n-a vrut crima care se împlinea, sau mai mult, n-a vrut ca 
Arnold să fie criminal. 

— Dar de ce? Ce interes avea? 

— Vrei s-o ştii? 

— Da. 

— Vrei să ştii pentru ce ea n-a vrut ca Arnold să fie un 
criminal? 


— Da. 

— Pentru că îl iubeşte. 

— Cum? Ce spui tu? Ce îndrăzneşti să spui? 
— Spun că Charlotte este metresa lui Arnold. 
B&choux ridică pumnii şi urlă: minţi! Minţi! 


XIV 
DESPRE AUR 


Lacheul Arnold urmărise argumentarea lui Raoul cu un aer din 
ce în ce mai pasionat. Cu mâinile fixate pe fotoliu, cu bustul pe 
jumătate ridicat pe braţe, cu faţa crispată de atenţie astfel încât 
cuvintele lui Raoul păreau să-i exaspereze minut cu minut, el 
asculta fără să sufle un cuvânt. 

— Minţi! Minţi! continua să strige Be&choux. Şi este foarte urât 
să acoperi cu insulte o femeie care nu-ţi poate răspunde. 

— Cum! protestă Raoul, dar îi este permis să-mi dea toate 
răspunsurile pe care le vrea. Le aştept fără teamă! 

— Te dispreţuieşte, şi eu la fel. Ea este inocentă şi Arnold la 
fel. Toate istoriile sunt poate juste şi nu mă îndoiesc chiar că 
sunt. Dar, nu se aplică nici la unul, nici la altul Ascultă, mă 
declar contra acuzațiilor tale şi îi acopăr şi pe unul-şi pe altul cu 
autoritatea şi experienţa mea Ei nu sunt vinovaţi. 

— La dracu! Ce te face să crezi? 

— Probe! 

— Una singură ţi-ar ajunge? 

— Da. Dacă nu poate fi înlăturată. 

— Mărturisirea lui Arnold va fi o probă de neînlăturat? 

— Zău?! 

Raoul se apropie de lacheu şi faţă în faţă, ochi în ochi, îl 
întreabă: 

— Tot ceea ce am spus este adevărat, nu-i aşa? 

Servitorul articulă înăbuşit: 

— De la primul până la ultimul cuvânt. 

Misterul. Domnişoara' 

Şi reluă, pe tonul stupefiat al unui om care nu înţelege. 

— De la primul până la ultimul cuvânt. S-ar crede că aţi 
asistat la toate actele mele şi mi-aţi citit toate gândurile. 

— Ai dreptate, Arnold. Ceea ce nu văd, ghicesc. Viaţa ta îmi 
apăru aşa cum a trebuit să fie. Prezentul tău, explică trecutul 
tău. A trebuit să faci parte dintr-un circ unde exercitai meseria 
de acrobat, nu-i aşa? 

— Da, da, răspunse Arnold, într-un fel de delir în care era ca 
fascinat de Raoul. 

— Nu-i aşa? Ştiai să te întinzi, să-ţi alungeşti corpul în aşa fel 


încât să aluneci într-un butoi prea strâmt? Datorită vârstei tale, 
poţi încă, la nevoie, să urci în camera ta prin exterior, ajutându- 
te de ţevi şi de straşină? 

— Da, da. 

— Atunci, nu m-am înşelat? 

— Nu. 

— În nimic? 

— În nimic! 

— Şi eşti amantul Charlottei? Nu la sfatul tău l-a vrăjit pe 
Be&choux, aşa încât l-a făcut să vină aici, pentru a-ţi permite să 
lucrezi după bunul tău plac, sub protecţia poliţiei pe care o 
reprezenta? 

— Da... da... 

Pe măsură ce servitorul confirma precizările date de Raoul, 
mânia lui Bechoux devenea mai violentă. Livid, nesigur, îl apucă 
de guler pe Arnold şi, scuturându-l bolborosi: 

— Te arestez... te predau Parchetului... vei răspunde de 
crimele tale în faţa justiţiei. 

Domnul Arnold dădu din cap şi rânji vajnic: 

— Nu... nu-mi veţi face nimic. Să mă predati înseamnă să o 
predaţi şi pe Charlotte. Şi nu aţi voi asta. Şi asta ar însemna de 
asemenea să se facă scandal şi să se compromită d-na 
Catherine, d-na Guercin. Şi la asta se va opune d-nul d'Avenac. 
Nu-i aşa, domnule, d'Avenac, dvs., care sunteţi şeful şi de care 
Bechoux este forţat să asculte, nu-i aşa că vă veţi opune la 
întreaga acţiune împotriva mea? 

Părea să-l provoace pe Raoul şi să accepte duelul în cazul în 
care acesta se va decide să-l combată. Raoul nu ştia că 
Bertrande fusese complicea soţului ei şi că cea mai mică 
dezvăluire ar fi dat o lovitură teribilă afecțiunii celor două surori! 
A-I deferi justiţiei însemna ruşine publică pentru Bertrande. 

Raoul d'Avenac nu ezită. Afirmă: 

— Suntem de acord: Ar fi absurd să provocăm un scandal. 

D-nul Arnold insistă. 

— În consecinţă, nu am de ce să mă tem de represalii? 


— Nu 
— Sunt liber? 
— Eşti liber. 


— Şi cum, pe scurt, am conlucrat pentru o parte însemnată la 
o afacere pe care un om de talia dvs. nu va întârzia să o 


realizeze, deci am dreptul la o cotă parte personală din 
beneficiile viitoare? 

— Ah! asta nu! făcu Raoul râzând din inimă. Exagerezi, 
domnule Arnold. 

— Este părerea dvs. nu şi a mea. În tot cazul, eu insist. 

Cele două silabe fură scandate puternic, şi cu o voce care nu 
glumea. Raoul spionă faţa îndârjită a lacheului şi se nelinişti. 
Duşmanul avea deci în rezervă o armă secretă care îl autoriza 
să dicteze condiţiile sale până la un oarecare punct? Se înclină 
spre el şi foarte jos: 

— Şantaj, ai? Cu ce titlu? Pe ce te bizui? 

Arnold murmură: 

— Cele două surori vă iubesc. Charlotte, care este o şireată şi 
jumătate, îşi are probele ei. Adesea există certuri foarte vii cu 
privire la dvs. Ele nu le cunosc motivele şi nu ştiu chiar ceea ce 
se petrece în inima lor. Dar un singur cuvânt poate să le 
lămurească şi ele vor deveni duşmance de moarte. Pot să spun 
acest cuvânt? 

Raoul fu pe punctul de ai da un pumn viguros în semn de 
pedeapsă. Dar el simţi vanitatea unui asemenea gest. Şi apoi, în 
fond, revelaţia lacheului îl tulbura peste măsură. Sentimentele 
celor două surori nu-i erau străine Chiar de dimineaţă Bertrande 
îl îmbrăţişase cu o ardoare căreia el nu-i putea ignora cauza şi 
avusese adesea impresia dragostei pe care i-o purta Catherine. 
Dar acestea îi stârneau emoţii profunde, confuze, pe cale el le 
lăsa în mod voit în umbră de teama de a nu le altera farmecul şi 
gingăşia. 

„Să nu ne gândim la asta, îşi spuse el. Totul se va veşteji în 
plină zi”. 

Şi el strigă vesel: 

— Zău, pe legea mea, d-le Arnold, argumentele dumitale nu 
sunt lipsite de valoare. Din ce era pălăria cea mare a dumitale? 

— Din pânză, ceea ce îmi permitea să-o pun în buzunar. 

— Şi enormii saboţi? 

— Din cauciuc. 

— Ceea ce îţi permitea să mergi fără zgomot şi să-i faci să 
alunece prin deschizăturile pe unde se strecura bustul dumitale 
de acrobat? 

— Întocmai. 

— Domnule Arnold, pălăria dumitale din pânză şi 


încălţămintea de cauciuc vor fi umplute cu pulbere de aur. 

— Mulţumesc. Vă voi ajuta cu sfaturile mele pentru a 
descoperi aurul. 

— Cu greu. Aţi eşuat, buzunarul cearceafului pe care l-aţi 
târât în râu, este gol. Eu aş fi reuşit. Un detaliu, totuşi, al acestui 
subiect: Cine a descifrat enigma cifrelor aliniate de domnul 
Montessieux? 

— Eu. 

— La ce dată? 

— Cu câteva zile înaintea morţii domnului Guercin. 

— Şi asta va condus? 

— Da? 

— Perfect... Bechoux! 

— Ce? mormăi polițistul, care încetase să mai fie violent. 

— Eşti în continuare convins de nevinovăția amicilor tăi? 

— Aproape deloc. 

— Minunat Ei bine, ocupă-te atunci de ei, îngrijeşte.i, 
hrăneşte.-i... şi nu-i lăsa să iasă din salon înainte ca eu să-mi 
termin treaba. De altfel, „săraţi”, cum sunt, nu-i prea cred 
capabil să se mişte timp de 48 de ore. Dar asta nu mă priveşte 
şi ne vom lipsi de serviciile lor fiecare din noi făcându-şi 
menajul. Noapte bună. Pic de somn. 

Lacheul Arnold îl opri cu un gest: 

— De ce nu vă încercaţi norocul chiar din seara asta? 

— Haida-de, văd că ai lucrat fără să înţelegi şi că n-ai sesizat 
întregul înţeles al cifrelor aliniate. Căci asta nu este o chestiune 
de noroc; domnule Arnold, ci o certitudine. Numai... 

— Numai? 

— Nu prea bate vântul astă seară. 

— Atunci rămâne pentru mâine seară? 

— Nu, pentru mâine dimineaţă. 

— Mâine dimineaţă! 

Exclamaţia domnului Arnold probă că într-adevăr el nu 
înţelesese. 

Dacă vântul era un auxiliar dorit, Raoul fu favorizat. Toată 
noaptea l-a auzit şuierând şi mugind. Dimineaţa, de-abia 
îmbrăcat, Raoul văzu, de la ferestrele culoarului, cum răsturna 
copacii şi se năpustea dinspre vest, de-a curmezişul văii Senei, 
violent, neînduplecat, tumultuos, tulburând fluviul larg care 
ieşea întru întâmpinarea sa. 


În salon Raoul le găsi pe cele două surori. Ele pregătiseră 
micul dejun. Bechoux sosea din sat cu pâine, unt şi ouă. 

— Sunt pentru amicii tăi, aceste provizii? 

— Pâinea le va fi de ajuns, făcu Bechoux cu un aer crud. 

— Ei, drace, s-ar zice că eşti mai puţin entuziast... 

— Două canalii mormăi el. Le-am legat cătuşe pentru a fi mai 
sigur. Şi am închis uşa cu cheia. De altfel, ei nu pot merge. 

— Le-ai pus comprese în locurile sensibile? 

— Eşti nebun. Să se descurce! 

— Atunci ne însoţeşti? 

— Zăul 

— Minunat! lată-te revenit de partea bună a baricadei. 

Ei mâncară cu poftă. 

La ora nouă, încercară să iasă afară, sub o, ploaie atât de 
violentă, încât se confunda cu norii joşi care antrenau suflul 
furtunii, o furtună de cataclism care părea să caute obstacole 
pentru a le nimici. 

— Asta este mareea, spuse Raoul. Ea se anunţă cu lovituri de 
trăsnet. Când vijelia va trece cu valul fluxului urcând, ploaia se 
va diminua. 

Trecură podul şi cotind spre dreapta, în insulă, ajunseră la 
porumbar. Din propria-i iniţiativă, Raoul făcuse în luna 
anterioară o cheie pe care o purta mereu la el. 

Deschise. În interior, firele electrice, restabilite de el, 
funcționau. Aprinse. 

Un lacăt solid ţinea închis canatul chepengului pivniţei. Avea 
de asemenea o cheie. 

Subsolul era iluminat. Când cele două surori şi Bechoux 
coborâră, ei zăriră un taburet şi Raoul le arătă, pe peretele opus 
scării, o sită din sârmă subţire cu ochiurile apropiate ca la 
canavaua de tapiserie şi care acoperea aproape toată lungime 
peretelui, pe o înălţime de maximum 40 cm. Un cadru de fier o 
înconjura. 

— Ideea domnului Arnold, spuse el, nu era rea. Cu două 
cearceafuri cusute unul de altul şi formând buzunar, el bara 
râul. Dar cearceafurile, înotând nu ajungeau la fund ceea ce era 
esenţial. Acest inconvenient se rezolvă cu cadrul construit de 
domnul Montessieux. 

Urcă pe taburet. La partea superioară a pivniţei, situată la un 
metru deasupra nivelului apei, se afla o gaură în zid alungită, 


închisă de un geam prăfuit. Deschise. Vântul, răcoarea de afară, 
plescăitul apei, intrară dintr-o dată. Cu ajutorul lui Bechoux, ei 
trecură cadrul prin această gaură, introducând montanţii în doi 
pari înfipţi de fiecare parte a râului L'Aurelle şi scobiţi de 
obloane culisante şi-l lăsă să cadă. 

— Ei bine, spuse el, aşa arătă adâncul închis, ca printr-un fileu 
de pescuit care capturează peşti. Notaţi de altfel că, dacă sita a 
fost fabricată recent, parii prevăzuţi cu culise datează de mult, 
poate de un secol sau două în secolele XVII, XVIII boiernaşii de la 
Barre-y-va, manevrau deja tot acest sistem care trebuia să fie 
mai complicat decât cel pe care îl vedem noi. 

leşiră din turn. Ploua mai puţin. Pe maluri, printre pietre şi 
nămol, se ivea capul uzat a doi pari. Dacă mai existau şi alţii nu 
se remarca în mod deosebit. 

In această clipă L'Aurelle foarte joasă, se oprise să curgă 
către Sena. După un moment de echilibru, se dădea lupta între 
apa care vroia să-şi urmeze cursul său obişnuit şi apa care 
începe să se reverse din marele fluviu a cărui efervescenţă 
produsă de spargerea valului de flux învolburat se auzea ca un 
vacarm. Sub creşterea formidabilă, a mareei, pe care vântul o 
ridica şi o spulbera, valul enorm trebuia să se întindă şi să se 
spargă în Sena, umplând valea de vârtejuri, de munţi de apă 
care se revărsau şi se învolburau. 

Şi L'Aurelle, nehotărâtă, invadată la rândul ei de valul 
irezistibil unde marea şi Sena se uneau, umflată de această 
undă mai puternică decât ea, cedă teren, se retrase, fu învinsă, 
absorbită şi pe neaşteptate pribeagă, se întoarse spre izvorul ei. 

— Ce fenomen straniu! strigă Raoul. Avem noroc. E rar, sunt 
sigur, ca el să se producă cu această amploare şi atât de 
violent. Nu trebuie să pierdem niciun detaliu, dacă vrem să 
înţelegem totul. 

Repetă: 

— Să înţelegem totul! Sunt într-adevăr câteva minute în care 
toate motivele determinante se vor vedea cu ochiul liber. 

El traversă insula alergând şi, trecând pe celălalt mal, 
escaladă panta care conducea în vârful stâncilor. Oprindu-se în 
locul în care d-nul Arnold îi scăpase printre mâini, se aplecă 
deasupra defileului. Strangulată între stânci şi Movila Romanilor 
masa de apă urcase până la jumătatea falezei, ocolea pe 
jumătate Movila şi se tulbura în această cuvă de unde nu putea 


să scape decât printr-o ieşire strâmtă care o lăsa să cadă într-o 
cascadă mică pe crângul celor trei sălcii. 

Şi alte mase dădeau năvală, crescute de vânt şi umflate de 
rafalele de ploaie care azvârleau drept valuri imense de nori 
înnebuniţi. 

B&choux şi cele două surori se strângeau în jurul lui Raoul şi 
priveau ca şi el. El murmura fraze scurte în care gândirea lui se 
exprima în cuvinte desperecheate. 

— E tocmai bine, tocmai ceea ce presupunem. Dacă 
evenimentele continuă potrivit ipotezelor mele, se va explica 
totul. Şi asta nu poate fi altfel... Dacă ar fi altfel, nu ar avea 
logică. 

Se scurse o jumătate de oră. Departe, pe Sena, a cărei curbă 
imensă se zărea, marea bătălie se îndrepta, antrenând escorta 
ca de furtună şi averse şi lăsând în urma ei un fluviu lărgit, 
scuturat de frisoane, dar a cărui năpustire devenea mai puţin 
rapidă. 

O jumătate de oră, încă, râul, el însuşi, se potolea mai repede. 
Se imobiliza sub ofensiva, timidă încă, a izvorului care căuta să- 
şi reia cursul său normal. Aproape încercuită. Movila Romanilor 
se golea de apa care o invadase şi curgea şiroaie prin sute de 
jgheaburi ce străbăteau în lungul pământului aşternut cu 
verdeață şi între crăpăturile fundațiilor. Foarte repede, nivelul 
scăzu, L'Aurelle îşi acceleră cursul ca aspirată din nou de fluviul 
în care se pierdea. 

Şi totul îşi reluă aspectul cotidian Ploaia încetase. 

— lată, spuse Raoul. Nu m-am înşelat. 

Be&choux, care nu pronunţase un cuvânt, obiectă: 

— Pentru ca să nu te fi înşelat, ar trebui ca aici să fie pulbere 
de aur. Ai întins reţelele, ai reluat, după modul în care trebuia 
preluată, tentativa lui Arnold şi pretinzi că elementele te-au 
favorizat. Consecința matematică: aur. Unde este acest aur? 

Raoul îl luă în zeflemea: 

— Este mai ales ceea ce te interesează, aud? 

— Vezi bine! Şi pe tine? 

— Nu pe mine Dar admit perfect că te situezi în acest punct 
de vedere. 

Coborâră din nou calea stâncilor şi se reîntoarseră în insulă, 
lângă porumbar. 

Raoul mărturisi: 


— Nu prea ştiu cum domnul Montessieux îşi efectua 
recoltările, nici dacă el le putea efectua integral. Îmi imaginez 
de altfel că ele trebuiau să fie puţin numeroase, având în vedere 
complexitatea condiţiilor necesare. În tot cazul, el dispunea cu 
siguranţă de mijloace deja existente, stăvilare, ţevi de scurgere, 
etc.. Dar timpul nu mi-a permis să caut şi să îmbunătăţesc. Cel 
mult am descoperit sita pentru a stabili şi barajul şi în podul 
castelului ceea ce se numeşte plasă suport de prins peşte. Dă- 
mi-o Be&choux. Este acolo, pe pământ, la piciorul acestui copac. 

Era, într-adevăr, o plasă cu un cerc de fier şi o reţea, daro 
reţea de metal cu ochiuri imperceptibile, ca cele ale sitei. 

— Bechoux, nu-ţi place tare mult să cobori în râu? 

Nu? Atunci pescuieşte, dragul meu şi răzuie fundul pe toată 
lungimea sitei-stăvilar. 

— Din partea izvorului? 

— Da, ca şi cum râul curgând în direcţia sa adevărată, a cărat 
cu sine pulbere de aur care se lipeşte de sită. 

B&choux ascultă. Canalul era lung Punându-şi picioarele pe un 
bolovan al râului, el putea atinge aproape tot râul. 

Întoarse, aduse cu sine reţeaua, târând totodată şi cercul de 
fier. 

Se înghesuiră cu toţii. Momentul era solemn. Previziunile lui 
Raoul erau oare juste? Oare, de pe acest pat fin de prundiş şi de 
ierburi acvatice, domnul Montessieux culesese preţioasa sa 
pulbere? 

Be&choux îşi termină treaba şi ridică plasa. 

În reţeaua, de metal erau pietricele fine, ierburi acvatice dar 
granule care luceau. Acestea erau pulbere şi câteva grăuncioare 
de aur. 


XV 
BOGĂȚIILE PROCONSULULUI 


— Ascultă, spuse Raoul intrând în salonul castelului, unde 
lacheul şi Charlotte, legaţi pe două canapele depărtate una de 
alta, nu păreau prea mulţumiţi, vezi, domnule Arnold, iată o 
parte din ceea ce ţi-am promis, cu care îţi voi umple jumătate 
din pălărie. Pentru rest nu vei avea decât să răzui râul în locul 
pe care ţi-l va indica prietenul tău Bechoux şi astfel îţi vei umple 
micii tăi saboţi de Crăciun. 

Ochii servitorului scânteiară. Se vedea deja singur în domeniu 
şi continuând recoltări fructuoase pentru că poseda secretul d- 
lui Montessieux. 

— Nu te bucura prea mult, spuse Raoul. Mâine... astă seară... 
voi seca sursa prețioasă şi va trebui să te mulţumeşti cu cadoul 
convenit. 

Ei se retraseră în camerele lor pentru a-şi schimba hainele 
care erau ude leoarcă. Dejunul îi readuse pe toţi. Raoul vorbi 
vesel despre tot felul de lucruri. Dar Bechoux ardea de 
nerăbdare să ştie mai mult, îl năpădea cu întrebări. 

— Astfel, evenimentele pun în lumină un fapt care se poate 
rezuma în aceste câteva cuvinte: râul este aurifer într-un fel 
constant, dar în cantităţi infime. Sub acţiunea câtorva elemente 
şi a câtorva date el rostogoleşte pepite mai groase care se 
acumulează mai ales în jurul turnului. Aşa e bine, nu? 

— Deloc, dragul meu. N-ai înţeles măcar un cuvânt. Asta este 
credinţa veche a proprietarilor de la Barre-y va, credinţă 
transmisă d-lui Montessieux sau redescoperită de el. Este şi 
credinţa d-lui Arnold. Dar când ai un spirit constructiv, ceea ce 
nu este cazul tău, nu te opreşti la jumătatea drumului, ci mergi 
până la limitele extreme ale adevărului. Ori, eu, am un spirit 
constructiv şi sunt primul care, în această afacere, nu s-a oprit 
la jumătatea drumului. Să facem drumul împreună, Be&choux. 

Raoul trase din buzunarul său o foaie de hârtie pe care se 
găseau cifrele aliniate de d-nul Montessieux şi le citi cu voce 
tare: „3141516913141531011129121314". 

— Dacă se examinează atent acest document, se observă - d- 
nul Guercin şi Arnold au irosit luni şi luni fără a observa - se 


observă că cifra unu revine o dată la două şi că se pot forma 
patru serii de numere de două cifre care merg în creştere şi care 
sunt separate de două ori printr-un trei şi de două ori printr-un 
nouă. Suprimă aceste cifre intermediare şi obţii: „14.15.16. - 
13.14.15 - 10.11.12. - 12.13.14.” 

— Foarte natural, printre ipotezele care-ţi vin în minte, eşti 
gata să crezi că aceste numere sunt date şi că cifrele trei sau 
nouă care le separă reprezintă anumite luni, luna martie şi luna 
septembrie. Or, aceste luni erau cele în care d-nul Montessieux 
se găsea regulat aici. In fiecare an, el petrecea o parte din 
martie la Barre-y-va, şi nu pleca, decât în a doua jumătate a 
lunii septembrie. Se poate admite deci că, înaintea plecării sale 
acum doi ani, d-nul Montessieux să fi adnotat, pentru aducere 
aminte, cele patru viitoare grupe în care râul se va revărsa sau 
ar putea să dea puţin din aurul său, adică numerele 14, 15, 16 
martie şi 13, 14 şi 15 septembrie în ultimul an, apoi 10, 11. 12 
martie şi 12,13 şi 14 septembrie din acest an. leri, 12 
septembrie, astăzi, 13 şi iată pe ce şi-a construit planul de 
acţiune d-nul Arnold. Pentru el, d-nul Montessieux sprijinindu-se 
pe date vechi, pe tradiţii vechi de mai multe secole, lucra cu 
date fatidice şi verificate de experienţă. Din moment ce el a 
cules aur la o asemenea dată şi ştie că îl va culege la aceleaşi 
date, Arnold nu se îndoieşte. La rândul său, el va lucra. 

Be&choux făcu observaţia: 

— Ei bine, Arnold nu se înşela. Perioadele notate de d-nul 
Montessieux sunt cele bune. 

— Pentru ce sunt ele cele bune? 

— Pentru motive pentru care nu le cunosc. 

— Idiotule! Pentru motive pe care le-am prezentat de la 
început. 

— Care? 

— Sunt datele marilor maree, triplu imbecil ce eşti, înseamnă 
echinocţiile de primăvară şi de toamnă. De două ori pe an, valul 
uriaş merge în susul Senei cu mai mare violenţă dimineaţa şi 
seara timp de mai multe zile. Adaugă la aceasta că sunt maree 
de echinocţii mai mari decât altele, că vântul poate spori încă 
enormitatea stăvilarului şi vei înţelege că sunt necesare pentru 
a reuşi, circumstanţe deosebite care nu se prezintă decât rar. 

— Şi când ele se prezintă, spuse Béchoux, după ce reflectă cu 
chibzuială, particulele de aur care înoată în râu sau care zac în 


orice găuri sunt puse în agitaţie şi se depun în locul pe care-l 
cunoaştem. 

Raoul lovi masa cu pumnul. 

— Nu, nu, nu, de o mie de ori nu. Nu este aşa. Asta este 
eroarea comisă de cei care au cunoscut secretul şi care au 
profitat. Adevărul este altul. 

— Explică-te. 

— Nu există într-adevăr în ţara noastră râuri care să conţină 
aur. Poate exista aur într-un râu, dar nu în mod natural. Nu este 
aceasta o calitate a nisipului care se rostogoleşte în adânc, sau 
a pietrelor care acoperă albia. 

— În acest caz, de unde vine acela pe care noi l-am văzut? 

— De la o mână care l-a pus acolo. 

— Ce spui? Eşti nebun! O mână care îşi va reînnoi provizia de 
fiecare dată când marea maree o va epuiza? 

— Nu, ci o mână ce ar fi plasat acolo o aşa provizie, că nicio 
serie de mari maree nu ar putea să o epuizeze. Nu există 
zăcăminte de aur produse de forţe fizice sau chimice, ci 
zăcăminte de aur îngrămădite de oameni. Noi nu ne aflăm în 
faţa unei fabricaţii, cum ar fi vrut să facă să se creadă domnul 
Montessieux. Nicio producţie spontană cum el credea şi cum 
alţii au crezut-o, ci în faţa unei foarte simple comori, o comoară 
care se scurge puţin câte puţin, când câteva condiţii sunt 
îndeplinite. Începi să înţelegi, Bechoux? 

Bechoux medita, câteva clipe şi răspunse: 

— Nu-mi pică fisa deloc. Precis. 

Raoul surâse, privi la cel două surori care-l ascultau cu 
pasiune şi preciză: 

— După mine, există ceea ce se poate numi o operaţie în doi 
timpi. Timpul 1: o comoară considerabilă este depusă într-un 
astfel de loc, într-un recipient solid închis ermetic. Ea stă aici de 
zeci, de sute de ani... până în ziua în care se produc fisuri în 
recipient şi în care, sub acţiunea forţelor exterioare survenind la 
intervale îndepărtate scapă părticele din conţinut. Acesta este 
timpul 2. Când a sosit acesta pentru prima dată? Cine culese 
pentru prima dată puţin din acest aur scăpat? Nu ştiu. Dar nu mi 
se pare imposibil să se poată şti aceasta studiind arhivele 
locale, acelea ale parohiilor sau ale familiilor nobile. 

— Ştiu eu, spuse Catherine surâzând. 

— E adevărat? strigă cu aprindere Raoul d'Avenac. 


— Da. Bunicul poseda - şi cred că este la Paris un plan al 
domeniului care datează din 1750 Or, râul nu este desemnat 
acolo sub numele de L'Aurelle. El se numea încă în 1759 
Beesale (gură sărată). 

Raoul triumfă. 

— Proba e formală. Astfel nu pare să fie mai mult de un secol 
şi jumătate de când evenimentul s-a produs şi de când „gura 
sărată” adică râul sărat, a devenit L'Aurelle (auritul) pentru 
motive care au impus puţin câte puţin această schimbare a 
numelui. De atunci, aceste motive se uitară, fără îndoială. Din 
cauza rarităţii faptului. Dar faptul însuşi persistă şi îi furăm 
martori astăzi. 

B&choux părea convins. Spuse: 

— Ţi-am cerut să precizezi: ai precizat. Îţi cer acum să închei. 

— Închei, Theodore. Tocmai ai văzut pe ce punct se situează 
denumirile, mai ales în satele unde numele unui loc, unei coline, 
unui curs de apă, îşi trag întotdeauna originea de la o cauză 
reală şi se perpetuează dincolo de timpuri, când această cauză 
este uitată. Această regulă invariabilă mi-a purtat atenţia, chiar 
din primele zile, asupra Movilei Romanilor şi pentru aceasta, 
chiar din primele zile am examinat formațiunea acestei movile. 
Nu era o movilă naturală, ci un morman artificial în formă de 
trunchi de con, cu o temelie de pietre de zidărie şi aşezări 
alternative de pământ şi de pietre. Aceasta servea, în general 
drept loc de înmormântare şi în centru erau practicate camere 
funerare. Dar erau folosite de asemenea pentru a ascunde aici 
arme sau cufere cu argintărie şi aur. Imediat am recunoscut aici 
cea ce romanii numeau un tumulus. Cu secole, tumulusul acesta 
s-a îndesat şi fără îndoială că s-a prăbuşit în interior. O vegetaţie 
deasă îl acoperea şi, din tot trecutul său nu rămânea decât 
acest nume de Movila Romanilor. Nu are importanţă! Mereu 
atenţia mea rămânea în aşteptare. 

Şi poate cu acest prilej încolţi în mine ideea unei comori, idee 
care se combină cu aceea a curgerii posibile a metalului preţios. 
Conformaţia tumulusului, înconjurat aproape în întregime de un 
cot al râului dădea autoritate ipotezei mele. Şi aţi văzut 
adineauri cu câtă precipitare am căutat să o verific. Văzusem 
corect. Apa urca, forma, între faleză şi Movilă, o cuvă, ca un 
rezervor întotdeauna mai ridicat. Când fluxul se linişti, când râul 
începu să coboare, acest rezervor trebuia să se golească în mod 


forţat prin toate ieşirile posibile, adică prin toate fantele, 
scobiturile, fisurile, crăpăturile care găureau Movila ca un filtru. 
Rezultatul: în trecere, apa antrenă în urma ei tot ce este pulbere 
şi granule mărunte. Aceasta am cules noi lângă bariera de sită. 

Raoul tăcu. Strania istorie apărea tuturor, cu adevărat, în fond 
atât de simplă şi de logică şi niciunul dintre ei nu avea de gând 
să emită cea mai mică obiecţie. Bechoux murmură: 

— Era o ascunzătoare cu totul nesigură... acest tumulus 
încercuit uneori de apă. 

— Ce ştim noi? exclamă Raoul. Estuarul Senei a suferit mereu 
transformări profunde şi, la acea vreme, tumulusul se afla poate 
mai izolat, mai puţin accesibil puterii mareelor. Şi apoi, nu se 
ascunde o comoară pentru eternitate: se ascunde în favoarea 
cuiva care ar avea în aceasta bucuria şi supravegherea şi care, 
ar face-o datorită unor ameninţări neprevăzute. Dar adesea 
secretul, transmis la început cu regularitate sfârşeşte prin a se 
pierde. Amplasarea exactă a lăzii de fier nu mai este cunoscută 
şi, mai mult, nici cu vântul care deschide lacătul. Amintiţi-vă de 
comorile regilor Franţei, închise în l'Aiguille d'Etretat!. Amintiţi- 
vă de comorile religioase ale evului mediu îngropate de abatele 
de Jumieges?. Ce rămase din toate acestea? Legende pe care un 
spirit mai avizat decât altele le-a convertit într-o zi în realităţi. Ei 
bine, astăzi, în acest ţinut Caux, vechi ţinut al Franţei în care 
istoria a fost întotdeauna propice marilor aventuri şi amestecată 
în marile secrete naţionale, ne ciocnim de una din aceste 
probleme pasionate care dau tot interesul vieţii. 

— Ce presupui tu? 

— Aceasta. Dată fiind apropierea de Lillebonne (lulia - bona la 
romani, capitală importantă şi al cărui teatru antic probează 
vitalitatea în timpul perioadei galo-romane), vreun proconsul 
avându-şi drept casă de ţară vila de la Radicatel, şi-o fi ascuns 
bogăţiile personale, fructul jafurilor sale, transforma-te în 
pulbere de aur, în acest vechi tumulus, construit poate de 
armatele lui lulius Caesar. Şi apoi, el o fi murit în cursul vreunei 
expediţii sau în urma vreunei orgii, fără să fi avut timp să 
transmită secretul său copiilor sau prietenilor După aceea, ca în 
întreg haosul evului mediu, după toate zbuciumările din ţară, 
lupte împotriva oamenilor din Est. Împotriva celor din Nord, 


1 — vezi romanul „Piscul săpat”. 
2 — vezi romanul „Contesa de Cagliostro”. 


împotriva Angliei. Totul a dispărut în întuneric. Chiar mai mult, 
în legendă. Oricum, nu se pune problema. De abia o urmă a 
trecutului care apare în secolul al XVIII-lea... puţin aur care 
curge. Apoi drama care se pregăteşte... domnul Montessieux... 
domnul Guercin. 

— Şi tu care apăreai! murmură Bechoux pe acel ton de 
admiraţie aproape mistică pe care-l lua adesea vorbind despre 
Raoul. 

— Şi eu care apăream! repetă Raoul cu voioşie. 

Cele două surori îl priviră şi ele la fel, cum se privea un 
personaj de esenţă specială în afara proporţiilor umane. 

— Şi acum, spuse el, ridicându-se, la lucru. Ce-a mai rămas 
din tezaurul proconsulului? Poate nu mare lucru, fie că fusese la 
origine destul de neînsemnat, fie că mareele l-au dizolvat puţin 
câte puţin şi l-au dus nu te ştie unde. Dar, în sfârşit, să încercăm 
să probăm. 

— Cum? spuse Bechoux. 

— Deschizând tumulusul. 

— Dar este muncă de mai multe zile. Trebuie să scoatem 
arborii din rădăcini, să deschidem tranşee, să săpăm, să 
transportăm pământul. Şi cum nu putem începe fără ajutorul 
nimănui... 

— Este o muncă de o oră sau două, cel mult trei. 

— Oh! oh! 

— Negreşit! Dacă admitem că tumulusul a fost folosit drept 
cufăr, trebuie să admitem că un cufăr nu se plasează în inima 
pământul ui, ci într-un loc care, fiind în întregime invizibil şi 
nebănuit, să fie uşor accesibil. Or, făcând săpături printre 
mărăcini, am constatat că prima temelie de pietre situată la un 
metru de sol depăşea puţin şi constituia evident, odinioară, un 
drum circular îngust. Pe lângă acestea, vă daţi seama că din 
această parte din faţa castelului şi sub pături de iederă groase, 
se află un fel de adâncitură, de incintă rotundă, care trebuia să 
adăpostească câteva statui ale Minervei sau Junonei, aşezate 
acolo împreună ca paznici sau ca însoțitori. la un târnăcop, 
Be&choux. Fac şi eu la fel şi, dacă nu mă înşel, nu vom mai 
întârzia să cunoaştem soluţia problemei. 

Se duseră în şopron unde erau încuiate unelte de grădinărit, 
aleseră două târnăcoape şi, însoţiţi de tinerele femei, se 
îndreptară spre împrejurimile Movilei Romanilor. 


Rădăcini şi mărăcini, uzi încă, fură smulse, cărarea eliberată, 
rotonda descoperită şi pietrele, care formau temelia, lovite. 

Acest meterez dărâmat făcu loc unui altuia, de lucrătură mai 
delicată, unde se observau încă urme de mozaic şi legătura 
soclului pe care trebuia să se ridice statuia. Eforturile lor se 
concentrară în acest loc. 

Apa şiroia din toate părţile şi se întindea în mocirle care se 
scurgeau spre râu. Aproape imediat unul din târnăcoape găuri 
peretele şi trecu în gol. Ei măriră deschiderea. Raoul aprinse 
lanterna. 

Aşa cum prevăzuse, găsiră o scobitură destul de joasă, unde 
abia se putea sta în picioare şi care, fără îndoială, servise drept 
cameră funerară. Un stâlp central susţinea plafonul. În jur se 
grupau trei din acele urcioruri provensale din pământ smălţuit, 
cu burduf larg, care se mai folosesc încă în sudul Franţei pentru 
a conserva uleiul. Cioburile unui al patrulea acopereau pământul 
lipicios. Granule de aur luceau. 

— Aşa este cum spusesem, pronunţă Raoul. Priviţi. Priviţi 
aceşti pereţi ai grotei... peste tot cu crăpături şi distruşi. După 
fluxul marilor maree, încep  infiltraţiile, se formează mici 
cascade, care sapă şi îşi deschid ieşiri şi granule de aur, 
particule de metal se strecoară prin aceste ieşiri. 

Emoţia le strângea gâtul. Rămaseră un moment tăcuţi în 
această redută sumbră unde cu cincisprezece sau douăzeci de 
secole înainte o fiinţă umană îşi pusese la păstrare bogăţiile sale 
şi unde, de atunci, nimeni nu pătrunse. Câte mistere se 
acumulaseră acolo şi, ce miracol de a se găsi acum acolo! 

Cu vârful târnăcopului său, Raoul sparse gâtul fiecăruia din 
cele trei ulcioare şi le lumină rând pe rând cu un jet de lumină. 
Fiecare din ele era umplut cu aur foiţe, aur în granule, aur în 
pulbere! Mâinile lui pline simulau doi pumni pe care îi lăsă să se 
scurgă şi care scânteiază la lumina lămpii. 

Bechoux era atât de zguduit de acest spectacol încât 
genunchii săi se îndoiră şi, fără să spună un cuvânt, se aşeză 
jos, pe călcâie. 

Cele două surori de asemenea se strângeau. Dar nu vederea 
aurului le tulbura. Chiar mai mult, această impresie nu era 
puternică faţă de aceea de a încerca să se simtă în contul unei 
aventuri de acum douăzeci de secole, ale cărei peripeții, cele de 
altădată şi cele din prezent, se derulau în faţa ochilor lor 


descumpăniţi. Nu, era altceva. Şi cum Raoul le interoga cu voce 
joasă despre gândurile lor secrete, una din ele răspunse: 

— Ne gândim la dumneata, Raoul... la omul care sunteţi... 

— Da, făcu cealaltă, la tot ce faceţi, atât de uşor, jucându- 
vă... nu înţelegeam... E atât de simplu şi atât de extraordinar... 

El murmură - şi fiecare din ele putu crede că numai ea auzise 
şi că numai ei i se adresase: 

— Totul este uşor, când iubeşti şi când vrei să plângi. 

Numai în astă-seară, prin favoarea umbrei - se putea oare să 
fie spionat de afară? - Raoul îşi apropia maşina şi doi saci mari 
plini de pocneau fură încărcaţi de la Movila Romanilor Apoi, 
Be&choux şi el astupară din nou scobitura din pământ şi, fără 
prea multă îndemânare, şterseră urmele muncii executate. 

— În primăvara viitoare, spuse Raoul, natura se va însărcina 
să acopere din nou totul. Şi cum până atunci, nimeni nu va intra 
în castel, nimeni nu va cunoaşte niciodată, în afară de noi patru, 
secretul râului. 

Vântul se potolise. A doua maree din 13 septembrie fu slabă 
şi se presupunea că cele două maree din 14 nu vor face să urce 
apa decât până la un nivel normal, fără ca Movila să fie 
înconjurată. 

La miezul nopţii, Catherine şi Bertrande se instalară în 
maşină. Raoul merse să-şi ia adio de la D-l Arnold şi Charlotte. 

— Ei bine, puişorii mei, merge? Nu e prea rău să şezi? Drace, 
mi se pare că vei scânci încă, frumoasă Charlote. Ascultaţi-mă, 
amândoi... Vă las aici timp de patruzeci şi opt de ore cu 
Theodore Be&choux ca infirmier, bucătăreasă extra, damă de 
companie şi păzitor de ocnaşi. Pe lângă aceasta, Bechoux se va 
însărcina să treacă râul cu un pieptene, fin pentru a răzui după 
intenţia voastră peliculele de aur După care, el vă va expedia, 
cu trenul, unde vreţi, cu buzunarele umflate de pepite şi de 
pepiţi şi sufletul plin de intenţii bune. Căci nu mă îndoiesc de 
faptul că nu le-aţi lăsa liniştite pe cel două stăpâne şi că n-aţi 
vrea să fiţi spânzurați aiurea. S-a înţeles, domnule Arnold? 

— Da, declară acesta, limpede. 

— De minune. Sunt sigur de buna ta credinţă. Ai simţit în 
mine un domn care nu făcea glume şi te-am speriat cât de 
puţin, nu? Deci, fiecare pe drumul său. De acord şi dumneata, 
amabilă Charlotte? 

— Da. Spuse aceasta. 


— Perfect. Dacă din întâmplare l-ai părăsi pe domnul Arnold... 

— Ea nu mă va părăsi, mormăi lacheul. 

— De ce? 

— Suntem căsătoriţi. 

B&choux strânse pumnii şi articulă: 

— Ticăloaso! şi vroiam să te iau de nevastă. 

— Ce vrei, dragul meu, spuse Raoul, dacă pe frumoasa copilă 
o distrează faptul de a fi bigamă! 

Işi antrenă tovarăşii, îi luă de braţ şi formulă sever: 

— Priveşte adevărul în faţă, Bechoux, decât să ai relaţii 
îndoielnice. Compară conduita noastră. Erau aici două persoane 
de calitate proastă şi două nobile creaturi. Pe cine ai ales tu, 
sprijin al societăţii? Soiul prost. Pe cine am ales eu? Nobilele 
creaturi. Ah! Bechoux, ce lecţie pentru tine! 

Dar Béchoux se găsea într-unul din acele momente în care 
problemele de moralitate nu prea interesează. Nu se gândea 
decât la strania enigmă descifrată de Raoul şi era confuz. 

— Atunci, spuse el, ţi-a ajuns să citeşti acest şir de cifre pe 
testamentul d-lui Montessieux pentru a ghici că era o 
succesiune de date, pentru a vedea raportul care exista între 
aceste date şi cele ale marilor maree de echinocţiu care 
spărgeau un depozit de aur, pe scurt, pentru a descoperi 
adevărul? 

— Aceasta nu mi-a fost suficient, Bechoux. 

— Ce ţi-a trebuit încă? 

— Aproape nimic. 

— Adică? 

— Geniu. 


XVI 
EPILOG 


CARE DIN CELE DOUA? 


Trei săptămâni mai târziu, la Paris, Catherine se prezenta la 
domiciliul lui Raoul d'Avenac. O doamnă în vârstă cu alură de 
intendent îi deschise. 

— Este aici d-nul d'Avenac? 

— Pe cine trebuie să anunţ, domnişoară? 

Catherine de abia avu timp să se întrebe dacă să-şi spună sau 
nu numele. Raoul apăruse şi strigă: 

— Ah! dumneata, Catherine. Ce drăguţ! Dar ce este nou? leri, 
la dumneata nu mi-ai anunţat această vizită. 

Nimic nou, spuse ea... Câteva cuvinte să vă spun... Cinci 
minute de conversaţie. 

El o pofti să intre în cabinetul de lucru unde, cu şase luni 
înainte, ea venise şovăitoare şi sfioasă, să implore ajutorul său. 
Nu mai avea, fireşte, acelaşi aer de animal hăituit care îl 
mişcase pe Raoul, dar părea la fel de nehotărâtă. Şi începu prin 
a pronunţa cuvinte care nu aveau legătură cu motivul care o 
adusese. 

Raoul îi luă mâinile şi o privi în adâncul ochilor. Era 
încântătoare, fericită de a se simţi lângă el, în acelaşi timp 
surâzătoare şi gravă. 

— Vorbeşte, deci, mică şi dragă Catherine. Ştii ce încredere 
poţi avea în mine şi că îţi sunt prieten... mai mult decât 
prietenul tău. 

— Mai mult decât prietenul tău, ce înseamnă aceasta? 
murmură ea roşind. 

La rândul său el fu încurcat. O simţea foarte tulburată gata 
să-i deschidă inima şi de asemenea pe punctul de a fugi. 

— Mai mult decât prietenul tău... spuse el, asta înseamnă că 
îţi sunt mai ataşat ca nimeni în lume. 

— Mai mult ca nimeni în lume? răspunse ea eu aeru-i naiv şi 
încăpățânat. 

— Da, desigur da, răspunse el, 


Ea afirmă: 

— Atâta poate, dar nu mai mult. 

După o tăcere între ei, Catherine, dintr-o dată hotărâtă, spuse 
cu voce joasă: 

— Am discutat mult, în tot acest timp, Bertrande şi cu mine... 
Până acum ne iubeam mult... dar viaţa... diferenţa de vârstă... 
căsătoria Bertrandei ne separaseră. Aceste şase luni de criză ne- 
au pus mereu una lângă alta... cu toate că avură loc între noi 
câteva lucruri... care ar trebui, din contră... 

Şi aplecă ochii, încurcată, dar îi ridică numaidecât şi cu 
dibăcie, termină: 

— Intre noi, Raoul, eşti dumneata... da, dumneata. 

Tăcu. Raoul rămase indecis şi îngrijorat. li era teamă să n-o 
rănească pe ea sau pe Bertrande şi rolul său, dintr-o dată, îi 
părea penibil, aproape odios. Şopti: 

— Vă iubesc şi pe una şi pe cealaltă. 

— Aşa e bine. Spuse ea cu aprindere, şi pe una şi pe 
cealaltă... pe una tot atât cât pe cealaltă, asta înseamnă nu mai 
mult pe una decât pe cealaltă. 

El protestă printr-un gest. 

— Nu, nu, spuse Catherine... acceptă situaţia ta aşa cum este. 
Sentimentele noastre pentru dumneata, ale Bertrandei şi ale 
mele, nu pot să nu vă fie cunoscute... dar le răspundeţi prin 
sentimente care nu se adresează decât amândurora... Acolo, la 
castel, v-aţi luptat pentru ea şi pentru mine, pentru cauza 
noastră comună şi vă este imposibil să ne separați una de 
cealaltă. Or, când se iubeşte cu adevărat, nu este aşa. De la 
întoarcere, veniţi să ne vedeţi în fiecare zi şi noi aşteptăm, fără 
fals orgoliu, decizia dumitale. Dar, acum ştim că nu va fi nicio 
decizie. Ne veţi iubi mereu pe una la fel ca pe cealaltă Atunci... 

— Atunci? făcu Raoul, cu gâtul sugrumat. 

— Atunci, vin din partea amândurora să vă spun decizia 
noastră, pentru ca dumneata să nu poţi lua vreuna. 

— Şi această decizie? 

— Este aceea de a pleca. 

El sări în sus. 

— Dar asta este absurd!... Nu aveţi dreptul... Cum Catherine, 
vrei să mă părăseşti? 

— Trebuie. 

— Dar cu niciun preţ, protestă Raoul. Nu vreau. 


— Pentru ce nu vreţi? 

— Pentru că te iubesc. 

Ea îi închise gura cu un gest rapid. 

— Nu spuneţi asta... nu vă permit. Pentru a mă iubi, ar trebui 
să mă iubeşti mai mult decât pe Bertrand, şi nu e aşa. 

— Îţi jur... 

— Îţi interzic să vorbeşti astfel... Admiţând că ar fi adevărat, 
ar fi prea târziu. 

— Nu este prea târziu... 

— Da, pentru că sunt aici şi pentru că ţi-am făcut mărturisirea 
mea... şi a Bertrandei. Astfel de lucruri nu se spun decât dacă s- 
a hotărât definitiv... Adio, prietenul meu. 

El simţea că, orice ar fi făcut, nu o împiedica şi simţea atât de 
bine, încât nu încerca să se răzvrătească, nici să o reţină. 

— Adio, prietenul meu, repetă ea. Şi suferinţa mea este atât 
de mare, încât vreau... vreau ca ea să fie între noi... o 
amintire... 

Catherine îşi pusese mâinile pe umerii lui Raoul îşi apropie 
faţa şi îi oferi buzele sale. 

O clipă se pierdu în braţele care o strângeau nebuneşte şi sub 
buzele care le sărutau pe ale sale. Apoi, eliberându-se cu un 
gest, fugi. 

O oră mai târziu, Raoul alerga la cele două surori. Vroia să o 
revadă pe Catherine. Vroia să-i spună toată dragostea lui, fără 
chiar să gândească la ce l-ar conduce un astfel de demers. 

Catherine nu se întorsese. Şi nu o văzu nici pe Bertrande. 

A doua zi, aceeaşi vizită inutilă. 

Dar a treia zi, Bertrande Guercin suna la uşa sa şi, ca şi 
Catherine, fu introdusă în biroul său. 

Ea intră cu acelaşi aer de ezitare ca şi sora sa, dar, mult mai 
repede decât sora sa, ea prinse curaj şi, în timp ce el îi ţinea 
mâinile şi o privea cum o privise pe Catherine, ea murmură; 

— Ea v-a spus totul... Ne promiseserăm una alteia să venim o 
ultimă dată... Este rândul meu... Vin să vă spun adio, Raoul, şi 
să vă mulţumesc pentru tot ce aţi făcut pentru noi două... 
pentru tot ce aţi făcut pentru mine, care eram vinovată şi, că aţi 
salvat remuşcări şi ruşine. 

El nu răspunse imediat. Era tulburat şi Bertrande reluă jenată 
de tăcere şi spunând cuvinte la întâmplare! 

— l-am povestit totul. Ea m-a iertat... este atât de bună! Este 


ca şi pentru aceste bogății, care îi aparţin ei singure pentru că 
bunicul nostru vroia astfel. Ea refuză... să împartă... totul 
rămâne în comun... 

Raoul nu asculta. El observa mişcarea buzelor şi această faţă 
frumoasă, arzând toată fremătând aprinsă de pasiune. 

— Nu pleca Bertrande... nu vreau să pleci... 

— Trebuie... spuse ea, cum spusese şi sora ei. 

Şi el repetă: 

— Nu. Nu vreau... te iubesc Bertrande. 

Ea surâse trist. 

— Ah! i-ai spus la fel şi Catherinei că o iubeai... şi e 
adevărat... de asemenea, e adevărat că mă iubeşti... şi că nu 
poţi să alegi... E mai presus de puterile tale... 

Şi ea adăugă: 

— Şi asta ar fi poate mai presus de puterile noastre, Raoul 
dacă ai pe vreuna din noi. Cealaltă ar suferi mai mult. Noi 
suntem fericite astfel. 

— Dar eu, eu sunt mai nenorocit pentru două iubiri pierdute... 

— Pierdute? 

El nu înţelese la început întrebarea ei. Ochii lor se interogau. 
Ea surâse, misterioasă şi captivantă. Şi el o atrase spre el fără 
ca ea să reziste... 


Două ore mai târziu, el conduse tânăra femeie până la ea 
acasă şi obţinu promisiunea că va veni a doua zi să îl revadă, la 
ora patru după-amiază Şi aşteptă, fericit şi încrezător. La fel de 
melancolic visând la Catherine. 

Dar promisiunea nu era decât o capcană. A doua zi, sună de 
ora patru şi apoi de cinci... 

Bertrande nu veni 

La ora şapte, el primi un bilet. Cele două surori îl anunțau că 
părăsiseră Parisul. 

Raoul nu era omul care să se lase pradă disperării sau mâniei. 
Rămase propriul lui stăpân, calm, ca şi cum nu primise şocul cel 
mai dureros din partea destinului. Merse să prânzească într-un 
mare restaurant, servi o masă bună, pe care o prelungi printr-o 
havană excelentă, apoi se plimbă pe bulevarde, cu capul sus şi 
pasul nepăsător. 

Către ora zece, intră, fără ca alegerea sa să fie condusă de 
cea mai mică rațiune, într-un local de dans din Montmartre şi, 


de când trecu pragul, se opri stupefiat. Printre cuplurile care se 
roteau el zărea, dansând foxtrot, cu întoarceri repezi, plini de 
veselie şi de antren, pe Charlotte şi Béchoux. 

„Numele unui câine, mormăi el, ce neruşinare la ei”. 

jazz-ul intra în tăcere. Cei doi dansatori ajunseră la masa lor. 
Şi, la această masă, se afla, în faţa a trei pahare şi a unei sticle 
de şampanie începută, DI. Arnold. 

Numai în acest moment, întreaga mânie, mult timp înăbușită 
de Raoul, i se urcă la cap. Roşu de furie, scos din sărite, cu toate 
că încă se stăpânea, merse spre cei trei. Când îl văzură, ei avură 
toţi trei, pe scaunul lor, o mişcare de retragere. Revenindu-şi 
numaidecât, Arnold abordă un surâs arogant. Ea, Charlotte, era 
palidă şi sfârşită. Bechoux se îndreptă ca pentru a-i apăra pe 
însoțitorii săi. 

Raoul se apropie de ei şi cu faţa foarte apropiată de a lui, 
ordonă: 

— În galop... mişcă 

Celălalt încercă să se înfurie. Atunci Raoul îi apucă din plin 
mâneca vestonului, în dreptul umărului, îl îmbrânci spre scaunul 
său care se clătină, îl roti şi, fără să-i pese de oamenii care 
observau scena, îl antrenă spre culoar, apoi spre vestibul, apoi 
către stradă. Şi mormăia: 

— Dezgustător personaj... nu ţi-e ruşine? lată că te expui cu 
un asasin şi o bucătăreasă... tu, un brigadier! un zarzavat al 
poliţiei! Şi crezi că Lupin va tolera asta? Aşteaptă puţin, canalie! 

Printre trecătorii uluiţi, el îl purta aproape în vârful braţelor, ca 
pe un manechin dislocat şi îşi continua invectivele, încântat în 
fond de această abatere de la necazurile sale. 

— Da... potlogar... mizerabil! Tu nu mai ai deci simţ moral 
decât cât un dovleac? Vezi unde te face să te prăvăleşti cel mai 
ticălos amor? lată-i pe însoțitorii tăi de desfrâu... un asasin şi o 
bucătăreasă! Ah! Noroc că Lupin este aici pentru a te salva... şi 
pentru a te salva datorită ţie. Ah! Lupin, iată încă un prost! 
Lupin se supune oare pasiunii? El însuşi poate avea chinuri ale 
inimii. Cea pe care o iubeşte acum este bogată, datorită lui şi, 
ea îşi va regăsi logodnicul. Să se plângă oare? Bertrande, oare 
de asemenea? Il iubeşte, îl va uita. Să se gândească numai la a 
alerga după ea? Nu. Fericirea lor înainte de orice. Fericirea 
Bertrandei! Puritatea Catherinei! Şi în acest timp tu te 
cramponezi de o bucătăreasă! 


Raoul îl duse astfel pe Bechoux în cartierul Europa unde se 
afla garajul său. Il conduse în faţa maşinii sale şi îi spuse: 

— Urcă. 

— Eşti nebun. 

— Urcă. 

— Pentru ce s-o fac? 

— Plecăm, spuse Raoul. 

— Unde? 

— Nu ştiu nimic despre asta N-are importanţă unde. Esenţialul 
este să te salvez. 

— Nu am nevoie să fiu salvat. 

— N-ai nevoie să fii salvat! Ce-ţi trebuie ţie? Dar, fără mine 
eşti pierdut, băiatule. Cobori în noroi, în mocirlă. Să plecăm de 
aici. Nu mai este nimic de făcut pentru noi în această clipă. Tu ai 
nevoie de distracţie şi de uitare. Trebuie să munceşti. Cunosc un 
bandit la Biarritz care şi-a ucis soţia, apoi a mâncat-o. Il vor 
aresta. Şi-apoi o tânăra fată la Bruxelles care şi-a sugrumat cei 
cinci copii. O vor aresta. Vino. 

B&choux rezista, indignat. 

— Dar eu nu am concediu, la naiba! 

— Vei avea. Voi telegrafia prefectului de poliţie. Vino! 

— Dar n-am nici măcar o valiză. 

— Am eu una, în cufăr. Am eu una. Are tot ce trebuie. Vino. 

Il urcă pe Bechoux cu forţa în maşină şi porni. Nenorocitul de 
poliţist scâncea. 

— Dar nu am nimic ce să-mi pun, nici lenjerie, nici ghete. 

— lţi voi cumpăra ghete rupte şi o perie de dinţi. 

— Dar... 

— Nu te mânia. lată, mă simt mult mai bine. Găsesc că 
Bertrande şi Catherine au făcut bine să fugă de mine. De 
asemenea, nimic nu mai e stupid, cum nici eu nu sunt. A le iubi 
pe amândouă şi a nu putea să-i spui uneia: „Te iubesc”, fără ao 
minţi pe cealaltă... Este ăsta om prost? In aceste cazuri se 
sfârşeşte prin a rămâne cu totul singur, ca un idiot. Din fericire 
am amintiri frumoase... Ah! B&choux, frumoasele amintiri... Îţi 
voi povesti totul când te voi pune la adăpost. Ah! vechi prieten, 
trebuie să-mi fii o straşnică luminare. 

Şi, pe străzi, pe şosele, ducându-l pe Be&choux, automobilul 
alerga spre Biarritz sau Bruxelles... spre sud sau spre nord... 
Raoul nu prea ştia nimic. 


